CELEX: 32017R0109
Language: el
Date: 2017-01-23 00:00:00
Title: Εκτελεστικός κανονισμός (ΕΕ) 2017/109 της Επιτροπής, της 23ης Ιανουαρίου 2017, για την επιβολή οριστικού δασμού αντιντάμπινγκ στις εισαγωγές ορισμένων τροχών από αλουμίνιο για οδικά οχήματα, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

24.1.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 18/1
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/109 ΤΗΣ ΕΠΙΤΡΟΠΉΣ
      της 23ης Ιανουαρίου 2017
      για την επιβολή οριστικού δασμού αντιντάμπινγκ στις εισαγωγές ορισμένων τροχών από αλουμίνιο για οδικά οχήματα, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 2,
      Εκτιμώντας τα ακόλουθα:
      Α.   ΔΙΑΔΙΚΑΣΙΑ
      
      1.   Ισχύοντα μέτρα
      
      
                  (1)
               
               
                  Έπειτα από τη διεξαγωγή έρευνας αντιντάμπινγκ (η «αρχική έρευνα»), το Συμβούλιο επέβαλε, με τον εκτελεστικό κανονισμό (ΕΕ) αριθ. 964/2010 (2) οριστικό δασμό αντιντάμπινγκ στις εισαγωγές ορισμένων τροχών από αλουμίνιο, καταγωγής Λαϊκής Δημοκρατίας της Κίνας («ΛΔΚ» ή «Κίνα» ή «οικεία χώρα»).
               
            
                  (2)
               
               
                  Τα μέτρα έλαβαν τη μορφή δασμού κατ' αξίαν που καθορίστηκε στο 22,3 % για τις εισαγωγές από τη ΛΔΚ.
               
            2.   Αίτηση επανεξέτασης ενόψει της λήξης ισχύος των μέτρων
      
      
                  (3)
               
               
                  Σε συνέχεια της δημοσίευσης ανακοίνωσης για την επικείμενη λήξη (3) των ισχυόντων μέτρων αντιντάμπινγκ, η Επιτροπή έλαβε αίτηση επανεξέτασης ενόψει της λήξης ισχύος των μέτρων κατά της ΛΔΚ σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (4).
               
            
                  (4)
               
               
                  Η αίτηση υποβλήθηκε από τον Σύνδεσμο των Ευρωπαίων Κατασκευαστών Τροχών (EUWA) («ο αιτών») εξ ονόματος παραγωγών που αντιπροσωπεύουν πάνω από το 25 % της συνολικής ενωσιακής παραγωγής ορισμένων τροχών αλουμινίου.
               
            
                  (5)
               
               
                  Η αίτηση βασίστηκε στον λόγο ότι η λήξη ισχύος των μέτρων είναι πιθανόν να οδηγήσει στη συνέχιση του ντάμπινγκ και στην επανάληψη της ζημίας για τον κλάδο παραγωγής της Ένωσης.
               
            3.   Έναρξη επανεξέτασης ενόψει της λήξης ισχύος των μέτρων
      
      
                  (6)
               
               
                  Η Επιτροπή, αφού διαπίστωσε ότι υφίστανται επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, ανήγγειλε, στις 27 Οκτωβρίου 2015, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                      (5) («ανακοίνωση για την έναρξη διαδικασίας»), την έναρξη επανεξέτασης ενόψει της λήξης ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009.
               
            4.   Έρευνα
      
      
         
            Περίοδος της έρευνας επανεξέτασης και υπό εξέταση περίοδος
         
      
      
                  (7)
               
               
                  Η διερεύνηση της πιθανότητας να συνεχιστούν ή να επαναληφθούν η πρακτική ντάμπινγκ και η ζημία κάλυψε την περίοδο από την 1η Οκτωβρίου 2014 έως τις 30 Σεπτεμβρίου 2015 («περίοδος της έρευνας επανεξέτασης» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2012 έως το τέλος της περιόδου της έρευνας επανεξέτασης («η υπό εξέταση περίοδος»).
               
            
         
            Μέρη τα οποία αφορά η έρευνα
         
      
      
                  (8)
               
               
                  Η Επιτροπή ενημέρωσε επισήμως τους αιτούντες, τους άλλους γνωστούς παραγωγούς της Ένωσης, τους παραγωγούς-εξαγωγείς στη ΛΔΚ, τους γνωστούς εισαγωγείς, τους χρήστες και εμπόρους που είναι γνωστοί ως ενδιαφερόμενοι, τις γνωστές ενώσεις που εκπροσωπούν τους παραγωγούς της Ένωσης και τους χρήστες, καθώς και τους αντιπροσώπους των χωρών εξαγωγής, ως προς την έναρξη της επανεξέτασης ενόψει της λήξης ισχύος των μέτρων.
               
            
                  (9)
               
               
                  Στα ενδιαφερόμενα μέρη, συμπεριλαμβανομένων παραγωγών στην Τουρκία, δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. Η δυνατότητα ακρόασης παραχωρήθηκε σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.
               
            
                  (10)
               
               
                  Η Ένωση Ευρωπαίων Κατασκευαστών Αυτοκινήτων («ACEA») ζήτησε ακρόαση με τον σύμβουλο ακροάσεων στις διαδικασίες εμπορικών προσφυγών («σύμβουλος ακροάσεων»). Η ακρόαση διεξήχθη στις 5 Δεκεμβρίου 2016.
               
            
                  (11)
               
               
                  Οι αιτούντες και οι συνεργαζόμενοι τούρκοι παραγωγή στην ανάλογη χώρα ζήτησαν να παραμείνουν οι επωνυμίες τους μυστικές φοβούμενοι το ενδεχόμενο αντιποίνων από πελάτες ή ανταγωνιστές. Η Επιτροπή έκρινε ότι πράγματι υπήρχε σοβαρή πιθανότητα αντιποίνων και δέχτηκε να μην δημοσιοποιηθούν οι επωνυμίες των αιτούντων και των συνεργαζόμενων τούρκων παραγωγών. Για την αποτελεσματική τήρηση της ανωνυμίας, παρέμειναν μυστικές και οι επωνυμίες των άλλων παραγωγών της Ένωσης, έτσι ώστε να αποφευχθεί το ενδεχόμενο ταυτοποίησης των επωνυμιών των αιτούντων με τη μέθοδο της επαγωγής.
               
            
         
            Δειγματοληψία
         
      
      
                  (12)
               
               
                  Στην ανακοίνωση για την έναρξη διαδικασίας, η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 17 του βασικού κανονισμού.
               
            Δειγματοληψία παραγωγών-εξαγωγέων στη ΛΔΚ
      
                  (13)
               
               
                  Για να αποφασιστεί κατά πόσον η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας. Επιπλέον, η Επιτροπή ζήτησε από την αποστολή της ΛΔΚ στην Ένωση να ορίσει και/ή να επικοινωνήσει με άλλους παραγωγούς-εξαγωγείς που ενδεχομένως ενδιαφέρονταν να συμμετάσχουν στην έρευνα.
               
            
                  (14)
               
               
                  Είκοσι ένας παραγωγοί-εξαγωγείς στην οικεία χώρα παρείχαν τα στοιχεία που ζητήθηκαν και συμφώνησαν να συμπεριληφθούν στο δείγμα. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε δείγμα τεσσάρων ομίλων παραγωγών-εξαγωγέων βάσει του μεγαλύτερου δηλωθέντος όγκου παραγωγής και πωλήσεων για τον οποίο θα μπορούσε λογικά να διεξαχθεί έρευνα εντός του διαθέσιμου χρόνου. Σε αυτή τη βάση, οι τέσσερις όμιλοι Κινέζων παραγωγών-εξαγωγέων που συμμετείχαν στο δείγμα έχουν ετήσια παραγωγή 80 εκατ. τροχών, που αντιπροσωπεύει περίπου το 70 % της συνολικής δηλωθείσας παραγωγής και πωλήσεων όλων των συνεργαζόμενων εταιρειών/ομίλων εταιρειών. Οι τέσσερις όμιλοι που συμμετείχαν στο δείγμα καλύπτουν περίπου το 40 % των συνολικών κινεζικών εξαγωγών στην Ένωση σύμφωνα με την Eurostat κατά την περίοδο της έρευνας επανεξέτασης.
               
            
                  (15)
               
               
                  Σύμφωνα με το άρθρο 17 παράγραφος 2 του βασικού κανονισμού, ζητήθηκε η γνώμη όλων των γνωστών ενδιαφερόμενων παραγωγών-εξαγωγέων και των αρχών της οικείας χώρας για την επιλογή του αντιπροσωπευτικού δείγματος. Δύο παραγωγοί-εξαγωγείς υπέβαλαν παρατηρήσεις και ζήτησαν να συμπεριληφθούν στο δείγμα. Ισχυρίστηκαν ότι το προτεινόμενο δείγμα δεν είναι αρκετά αντιπροσωπευτικό, καθώς εξάγουν μεγαλύτερες ποσότητες στην Ένωση από τους δύο επιλεχθέντες ομίλους και ότι δεν λήφθηκαν υπόψη κατά την επιλογή οι διαφορές μεταξύ των τροχών αλουμινίου για τους κατασκευαστές πρωτότυπου εξοπλισμού («ΚΠΕ») (κυρίως κατασκευαστές αυτοκινήτων) και τη δευτερογενή αγορά («ΔΑ») (για παράδειγμα διανομείς, επιχειρήσεις λιανικού εμπορίου, συνεργεία επισκευών κ.λπ.) (βλέπε αιτιολογική σκέψη 28).
               
            
                  (16)
               
               
                  Η Επιτροπή θεώρησε το δείγμα που επιλέχθηκε αντιπροσωπευτικό για τους λόγους που αναφέρονται στην αιτιολογική σκέψη 14 ανωτέρω. Οι πωλήσεις τροχών ΔΑ έναντι των πωλήσεων τροχών ΚΠΕ δεν αποτέλεσαν μέρος των κριτηρίων επιλογής, αλλά σε κάθε περίπτωση τρεις από τους τέσσερις ομίλους πωλούν τόσο τροχούς ΔΑ όσο και τροχούς ΚΠΕ στην Ένωση. Βάσει των ανωτέρω, το προτεινόμενο δείγμα διατηρήθηκε και τα αιτήματα των δύο Κινέζων παραγωγών-εξαγωγέων απορρίφθηκαν. Δεν υποβλήθηκαν άλλες παρατηρήσεις.
               
            Δειγματοληψία των παραγωγών της Ένωσης
      
                  (17)
               
               
                  Στην ανακοίνωση για την έναρξη διαδικασίας, η Επιτροπή ανακοίνωσε ότι είχε επιλέξει προσωρινά ένα δείγμα παραγωγών της Ένωσης. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε δείγμα βάσει του μεγαλύτερου αντιπροσωπευτικού όγκου πωλήσεων και παραγωγής, λαμβάνοντας επίσης υπόψη τη γεωγραφική διασπορά. Το δείγμα αποτελείτο από επτά παραγωγούς της Ένωσης που ήταν επίσης αιτούντες. Οι παραγωγοί της Ένωσης που συμμετείχαν στο δείγμα αντιπροσώπευαν πάνω από το 30 % της συνολικής ενωσιακής παραγωγής και κάλυπταν παραγωγούς τόσο στην αγορά ΚΠΕ όσο και στη ΔΑ. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Δεν υποβλήθηκε καμία παρατήρηση εντός της προθεσμίας και, συνεπώς, το προσωρινό δείγμα επιβεβαιώθηκε. Το δείγμα θεωρείται αντιπροσωπευτικό του ενωσιακού κλάδου παραγωγής.
               
            
                  (18)
               
               
                  Ένα μέρος ισχυρίστηκε ότι η ανωνυμία των παραγωγών της Ένωσης θα παρεμπόδιζε την άσκηση του διαδικαστικού του δικαιώματος να υποβάλει αποτελεσματικά παρατηρήσεις σχετικά με το προσωρινό δείγμα. Όπως αναφέρθηκε στην αιτιολογική σκέψη 11, λόγω του κινδύνου αντιποίνων από πελάτες ή ανταγωνιστές το αίτημα για ανωνυμία των παραγωγών της Ένωσης θεωρήθηκε δικαιολογημένο. Το μέρος αυτό δεν προέβαλε επιχειρήματα ή στοιχεία που θα μπορούσαν να αντικρούσουν τα διαθέσιμα στοιχεία και, συνεπώς, ο ισχυρισμός αυτός απορρίφθηκε.
               
            
                  (19)
               
               
                  Στις 27 Ιανουαρίου 2016 ένας από τους παραγωγούς της Ένωσης που συμμετείχαν στο δείγμα ενημέρωσε την Επιτροπή ότι δεν ήταν πλέον σε θέση να απαντήσει στο ερωτηματολόγιο. Συνεπώς, το τελικό δείγμα των παραγωγών της Ένωσης περιλάμβανε έξι παραγωγούς της Ένωσης, οι οποίοι εξακολουθούσαν να αντιπροσωπεύουν πάνω από το 30 % της συνολικής παραγωγής της Ένωσης. Ως εκ τούτου, το τελικό δείγμα θεωρήθηκε αντιπροσωπευτικό του κλάδου παραγωγής της Ένωσης.
               
            Δειγματοληψία μη συνδεδεμένων εισαγωγέων, ερωτηματολόγια και συνεργασία
      
                  (20)
               
               
                  Για να αποφασιστεί αν η δειγματοληψία είναι αναγκαία και, αν ναι, να επιλεγεί δείγμα, η Επιτροπή ζήτησε από όλους τους μη συνδεδεμένους εισαγωγείς να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας.
               
            
                  (21)
               
               
                  Ογδόντα γνωστοί εισαγωγείς/χρήστες ενημερώθηκαν κατά την έναρξη της διαδικασίας και κλήθηκαν να εξηγήσουν τις δραστηριότητές τους και να συμπληρώσουν το έντυπο δειγματοληψίας που επισυνάφθηκε στην ανακοίνωση για την έναρξη διαδικασίας, κατά περίπτωση.
               
            
                  (22)
               
               
                  Έντεκα εταιρείες συμπλήρωσαν το έντυπο δειγματοληψίας. Έξι εξ αυτών δήλωσαν ότι εισάγουν τροχούς αλουμινίου από τη ΛΔΚ και τους μεταπωλούν στην Ένωση. Επομένως, θεωρήθηκαν εξαρχής μη συνδεδεμένοι εισαγωγείς. Λόγω αυτού του περιορισμένου αριθμού εταιρειών, η δειγματοληψία δεν θεωρήθηκε δικαιολογημένη.
               
            
         
            Ερωτηματολόγια και επιτόπιες επαληθεύσεις
         
      
      
                  (23)
               
               
                  Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό της πιθανότητας συνέχισης ή επανάληψης της πρακτικής ντάμπινγκ και της πιθανότητας συνέχισης ή επανάληψης της ζημίας, καθώς και για τον προσδιορισμό του συμφέροντος της Ένωσης.
               
            
                  (24)
               
               
                  Η Επιτροπή απέστειλε ερωτηματολόγια στους τέσσερις Κινέζους παραγωγούς-εξαγωγείς/ομίλους παραγωγών-εξαγωγέων που συμμετείχαν στο δείγμα, στους δύο παραγωγούς στην ανάλογη χώρα, στους επτά παραγωγούς της Ένωσης που συμμετείχαν στο δείγμα, στους έξι μη συνδεδεμένους εισαγωγείς που παρουσιάστηκαν κατά τη διεξαγωγή της δειγματοληψίας, στους περίπου 70 χρήστες στην Ένωση και στους 28 προμηθευτές πρώτων υλών / εξοπλισμού στον ενωσιακό κλάδο παραγωγής στην Ένωση.
               
            
                  (25)
               
               
                  Απαντήσεις στο ερωτηματολόγιο ελήφθησαν από τους τέσσερις παραγωγούς-εξαγωγείς/ομίλους παραγωγών-εξαγωγέων που συμμετείχαν στο δείγμα, δύο παραγωγούς ανάλογης χώρας, έξι παραγωγούς της Ένωσης που συμμετείχαν στο δείγμα, τέσσερις μη συνδεδεμένους εισαγωγείς, έξι χρήστες και δύο προμηθευτές στην Ένωση.
               
            
                  (26)
               
               
                  Η Επιτροπή διενήργησε επαληθεύσεις στις εγκαταστάσεις των κατωτέρω εταιρειών:
                  
                              α)
                           
                           
                              Παραγωγοί της Ένωσης:
                              
                                          —
                                       
                                       
                                          Πραγματοποιήθηκαν επιτόπιες επαληθεύσεις στις εγκαταστάσεις των έξι παραγωγών της Ένωσης που συμπεριλήφθησαν στο δείγμα (6)
                                          
                                       
                                    
                        
                              β)
                           
                           
                              Εισαγωγείς/χρήστες:
                              
                                          —
                                       
                                       
                                          Inter Tyre Holland BV, Moerdijk, Κάτω Χώρες
                                       
                                    
                                          —
                                       
                                       
                                          Bayerische Motoren Werke AG, Μόναχο, Γερμανία
                                       
                                    
                                          —
                                       
                                       
                                          FCA ITALY S.p.A, Τορίνο, Ιταλία
                                       
                                    
                                          —
                                       
                                       
                                          Opel Group GmbH, Ruesselsheim, Γερμανία
                                       
                                    
                        
                              γ)
                           
                           
                              Παραγωγοί-εξαγωγείς στην οικεία χώρα:
                              
                                          —
                                       
                                       
                                          Όμιλος Baoding Lizhong («Baoding») που περιλαμβάνει:
                                          
                                                      —
                                                   
                                                   
                                                      Baoding Lizhong Wheel Manufacturing Co., Ltd, Baoding, Hebei province, ΛΔΚ,
                                                   
                                                
                                                      —
                                                   
                                                   
                                                      Tianjin Dicastal Wheel Manufacturing Co., Ltd, Tianjin, ΛΔΚ,
                                                   
                                                
                                    
                                          —
                                       
                                       
                                          Όμιλος Dicastal («Dicastal») που περιλαμβάνει:
                                          
                                                      —
                                                   
                                                   
                                                      CITIC Dicastal Co., Ltd, Qinhuangdao, Hebei province, ΛΔΚ,
                                                   
                                                
                                                      —
                                                   
                                                   
                                                      Dicastal Xinglong Wheel Co., Ltd, Qinhuangdao, Hebei province, ΛΔΚ,
                                                   
                                                
                                                      —
                                                   
                                                   
                                                      Wuxi Dicastal Wheel Manufacturing Co. Ltd, Wuxi, Jiangsu province, ΛΔΚ,
                                                   
                                                
                                    
                                          —
                                       
                                       
                                          Όμιλος Kunshan Lioho Liufeng («Lioho») που περιλαμβάνει:
                                          
                                                      —
                                                   
                                                   
                                                      Kunshan Liufeng Machinery Industry Co., Ltd, Kunshan, Jiangsu province, ΛΔΚ,
                                                   
                                                
                                                      —
                                                   
                                                   
                                                      Liufeng Precision Machinery Co., Ltd, Kunshan, Jiangsu province, ΛΔΚ,
                                                   
                                                
                                    
                                          —
                                       
                                       
                                          Όμιλος Zhejiang Wanfeng («Wanfeng») που περιλαμβάνει:
                                          
                                                      —
                                                   
                                                   
                                                      Zhejiang Wanfeng Auto Wheel Co. Ltd, Xinchang, Zhejiang province, ΛΔΚ,
                                                   
                                                
                                                      —
                                                   
                                                   
                                                      Ultra Wheel Ningbo Co. Ltd, Ningbo, Zhejiang province, ΛΔΚ.
                                                   
                                                
                                    
                        
                              δ)
                           
                           
                              Παραγωγοί στη χώρα με οικονομία της αγοράς
                              
                                          —
                                       
                                       
                                          Πραγματοποιήθηκαν επισκέψεις επαλήθευσης στις εγκαταστάσεις των δύο συνεργαζόμενων παραγωγών ανάλογης χώρας στην Τουρκία.
                                       
                                    
                        
            B.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
      
      1.   Υπό εξέταση προϊόν
      
      
                  (27)
               
               
                  Το υπό εξέταση προϊόν είναι τροχοί αλουμινίου για τα μηχανοκίνητα οχήματα τα υπαγόμενα στις κλάσεις ΣΟ 8701 έως 8705, έστω και αν συνοδεύονται από τα εξαρτήματά τους και έστω και αν είναι εξοπλισμένοι με ελαστικά, καταγωγής Λαϊκής Δημοκρατίας της Κίνας («το υπό εξέταση προϊόν» ή «τροχοί αλουμινίου»), οι οποίοι επί του παρόντος υπάγονται στους κωδικούς ΣΟ ex 8708 70 10 και ex 8708 70 50 (κωδικοί TARIC 8708701010 και 8708705010).
               
            
                  (28)
               
               
                  Το υπό εξέταση προϊόν πωλείται στην Ένωση μέσω δύο διαύλων διανομής: στο τμήμα ΚΠΕ και στο τμήμα ΔΑ. Στο τμήμα ΚΠΕ, οι αυτοκινητοβιομηχανίες διοργανώνουν διαγωνισμούς με υποβολή προσφορών για ΤΑΜΟ και συχνά συμμετέχουν στη διαδικασία ανάπτυξης νέου τροχού που συνδέεται με το εμπορικό τους σήμα. Τόσο οι παραγωγοί της Ένωσης όσο και οι εξαγωγείς της Κίνας μπορούν να ανταγωνίζονται στο πλαίσιο των ίδιων διαγωνισμών. Στο τμήμα ΔΑ, οι ΤΑΜΟ συνήθως σχεδιάζονται, αναπτύσσονται και λαμβάνουν εμπορική επωνυμία από τους παραγωγούς ΤΑΜΟ και στη συνέχεια πωλούνται σε εμπόρους χονδρικής, εμπόρους λιανικής, εταιρείες βελτίωσης αυτοκινήτων, συνεργεία αυτοκινήτων κ.λπ.
               
            
                  (29)
               
               
                  Όπως και κατά την αρχική έρευνα, διαπιστώθηκε ότι, μολονότι οι τροχοί από αλουμίνιο ΚΠΕ και ΔΑ έχουν διαφορετικούς διαύλους διανομής, διαθέτουν τα ίδια φυσικά και τεχνικά χαρακτηριστικά και είναι μεταξύ τους εναλλάξιμοι. Επομένως, θεωρούνται ως ένα ενιαίο προϊόν.
               
            2.   Ομοειδές προϊόν
      
      
                  (30)
               
               
                  Το υπό εξέταση προϊόν και οι τροχοί αλουμινίου που παράγονται και πωλούνται στην εγχώρια αγορά της ΛΔΚ και στην εγχώρια αγορά της Τουρκίας, η οποία χρησίμευσε ως ανάλογη χώρα, καθώς και οι τροχοί αλουμινίου που παράγονται και πωλούνται στην Ένωση από τον βιομηχανικό κλάδο παραγωγής της Ένωσης διαπιστώθηκε ότι έχουν τα ίδια βασικά φυσικά, χημικά και τεχνικά χαρακτηριστικά και χρήσεις.
               
            
                  (31)
               
               
                  Επομένως, η Επιτροπή κατέληξε στο συμπέρασμα ότι όλα τα ως άνω προϊόντα αποτελούν ομοειδή προϊόντα, κατά την έννοια του άρθρου 1 παράγραφος 4 του βασικού κανονισμού.
               
            Γ.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΟΥ ΝΤΑΜΠΙΝΓΚ
      
      
                  (32)
               
               
                  Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε αρχικά αν η λήξη ισχύος των υφιστάμενων μέτρων είναι πιθανόν να οδηγήσει σε συνέχιση ή επανάληψη της πρακτικής ντάμπινγκ από τη ΛΔΚ.
               
            1.   Συνεργασία από τη ΛΔΚ
      
      
                  (33)
               
               
                  Είκοσι μία εταιρείες/όμιλοι εταιρειών υπέβαλαν συμπληρωμένο το έντυπο δειγματοληψίας. Ο όγκος εξαγωγών τροχών αλουμινίου στην Ένωση που δηλώθηκε από τις συνεργαζόμενες εταιρείες ήταν 1 601 591 μονάδες (17 473 τόνοι) (7) κατά την περίοδο της έρευνας επανεξέτασης και αντιστοιχούσε στο 72 % του συνολικού όγκου εισαγωγών του υπό εξέταση προϊόντος από την Κίνα που καταγράφηκε από την Eurostat για την ίδια περίοδο. Η συνολική δηλωθείσα παραγωγική ικανότητα των συνεργαζόμενων εταιρειών/ομίλων εταιρειών ανήλθε σε 91,8 εκατ. μονάδες (1 001 538 τόνους), που αποτελεί περίπου το 43 % της συνολικής εκτιμώμενης κινεζικής παραγωγικής ικανότητας (212 εκατ. μονάδες). Περαιτέρω λεπτομέρειες για την παραγωγική ικανότητα στη ΛΔΚ παρέχονται στο τμήμα 3.1 κατωτέρω.
               
            2.   Ντάμπινγκ στη διάρκεια της περιόδου της έρευνας επανεξέτασης
      
      α)   Ανάλογη χώρα
      
                  (34)
               
               
                  Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία έπρεπε να καθοριστεί με βάση τις καταβληθείσες ή καταβλητέες τιμές στην εγχώρια αγορά ή την κατασκευασμένη αξία σε κατάλληλη τρίτη χώρα με οικονομία της αγοράς («ανάλογη χώρα»).
               
            
                  (35)
               
               
                  Στην αρχική έρευνα, ως ανάλογη χώρα για τον καθορισμό της κανονικής αξίας όσον αφορά τη ΛΔΚ χρησιμοποιήθηκε η Τουρκία. Στην ανακοίνωση για την έναρξη διαδικασίας η Επιτροπή ενημέρωσε τα ενδιαφερόμενα μέρη ότι σκόπευε να χρησιμοποιήσει την Τουρκία ως ανάλογη χώρα και κάλεσε τα μέρη να υποβάλουν τις παρατηρήσεις τους. Η ανακοίνωση για την έναρξη διαδικασίας πρόσθεσε επίσης ότι θα εξεταστούν και άλλες χώρες, ιδίως η Ταϊλάνδη και η Ινδονησία.
               
            
                  (36)
               
               
                  Ένα ενδιαφερόμενο μέρος διατύπωσε ανησυχίες σχετικά με την Τουρκία ως ανάλογη χώρα, λόγω της παραδοχής ότι η Τουρκία έχει διμερείς συμφωνίες με ορισμένες χώρες της Μέση Ανατολής από τις οποίες μπορεί, επομένως, να εισάγει αλουμίνιο χωρίς δασμούς, ενώ οι ευρωπαϊκές εταιρείες πρέπει να πληρώνουν δασμό 7 % στις εισαγωγές αλουμινίου.
               
            
                  (37)
               
               
                  Η κανονική αξία, η οποία καθορίζεται βάσει των εγχώριων τιμών και/ή του κόστους των παραγωγών ανάλογης χώρας, πρέπει να συγκρίνεται με τις τιμές εξαγωγής των Κινέζων παραγωγών και όχι με το κόστος του ενωσιακού κλάδου παραγωγής. Επομένως, η δυνητική διαφορά μεταξύ των δασμών επί των πρώτων υλών που ισχύουν στην ανάλογη χώρα και την Ευρωπαϊκή Ένωση δεν είναι σημαντική. Σε κάθε περίπτωση, η Επιτροπή διαπίστωσε ότι δεν υπάρχει σημαντική διαφορά όσον αφορά τους εισαγωγικούς δασμούς για προϊόντα αλουμινίου μεταξύ της Τουρκίας και της ΛΔΚ. Κατά συνέπεια, ο ισχυρισμός αυτός απορρίφθηκε.
               
            
                  (38)
               
               
                  Προκειμένου να διερευνηθούν όλες οι δυνατότητες για την επιλογή κατάλληλης ανάλογης χώρας, η Επιτροπή ειδοποίησε τις επίσημες αντιπροσωπείες της Τουρκίας, της Ταϊλάνδης, της Ινδονησίας, της Ταϊβάν, της Κορέας και της Μαλαισίας (8) σχετικά με την έναρξη της επανεξέτασης ενόψει της λήξης ισχύος των μέτρων και τους ζήτησε να ενημερώσουν την Επιτροπή για γνωστούς παραγωγούς τροχών αλουμινίου στις χώρες τους. Απεστάλησαν αιτήματα συνεργασίας σε όλους τους γνωστούς παραγωγούς σε αυτές τις χώρες. Ωστόσο, εκτός από δύο Τούρκους παραγωγούς-εξαγωγείς, κανείς δεν προσφέρθηκε να συνεργαστεί.
               
            
                  (39)
               
               
                  Βάσει των διαθέσιμων στοιχείων, η Τουρκία διαθέτει τον δεύτερο μεγαλύτερο όγκο παραγωγής τροχών αλουμινίου μεταξύ των δυνητικών ανάλογων χωρών, καθώς και ικανοποιητικό επίπεδο ανταγωνισμού στην εγχώρια αγορά της (9). Οι δύο συνεργαζόμενοι Τούρκοι παραγωγοί είχαν παρόμοια μέθοδο παραγωγής με τους παραγωγούς-εξαγωγείς στη ΛΔΚ. Επιπλέον, το φάσμα των προϊόντων τους στην τουρκική εγχώρια αγορά ήταν συγκρίσιμο με το φάσμα των προϊόντων που πωλήθηκαν στην Ένωση από τους Κινέζους παραγωγούς-εξαγωγείς.
               
            
                  (40)
               
               
                  Βάσει των ανωτέρω και ελλείψει περαιτέρω παρατηρήσεων, η Επιτροπή κατέληξε στο συμπέρασμα ότι η Τουρκία είναι κατάλληλη ανάλογη χώρα σύμφωνα με το άρθρο 2 παράγραφος 7 στοιχείο α) του βασικού κανονισμού.
               
            β)   Κανονική αξία
      
                  (41)
               
               
                  Οι πληροφορίες που ελήφθησαν από τους δύο συνεργαζόμενους παραγωγούς στην ανάλογη χώρα χρησιμοποιήθηκαν ως βάση για τον καθορισμό της κανονικής αξίας.
               
            
                  (42)
               
               
                  Σύμφωνα με το άρθρο 2 παράγραφος 2 του βασικού κανονισμού, η Επιτροπή εξέτασε πρώτα κατά πόσον ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες που πραγματοποιήθηκαν από τους συνεργαζόμενους παραγωγούς της ανάλογης χώρας κατά την περίοδο της έρευνας επανεξέτασης ήταν αντιπροσωπευτικός. Για τον σκοπό αυτό, ο συνολικός όγκος των πωλήσεών τους συγκρίθηκε με τον συνολικό όγκο του υπό εξέταση προϊόντος τον οποίο εξήγαγε στην Ένωση κάθε Κινέζος παραγωγός-εξαγωγέας που συμμετείχε στο δείγμα. Στη βάση αυτή, η Επιτροπή διαπίστωσε ότι το ομοειδές προϊόν πωλήθηκε σε αντιπροσωπευτικές ποσότητες στην τουρκική εγχώρια αγορά.
               
            
                  (43)
               
               
                  Δεύτερον, η Επιτροπή προσδιόρισε τους τύπους του προϊόντος που πωλούνται στην εγχώρια αγορά από τους παραγωγούς της ανάλογης χώρας, που ήταν πανομοιότυποι ή άμεσα συγκρίσιμοι με τους τύπους που πωλήθηκαν προς εξαγωγή στην Ένωση από τους Κινέζους παραγωγούς-εξαγωγείς που συμμετείχαν στο δείγμα. Στη συνέχεια συνέκρινε, ανά τύπο προϊόντος, τον όγκο πωλήσεων στην τουρκική αγορά με τον όγκο εξαγωγών στην Ένωση κάθε Κινέζου παραγωγού-εξαγωγέα που συμμετείχε στο δείγμα. Η σύγκριση αυτή κατέδειξε ότι η συντριπτική πλειονότητα των τύπων του προϊόντος πωλήθηκαν σε αντιπροσωπευτικές ποσότητες στην Τουρκία (10).
               
            
                  (44)
               
               
                  Ακολούθως η Επιτροπή εξέτασε, για τους παραγωγούς της ανάλογης χώρας, κατά πόσον οι πωλήσεις κάθε τύπου του ομοειδούς προϊόντος στην εγχώρια αγορά θα μπορούσαν να θεωρηθούν ότι πραγματοποιήθηκαν στο πλαίσιο συνήθων εμπορικών πράξεων, σύμφωνα με το άρθρο 2 παράγραφος 4 του βασικού κανονισμού. Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, εάν η ποσότητα που πωλήθηκε σε καθαρή τιμή πώλησης που είναι ίση με ή υψηλότερη από το υπολογισθέν κόστος παραγωγής, αντιπροσωπεύει περισσότερο από το 80 % του συνολικού όγκου πωλήσεων αυτού του τύπου, και όταν η μέση σταθμισμένη τιμή πώλησης του συγκεκριμένου τύπου προϊόντος είναι ίση με ή υψηλότερη από το μοναδιαίο κόστος παραγωγής. Η δοκιμασία κατέδειξε ότι σχεδόν όλες οι πωλήσεις ήταν επικερδείς με εξαίρεση έξι τύπους προϊόντος που αντιπροσώπευαν λιγότερο από το 0,01 % του συνολικού όγκου των τουρκικών πωλήσεων.
               
            
                  (45)
               
               
                  Τέλος, η Επιτροπή προσδιόρισε τους τύπους προϊόντος που εξάγονται από τη ΛΔΚ στην Ένωση και δεν πωλούνται στην εγχώρια τουρκική αγορά και κατασκεύασε την κανονική αξία βάσει του άρθρου 2 παράγραφοι 3 και 6 του βασικού κανονισμού. Για την κατασκευή της κανονικής αξίας για τους τύπους αυτούς, η Επιτροπή έλαβε υπόψη το μέσο κόστος παραγωγής του πλησιέστερου τύπου προϊόντος που παράγεται από τον παραγωγό της ανάλογης χώρας, στο οποίο πρόσθεσε ένα εύλογο ποσό για τα έξοδα πώλησης, τα γενικά και διοικητικά έξοδα («ΠΓΔΕ») και το κέρδος που αντιστοιχεί στον σταθμισμένο μέσο όρο των ποσών που πραγματοποίησαν οι παραγωγοί της ανάλογης χώρας στις εγχώριες πωλήσεις του ομοειδούς προϊόντος, κατά τις συνήθεις εμπορικές πράξεις, την περίοδο της έρευνας επανεξέτασης.
               
            γ)   Τιμή εξαγωγής
      
                  (46)
               
               
                  Οι τέσσερις παραγωγοί-εξαγωγείς που συμμετείχαν στο δείγμα πραγματοποιούσαν εξαγωγές στην Ένωση είτε απευθείας σε ανεξάρτητους πελάτες είτε μέσω συνδεδεμένων εταιρειών που ενεργούν ως έμποροι.
               
            
                  (47)
               
               
                  Αν οι παραγωγοί-εξαγωγείς (11) εξήγαγαν το υπό εξέταση προϊόν απευθείας σε ανεξάρτητους πελάτες στην Ένωση, η τιμή εξαγωγής ήταν η πράγματι πληρωθείσα ή πληρωτέα τιμή για το υπό εξέταση προϊόν, όταν πωλήθηκε για εξαγωγή στην Ένωση, σύμφωνα με το άρθρο 2 παράγραφος 8 του βασικού κανονισμού.
               
            
                  (48)
               
               
                  Στις περιπτώσεις όπου οι παραγωγοί-εξαγωγείς εξήγαγαν το υπό εξέταση προϊόν στην Ένωση μέσω συνδεδεμένων εταιρειών (12), η τιμή εξαγωγής κατασκευάστηκε με βάση την τιμή στην οποία το εισαγόμενο προϊόν μεταπωλείται για πρώτη φορά σε ανεξάρτητο αγοραστή, σύμφωνα με το άρθρο 2 παράγραφος 9 του βασικού κανονισμού. Συνεπώς, έγιναν προσαρμογές στην τιμή με την αφαίρεση των εξόδων ΠΓΔΕ του συνδεδεμένου εμπόρου και ενός εύλογου περιθωρίου κέρδους.
               
            δ)   Σύγκριση
      
                  (49)
               
               
                  Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των παραγωγών-εξαγωγέων του δείγματος βάσει τιμών εκ του εργοστασίου. Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
               
            
                  (50)
               
               
                  Σχετικά με τις εγχώριες τιμές των παραγωγών της ανάλογης χώρας, πραγματοποιήθηκαν προσαρμογές για τα εγχώρια έξοδα μεταφοράς, το κόστος πίστωσης, τα έξοδα διεκπεραίωσης, τις δαπάνες συσκευασίας και τις προμήθειες. Όσον αφορά τις τιμές εξαγωγής των παραγωγών-εξαγωγέων που συμμετείχαν στο δείγμα, πραγματοποιήθηκαν προσαρμογές για τα έξοδα μεταφοράς, ασφάλισης, διεκπεραίωσης, το κόστος πίστωσης, τα τραπεζικά έξοδα, τις δαπάνες συσκευασίας, τις επιβαρύνσεις κατά την εισαγωγή, τους δασμούς και τις προμήθειες.
               
            ε)   Περιθώριο ντάμπινγκ
      
                  (51)
               
               
                  Η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος στην ανάλογη χώρα με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος κάθε συνεργαζόμενου ομίλου που συμμετείχε στο δείγμα, σύμφωνα με το άρθρο 2 παράγραφοι 11 και 12 του βασικού κανονισμού.
               
            
                  (52)
               
               
                  Σε αυτή τη βάση, τα μέσα σταθμισμένα περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, είναι τα εξής:
                  
                              Εταιρεία
                           
                           
                              Περιθώριο ντάμπινγκ (%)
                           
                        
                              Όμιλος Baoding
                           
                           
                              21,1
                           
                        
                              Όμιλος Dicastal
                           
                           
                              8,9
                           
                        
                              Όμιλος Lioho
                           
                           
                              25,9
                           
                        
                              Όμιλος Wanfeng
                           
                           
                              23,2
                           
                        
            στ)   Συμπέρασμα σχετικά με την πρακτική ντάμπινγκ κατά την περίοδο της έρευνας επανεξέτασης
      
                  (53)
               
               
                  Η Επιτροπή διαπίστωσε ότι οι Κινέζοι παραγωγοί-εξαγωγείς (μολονότι σε μικρότερο όγκο από την αρχική έρευνα) συνέχιζαν να εξάγουν τροχούς αλουμινίου στην Ένωση σε τιμές που αποτελούν αντικείμενο ντάμπινγκ κατά την περίοδο της έρευνας επανεξέτασης.
               
            3.   Αποδεικτικά στοιχεία για την πιθανότητα συνέχισης της πρακτικής ντάμπινγκ
      
      
                  (54)
               
               
                  Η Επιτροπή εξέτασε περαιτέρω κατά πόσον υπήρχε πιθανότητα συνέχισης του ντάμπινγκ σε περίπτωση κατάργησης των μέτρων. Στο πλαίσιο αυτό, εξέτασε την κινεζική παραγωγική ικανότητα και την πλεονάζουσα παραγωγική ικανότητα, τη συμπεριφορά των Κινέζων εξαγωγών σε άλλες αγορές, την κατάσταση της εγχώριας αγοράς στην Κίνα και την ελκυστικότητα της αγοράς της Ένωσης.
               
            3.1.   Παραγωγική ικανότητα και πλεονάζουσα παραγωγική ικανότητα στη ΛΔΚ
      
      
                  (55)
               
               
                  Η έκθεση για την παγκόσμια και την κινεζική βιομηχανία τροχών αυτοκινήτου (Global and China Automotive Wheel Industry Report) του 2012/2013 εκτίμησε τη συνολική διαθέσιμη παραγωγική ικανότητα τροχών στην Κίνα σε 180 εκατ. μονάδες με πωλήσεις μόνο 120 εκατ. μονάδων, δημιουργώντας πλεονάζουσα παραγωγική ικανότητα 60 εκατ. τροχών (13) στο τέλος του 2012.
               
            
                  (56)
               
               
                  Η συνολική δηλωθείσα παραγωγική ικανότητα για τους 21 συνεργαζόμενους Κινέζους παραγωγούς-εξαγωγείς ανέρχεται σε 91 804 845 μονάδες και το μέσο δηλωθέν ποσοστό χρησιμοποίησης της παραγωγικής ικανότητας είναι 87 %, δηλαδή περίπου 12 εκατ. μονάδες πλεονάζουσας παραγωγικής ικανότητας.
               
            
                  (57)
               
               
                  Ωστόσο, τα στοιχεία αυτά αντιπροσωπεύουν μόνο ένα μέρος της συνολικής παραγωγικής ικανότητας και πλεονάζουσας παραγωγικής ικανότητας της ΛΔΚ. Εκτός από τις 21 συνεργαζόμενες εταιρείες, η έρευνα εντόπισε τουλάχιστον 67 (14) —αλλά σύμφωνα με κάποιες πηγές μάλλον μερικές εκατοντάδες (15) — πρόσθετους παραγωγούς τροχών αλουμινίου που λειτουργούν στην Κίνα. Για 28 από αυτές τις εταιρείες η Επιτροπή βρήκε κάποιες δημοσίως διαθέσιμες πληροφορίες σχετικά με την παραγωγική τους ικανότητα (16). Για τις υπόλοιπες 39 εταιρείες δεν υπάρχουν δημοσίως διαθέσιμες πληροφορίες, αλλά τα πορίσματα της έρευνας υποδεικνύουν ότι η παραγωγική τους ικανότητα κυμαίνεται από 300 000 έως 6 εκατ. μονάδες/έτος (17).
               
            
                  (58)
               
               
                  Η μέση παραγωγική ικανότητα των 21 συνεργαζόμενων εταιρειών είναι 4,3 εκατ. μονάδες ετησίως. Η μέση παραγωγική ικανότητα των επιπλέον 28 εταιρειών με δημόσια διαθέσιμες πληροφορίες είναι 1,8 εκατ. μονάδες/έτος. Με βάση αυτή τη μέση τιμή των 1,8 εκατ. για τις υπόλοιπες 39 εταιρείες, η Επιτροπή συμπέρανε 121 εκατ. μονάδες πρόσθετης παραγωγικής ικανότητας. Δεδομένου ότι αυτές οι εταιρείες δεν συνεργάστηκαν στην έρευνα, οι πλεονάζουσες παραγωγικές ικανότητές τους δεν είναι γνωστές. Με βάση τα βέλτιστα διαθέσιμα στοιχεία και το ποσοστό χρησιμοποίησης παραγωγικής ικανότητας ύψους 70 % που αναφέρεται στην έκθεση για την παγκόσμια και την κινεζική βιομηχανία τροχών αυτοκινήτου του 2012/2013 (18), η Επιτροπή συμπέρανε πρόσθετη πλεονάζουσα παραγωγική ικανότητα 36 εκατ. Με την προσθήκη 12 εκατ. και 36 εκατ. μονάδων, η Επιτροπή διαπίστωσε ότι η ΛΔΚ διαθέτει ετήσια πλεονάζουσα παραγωγική ικανότητα τροχών αλουμινίου που ανέρχεται σε 48 εκατ. μονάδες τουλάχιστον.
               
            
                  (59)
               
               
                  Ένα ενδιαφερόμενο μέρος ισχυρίστηκε ότι η κινεζική παραγωγική ικανότητα χρησιμοποιείται πλήρως. Στις υποβολές τους, τα μέρη αναφέρθηκαν στις απαντήσεις στο ερωτηματολόγιο από τρεις ομίλους παραγωγών-εξαγωγέων του δείγματος, καθώς και στην παρουσίαση που έγινε από το CCCME. Σύμφωνα με τα ενδιαφερόμενα μέρη, αυτό αποδεικνύει ότι δεν υπάρχει ελεύθερη ικανότητα παραγωγής στη ΛΔΚ.
               
            
                  (60)
               
               
                  Σε απάντηση σε αυτό τον ισχυρισμό σημειώνεται ότι στα στοιχεία στις απαντήσεις του ερωτηματολογίου (όπως τροποποιήθηκαν μετά από επαλήθευση) ελήφθησαν δεόντως υπόψη οι διαθέσιμες πλεονάζουσες ικανότητες. Τα δεδομένα ομίλων του δείγματος, ωστόσο, όπως έχει ήδη εξηγηθεί στην αιτιολογική σκέψη 57 ανωτέρω, αντιπροσωπεύουν μόνο ένα μέρος της παραγωγικής ικανότητας σε εθνικό επίπεδο. Η συνολική παραγωγική ικανότητα και οι συντελεστές χρησιμοποίησης της παραγωγικής ικανότητας για το σύνολο της ΛΔΚ καθορίστηκαν, επομένως, με βάση τα διαθέσιμα στοιχεία, όπως περιγράφεται στην αιτιολογική σκέψη 57 ανωτέρω. Τα αριθμητικά στοιχεία του CCCME παρουσίαση δεν τεκμηριώνονται με επίκληση της «China Association of Automobile Manufacturers» ως μοναδικής πηγής, χωρίς καμία ειδική αναφορά στις διαθέσιμες στο κοινό πληροφορίες. Κατά συνέπεια, ο ισχυρισμός απορρίφθηκε.
               
            
                  (61)
               
               
                  Μετά την κοινοποίηση, το εν λόγω ενδιαφερόμενο μέρος ισχυρίστηκε ότι η Επιτροπή υπερέβαλε κατά πολύ όσον αφορά την κινεζική παραγωγική ικανότητα τροχών από αλουμίνιο, υποτιμώνοντας ταυτόχρονα τα ποσοστά χρησιμοποίησης. Ειδικότερα, το ενδιαφερόμενο μέρος υποστήριξε ότι, με δεδομένο τον υψηλό βαθμό συνεργασίας από την κινεζική βιομηχανία και τη δειγματοληψία που εφαρμόστηκε στους συνεργαζόμενους παραγωγούς-εξαγωγείς, η Επιτροπή έπρεπε να στηριχθεί αποκλειστικά στα στοιχεία που παρασχέθηκαν από τους συνεργασθέντες παραγωγούς-εξαγωγείς και το CCCME κατά τον καθορισμό των όγκων παραγωγής και της πλεονάζουσας παραγωγικής ικανότητας στη ΛΔΚ. Επιπλέον, η Επιτροπή όφειλε να παρεκβάλει τα πορίσματα που αφορούν τις εταιρείες του δείγματος και, ως εκ τούτου, χρησιμοποίησε ποσοστό 99 % χρησιμοποίησης της παραγωγικής ικανότητας για το τμήμα ΚΠΕ και ποσοστό 90 % χρησιμοποίησης της παραγωγικής ικανότητας για τον κινέζικο κλάδο παραγωγής τροχών από αλουμίνιο συνολικά. Επιπλέον, ένα άλλο ενδιαφερόμενο μέρος ζήτησε από την Επιτροπή να διευκρινίσει τον τρόπο με τον οποίο θα εκτιμηθεί η πλεονάζουσα παραγωγική ικανότητα ειδικά στο τμήμα ΚΠΕ.
               
            
                  (62)
               
               
                  Επιπλέον, ένα ενδιαφερόμενο μέρος ισχυρίστηκε ότι για τον καθορισμό της σε επίπεδο χώρας παραγωγής τροχών από αλουμίνιο στην Κίνα, η Επιτροπή θα έπρεπε να έχει βασιστεί στις πληροφορίες που παρέσχε το CCCME (175 εκατ. μονάδες) που συμφωνούν με τις 180 εκατ. μονάδες που υπολογίστηκαν στην έκθεση του κλάδου που αναφέρεται στην αιτιολογική σκέψη 55. Το ενδιαφερόμενο μέρος ισχυρίστηκε επίσης ότι η Επιτροπή ουδέποτε ζήτησε από το CCCME να παράσχει περαιτέρω διευκρινίσεις σχετικά με τα πληροφοριακά στοιχεία που παρέσχε σχετικά με την παραγωγική ικανότητα και τα ποσοστά χρησιμοποίησης.
               
            
                  (63)
               
               
                  Το ίδιο ενδιαφερόμενο μέρος ισχυρίστηκε περαιτέρω ότι οι δημόσια διαθέσιμες πληροφορίες σχετικά με την ικανότητα τμήματος των μη συνεργαζόμενων εταιρειών που προσδιόρισε η Επιτροπή δεν ήταν αξιόπιστες. Επιπλέον, το ενδιαφερόμενο μέρος αμφισβήτησε, επίσης, το σκεπτικό για την υποθετική παραγωγική ικανότητα 1,8 εκατ. μονάδων για τις μη συνεργασθείσες εταιρείες για τις οποίες δεν υπήρχαν διαθέσιμες πληροφορίες. Τέλος, το ενδιαφερόμενο μέρος ισχυρίστηκε επίσης ότι το ποσοστό 70 % χρησιμοποίησης της παραγωγικής ικανότητας που χρησιμοποιήθηκε για τον υπολογισμό της παραγωγικής ικανότητας είναι αβάσιμο και πολύ ευρύ ώστε να παρουσιάζει ενδιαφέρον για την αγορά της Ένωσης.
               
            
                  (64)
               
               
                  Σε απάντηση στους ισχυρισμούς αυτούς η Επιτροπή επισήμανε ότι βασίστηκε σε επαληθευμένα στοιχεία από τους παραγωγούς-εξαγωγείς του δείγματος, καθώς και στα δηλωθέντα στοιχεία των συνεργαζόμενων εταιρειών. Όπως αναφέρεται στην αιτιολογική σκέψη 56 ανωτέρω, η Επιτροπή υπολόγισε την πλεονάζουσα παραγωγική ικανότητα των συνεργαζόμενων εταιρειών με βάση τα στοιχεία που παρείχαν οι ίδιες και κατέληξε στα 12 εκατ. μονάδες πλεονάζουσας παραγωγικής ικανότητας και σε ποσοστό χρησιμοποίησης της παραγωγικής ικανότητας 87 % (19). Ομοίως, χρησιμοποιήθηκε ο δηλούμενος όγκος παραγωγής των συνεργαζόμενων εταιρειών, δηλαδή 91 804 845 μονάδες.
               
            
                  (65)
               
               
                  Παράλληλα, όπως ήδη έχει αναφερθεί στην αιτιολογική σκέψη 57, τα αριθμητικά αυτά στοιχεία αντιπροσωπεύουν μόνον ένα μέρος της συνολικής παραγωγής και πλεονάζουσας ικανότητας στη ΛΔΚ. Ο συνολικός όγκος παραγωγής των τεσσάρων ομίλων του δείγματος αντιπροσωπεύει μόνο το 33 % του συνολικού εκτιμώμενου όγκου παραγωγής στην ΛΔΚ (20). Για τον λόγο αυτό και προκειμένου να δοθεί μια πλήρης εικόνα, η Επιτροπή χρειάστηκε να εξετάσει τις διαθέσιμες πληροφορίες για το σύνολο της ΛΔΚ. Στο πλαίσιο αυτό, πρέπει να σημειωθεί ότι, σε αντίθεση με τον ισχυρισμό του ενδιαφερόμενου μέρους, το CCCME ενημερώθηκε ότι τα στοιχεία του σχετικά με την κινεζική παραγωγική ικανότητα και το ποσοστό χρησιμοποίησης της ικανότητας δεν μπορούσαν να ληφθούν υπόψη λόγω ελλείψεως αποδεικτικών στοιχείων. Στο CCCME δόθηκε η δυνατότητα να παράσχει αποδεικτικά στοιχεία, κάτι που όμως δεν έπραξε. Επομένως, διατηρείται το συμπέρασμα ότι τα στοιχεία που παρέσχε το CCCME όσον αφορά την κινέζικη παραγωγική ικανότητα δεν μπορούν να χρησιμοποιηθούν.
               
            
                  (66)
               
               
                  Το αίτημα να χρησιμοποιηθεί το ποσοστό χρησιμοποίησης της παραγωγικής ικανότητας που διαπιστώθηκε στους τέσσερις ομίλους του δείγματος για τις πολλές μη συνεργαζόμενες εταιρείες δεν μπορεί να γίνει δεκτό. Πρώτον, είναι εύλογο να υποτεθεί ότι οι μεγαλύτεροι όμιλοι παραγωγών (από τους οποίους αποτελείται το δείγμα) λειτουργούν με σημαντικά υψηλότερα ποσοστά χρησιμοποίησης της παραγωγικής ικανότητας από τους μικρούς παραγωγούς, οι οποίοι αποτελούν την πλειονότητα των μη συνεργαζόμενων εταιρειών (21). Δεύτερον, το ποσοστό χρησιμοποίησης της παραγωγικής ικανότητας που διαπιστώθηκαν στους τέσσερις ομίλους του δείγματος το 2012 (89 %) υπερέβη αισθητά την εκτίμηση σε εθνική κλίμακα που αναφέρεται στην έκθεση για την παγκόσμια και την κινεζική βιομηχανία τροχών αυτοκινήτου του 2012/2013 για την ίδια περίοδο (δηλαδή 70 %). Από τη διαφορά μεταξύ των δύο αριθμητικών στοιχείων προκύπτει ότι τα δεδομένα των τεσσάρων ομίλων που συμμετείχαν στο δείγμα — αν και γίνεται δεκτή και χρησιμοποιείται για τα συμπεράσματά τους σε εταιρικό επίπεδο — δεν μπορούν να θεωρηθούν αντιπροσωπευτικά για την υπόλοιπη ΛΔΚ.
               
            
                  (67)
               
               
                  Σε συνάρτηση με τον ισχυρισμό στην αιτιολογική σκέψη 61, διευκρινίζεται ότι η παραγωγική ικανότητα και τα ποσοστά χρησιμοποίησης της παραγωγικής ικανότητας δεν είναι δυνατόν να καθοριστούν χωριστά για το τμήμα ΚΠΕ και το τμήμα ΔΑ. Οι τροχοί ΚΠΕ και ΔΑ συχνά παράγονται από τους ίδιους παραγωγούς και μπορούν να παραχθούν με τον ίδιο εξοπλισμό, καθιστώντας τον διαχωρισμό των οικείων στοιχείων αδύνατο. Η διαπίστωση αυτή έχει επιβεβαιωθεί και στην αρχική έρευνα, όπου η ικανότητα παραγωγής και η χρησιμοποίηση της ικανότητας καθορίστηκε χωρίς να διαχωριστεί σε δύο τμήματα (22).
               
            
                  (68)
               
               
                  Η Επιτροπή ανέλυσε προσεκτικά τους ισχυρισμούς και τα αποδεικτικά στοιχεία που παρασχέθηκαν σε σχέση με τις δημόσια διαθέσιμες πληροφορίες σχετικά με την ικανότητα των εντοπισθεισών μη συνεργαζόμενων εταιρειών. Ως εκ τούτου, ο ισχυρισμός του ενδιαφερόμενου μέρους έγινε δεκτός για 11 εταιρείες (23). Ως αποτέλεσμα, η μέση ετήσια παραγωγική ικανότητα των 31 πλέον εταιρειών με δημόσια διαθέσιμες πληροφορίες είναι 1,67 εκατ. μονάδες. Με παρέκταση αυτού του μέσου για τις υπόλοιπες 28 εταιρείες η εκτιμώμενη συνολική χωρητικότητα των εντοπισθεισών μη συνεργαζόμενων εταιρειών ανήλθε σε 98,4 εκατ. μονάδες. Η προσθήκη αυτών στην παραγωγική ικανότητα των συνεργαζόμενων εταιρειών (91,8 εκατ.), η ετήσια κινεζική παραγωγή είναι τουλάχιστον 190 εκατ. μονάδες. Τα αποτελέσματα παρουσιάζονται στον πίνακα που ακολουθεί.
                  
                     Πίνακας 1
                  
                  
                              Τύπος εταιρείας
                           
                           
                              Αριθ. υπό εξέταση εταιρειών
                           
                           
                              Παραγωγική ικανότητα (μονάδες)
                           
                           
                              Πλεονάζουσα παραγωγική ικανότητα (μονάδες)
                           
                        
                              Όλες οι συνεργαζόμενες εταιρείες
                           
                           
                              21
                           
                           
                              91 804 845 
                           
                           
                              12 355 052 
                           
                        
                              
                                 (εκ των οποίων εκείνες που συμμετείχαν στο δείγμα)
                              
                           
                           
                              
                                 4
                              
                           
                           
                              
                                 62 589 289 
                              
                           
                        
                              Ταυτοποιημένες μη συνεργαζόμενες εταιρείες με δημοσίως διαθέσιμες πληροφορίες για την παραγωγική ικανότητα
                           
                           
                              31
                           
                           
                              51 700 000 
                           
                           
                              15 510 000 
                           
                        
                              Ταυτοποιημένες μη συνεργαζόμενες εταιρείες χωρίς δημοσίως διαθέσιμες πληροφορίες για την παραγωγική ικανότητα
                           
                           
                              28
                           
                           
                              46 696 776 
                           
                           
                              14 009 033 
                           
                        
                              Σύνολο
                           
                           
                               
                           
                           
                              190 201 621 
                           
                           
                              41 874 085 
                           
                        
            
                  (69)
               
               
                  Ωστόσο, είναι σημαντικό να σημειωθεί ότι ο κατάλογος των μη συνεργαζόμενων εταιρειών δεν μπορεί να θεωρηθεί πλήρης. Όπως αναφέρεται στην αιτιολογική σκέψη 57 σύμφωνα με δημόσιες πηγές, υπάρχουν περίπου 110 ΜΜΕ-παραγωγοί τροχών που είναι προσανατολισμένες προς τις εξαγωγές, δηλαδή υπάρχουν επιπλέον εταιρείες που προμηθεύουν την εγχώρια αγορά και μόνο. Ορισμένες από αυτές είναι ασφαλώς μικροί, χαμηλής κλίμακας παραγωγοί που είναι δύσκολο να προσδιοριστούν. Αλλά ακόμη και στην περίπτωση αυτή, είναι σαφές ότι τα 190,2 εκατ. μονάδες είναι μόνο η χαμηλότερη εκτίμηση της τρέχουσας ετήσιας παραγωγικής ικανότητας της ΛΔΚ.
               
            
                  (70)
               
               
                  Όσον αφορά τον δεύτερο ισχυρισμό που αναφέρονται στην αιτιολογική σκέψη 63, η Επιτροπή επισημαίνει ότι η τροποποίηση της μέσης παραγωγής βασίζεται στις πληροφορίες που παρέχονται από το ενδιαφερόμενο μέρος, το σχόλιο σχετικά με την αξιοπιστία της πηγής που χρησιμοποιήθηκε κατά το παρελθόν από την Επιτροπή έχει αποκλεισθεί. Είναι επίσης σημαντικό να τονιστεί ότι η Επιτροπή υιοθέτησε συντηρητική προσέγγιση εφαρμόζοντας το μέσο επίπεδο παραγωγικής ικανότητας, όπως προέκυψε για 31 εταιρείες, προκειμένου να εκτιμήσει την πιθανή παραγωγική ικανότητα εκείνων για τις οποίες δεν υπάρχουν δημοσίως διαθέσιμες πληροφορίες αντί να εφαρμόσει κατά παρέκταση τη μέση παραγωγική ικανότητα των 21 συνεργαζόμενων εταιρειών (4,3 εκατ.) ή τη μέση ικανότητα των τεσσάρων ομίλων του δείγματος (άνω των 15 εκατ.).
               
            
                  (71)
               
               
                  Τέλος, η παρατήρηση από τα ενδιαφερόμενα μέρη σχετικά με την αξιοπιστία του 70 % της χρήσης της παραγωγικής ικανότητας εκτίμησης για τις μη συνεργαζόμενες εταιρείες έχει ήδη εξεταστεί στις αιτιολογικές σκέψεις 66 και 67 παραπάνω. Επίσης, όσον αφορά την έκθεση για την παγκόσμια και την κινεζική βιομηχανία τροχών αυτοκινήτου του 2012/2013, απ' όπου προέρχεται και το ποσοστό 70 % ως εκτίμηση της χρησιμοποίησης της παραγωγικής ικανότητας, επισημαίνεται ότι ενώ η Επιτροπή δεν έχει πρόσβαση στην πλήρη έκθεση, η περίληψή της με τις απαραίτητες πληροφορίες είναι δημοσίως διαθέσιμη. Η εν λόγω έκθεση δημοσιεύτηκε από ερευνητικό οργανισμό που ονομάζεται «Research in China» (24) («Έρευνα στην Κίνα»). Ο ισχυρισμός του μέρους απορρίπτεται.
               
            
                  (72)
               
               
                  Συνεπώς, σύμφωνα με τη μέθοδο που περιγράφεται στην αιτιολογική σκέψη 58 ανωτέρω, η διαθέσιμη εφεδρική παραγωγική ικανότητα στην Κίνα έχει εκτιμηθεί σε περίπου 42 εκατ. μονάδες ετησίως.
               
            
                  (73)
               
               
                  Μέσω άλλης προσέγγισης προκύπτει ακόμα υψηλότερη εκτίμηση σχετικά με την πλεονάζουσα παραγωγική ικανότητα. Με την αφαίρεση από τη συνολική εκτιμώμενη κινεζική παραγωγή (190 εκατ. (25)) κατά την περίοδο της έρευνας επανεξέτασης του εκτιμώμενου όγκου εγχώριων πωλήσεων για το 2015 (περίπου 57 εκατ. μονάδες (26)) και των παγκόσμιων εξαγωγών της ΛΔΚ (που υπολογίζονται σε 73,5 εκατ. μονάδες (27)) κατά την περίοδο της έρευνας επανεξέτασης, απομένουν κατά προσέγγιση 60 εκατ. μονάδες συνδυασμένης πλεονάζουσας παραγωγικής ικανότητας και αποθεμάτων (28).
               
            
                  (74)
               
               
                  Ελλείψει περαιτέρω παρατηρήσεων, η Επιτροπή κατέληξε στο συμπέρασμα ότι η ΛΔΚ διαθέτει ετήσια πλεονάζουσα παραγωγική ικανότητα που κυμαίνεται μεταξύ 42 και 60 εκατ. μονάδων. Ακόμα και η χαμηλότερη εκτίμηση αντιστοιχεί στο 84 % της συνολικής ενωσιακής παραγωγής (50,5 εκατ. μονάδες κατά την περίοδο της έρευνας επανεξέτασης) και αντιπροσωπεύει το 60 % της κατανάλωσης της Ένωσης (70 εκατ. κατά την περίοδο της έρευνας επανεξέτασης), το οποίο θεωρείται σημαντικό.
               
            3.2.   Κινεζικές πωλήσεις σε τρίτες χώρες και ελκυστικότητα της αγοράς της Ένωσης
      
      
                  (75)
               
               
                  Η ΛΔΚ εξάγει σημαντικές ποσότητες τροχών αλουμινίου σε τρίτες χώρες εκτός από την Ένωση, ιδίως στις ΗΠΑ, την Ιαπωνία, το Μεξικό, τον Καναδά και την Ινδία (29). Το ίδιο ισχύει για τους τέσσερις συνεργαζόμενους ομίλους. Ο όγκος εξαγωγών τους στις αγορές αυτές καλύπτει σχεδόν το 89 % των συνολικών εξαγωγικών πωλήσεών τους σε τρίτες χώρες κατά την περίοδο της έρευνας επανεξέτασης.
               
            
                  (76)
               
               
                  Η Επιτροπή συνέκρινε τη μέση τιμή των τεσσάρων συνεργαζόμενων ομίλων σε αγορές τρίτων χωρών κατά την περίοδο της έρευνας επανεξέτασης με τις τιμές εξαγωγής κατά την ίδια περίοδο στην αγορά της Ένωσης ανά τύπο προϊόντος, ενώ αφαίρεσε τους δασμούς αντιντάμπινγκ που είναι διαφορετικά καταβλητέοι. Η σύγκριση κατέδειξε μεικτή εικόνα ανάλογα με την εκάστοτε αγορά.
               
            
                  (77)
               
               
                  Η κατάσταση στην αγορά των ΗΠΑ (που καλύπτει σχεδόν το 51 % των συνολικών εξαγωγικών πωλήσεων σε τρίτες χώρες για τους τέσσερις ομίλους που συμμετείχαν στο δείγμα κατά την περίοδο της έρευνας επανεξέτασης) καταδεικνύει ότι περίπου οι μισοί τύποι προϊόντων, που αντιπροσωπεύουν κατά προσέγγιση το 25 % των πωλήσεών τους στις ΗΠΑ, ήταν πιο ακριβοί στην αγορά των ΗΠΑ και οι άλλοι μισοί στην αγορά της Ένωσης (30). Από αυτό προκύπτει ότι υπάρχει πιθανότητα αναπροσανατολισμού στην Ένωση ορισμένων όγκων εξαγωγών που επί του παρόντος προορίζονται για τις ΗΠΑ (31) (εκείνων για τις οποίες οι τιμές είναι χαμηλότερες σε σχέση με τις τιμές στην αγορά της Ένωσης), εάν επιτραπεί η λήξη των μέτρων.
               
            
                  (78)
               
               
                  Στην περίπτωση των τιμών εξαγωγών από τη ΛΔΚ στον Καναδά, την Ινδία, την Ιαπωνία και το Μεξικό (που μαζί καλύπτουν σχεδόν το 40 % των συνολικών εξαγωγών των τεσσάρων κινεζικών ομίλων που συμμετείχαν στο δείγμα κατά την περίοδο της έρευνας επανεξέτασης), ο μέσος όρος των τιμών πώλησης ήταν χαμηλότερος για τύπους προϊόντων που αντιπροσωπεύουν περίπου το 22 % των συνολικών ποσοτήτων που εξάγονται σε αυτές τις χώρες από τις τιμές πώλησής τους στην Ένωση (32). Τούτο υποδηλώνει επίσης την πιθανότητα αναπροσανατολισμού των κινεζικών εξαγωγών στην Ένωση, εάν έληγε η ισχύς των μέτρων. Ο αναπροσανατολισμός από την Ινδία είναι ιδιαίτερα πιθανός, δεδομένου ότι η εν λόγω χώρα έχει θεσπίσει οριστικά μέτρα αντιντάμπινγκ τον Μάιο του 2015, δηλαδή στο μέσο της περιόδου της έρευνας επανεξέτασης.
               
            
                  (79)
               
               
                  Ένα ενδιαφερόμενο μέρος ισχυρίστηκε ότι η περιορισμένη ελκυστικότητα της αγοράς της Ένωσης δεν υποστηρίζει το ενδεχόμενο ανακατεύθυνσης των κινεζικών εισαγωγών σε περίπτωση κατάργησης των μέτρων. Το ενδιαφερόμενο μέρος παρείχε μια σύγκριση μεταξύ των μέσων τιμών των εξαγωγικών πωλήσεων στην Ένωση και των μέσων τιμών των εξαγωγών στον υπόλοιπο κόσμο για δύο από τους ομίλους του δείγματος, η οποία καταδεικνύει ότι οι τιμές είναι υψηλότερες στον υπόλοιπο κόσμο. Επίσης, για έναν από τους ομίλους του δείγματος, το ενδιαφερόμενο μέρος παρείχε μια σύγκριση μεταξύ των τιμών εξαγωγών στην ΕΕ και των τιμών εξαγωγών στον υπόλοιπο κόσμο για 15 τύπους προϊόντων.
               
            
                  (80)
               
               
                  Σε απάντηση προς αυτόν τον ισχυρισμό, αξίζει να σημειωθεί ότι η σύγκριση μεταξύ μέσων όρων των επιπέδων τιμών δεν λαμβάνει υπόψη τις διαφορές τιμών μεταξύ τύπων προϊόντων. Η ΛΔΚ εξάγει όντως μεγαλύτερους τροχούς στον σημαντικότερο εξαγωγικό της προορισμό, τις ΗΠΑ. Επιπλέον, η συγχώνευση των στοιχείων πωλήσεων για τον υπόλοιπο κόσμο είναι επίσης προβληματική διότι αναμειγνύει αποτελέσματα διαφορετικών εξαγωγικών προορισμών. Αυτό ισχύει και για τη σύγκριση επί ειδικών τύπων προϊόντων που διενεργήθηκε για έναν από τους τέσσερις ομίλους παραγωγών-εξαγωγέων του δείγματος.
               
            
                  (81)
               
               
                  Αφετέρου, η σύγκριση που διενεργήθηκε από την Επιτροπή βασίστηκε στα επαληθευμένα δεδομένα και των τεσσάρων ομίλων παραγωγών-εξαγωγέων του δείγματος. Η σύγκριση έγινε σε επίπεδο τύπων προϊόντων και χωριστά για τους διάφορους προορισμούς της αγοράς. Για τους λόγους αυτούς, η μεθοδολογία που χρησιμοποιήθηκε από την Επιτροπή, όπως περιγράφεται στις αιτιολογικές σκέψεις 76 έως 78 θεωρείται πιο αξιόπιστες και ακριβείς. Συνεπώς, ο ισχυρισμός των ενδιαφερόμενων μερών απορρίπτεται.
               
            
                  (82)
               
               
                  Μετά τη γνωστοποίηση, ένα ενδιαφερόμενο μέρος ισχυρίστηκε ότι η Επιτροπή υπερτόνιζε αδικαιολόγητα την ελκυστικότητα της αγοράς της Ένωσης σε σχέση με άλλους εξαγωγικούς προορισμούς. Συγκεκριμένα, το ενδιαφερόμενο μέρος ισχυρίστηκε ότι η σύγκριση ανά τύπο που διενεργήθηκε από την Επιτροπή αποκρύπτει το γεγονός ότι στην πραγματικότητα μόνο το 25 % περίπου των πωλήσεων των ομίλων του δείγματος στις ΗΠΑ είναι φθηνότερες από τις τιμές πώλησης στην Ένωση για τους ίδιους τύπους προϊόντων. Το ενδιαφερόμενο μέρος ισχυρίστηκε ότι οι εξαγωγικές πωλήσεις στις ΗΠΑ (ή σε οποιαδήποτε άλλη χώρα) πρέπει να αναλύονται ως σύνολο, δηλαδή μέσω της συγκέντρωσης όλων των τύπων προϊόντων. Αυτό οφείλεται στο γεγονός ότι οι Κινέζοι παραγωγοί προσφέρουν ένα ευρύ φάσμα τύπων τροχών αλουμινίου ώστε να εξασφαλίζουν την πιστότητα των πελατών τους. Σύμφωνα με το σκεπτικό του ενδιαφερόμενου μέρους, αυτό θα σήμαινε ότι το γεγονός ότι ένας δεδομένος τύπος τροχού αλουμινίου εξάγεται από την Κίνα στις ΗΠΑ σε χαμηλότερη τιμή από την αντίστοιχη προς την Ένωση δεν σημαίνει ότι θα ανακατευθυνόταν, στον βαθμό που οι Κινέζοι προμηθευτές οφείλουν να παρέχουν ένα «πλήρες χαρτοφυλάκιο προϊόντων σε όλους τους εξαγωγικούς προορισμούς τους» και, ως εκ τούτου, μια τέτοια ανακατεύθυνση θα διατάρασσε τη λειτουργία των αξιόπιστων αλυσίδων εφοδιασμού.
               
            
                  (83)
               
               
                  Επιπλέον, το ενδιαφερόμενο μέρος παρείχε συγκρίσεις τιμών μέσω της ομαδοποίησης του συνόλου των πωλήσεων ανά προορισμό, η οποία παρουσίαζε αρνητικά ποσά (δηλαδή, οι τιμές προς άλλες αγορές τρίτων χωρών ήταν υψηλότερες από εκείνες προς την αγορά της Ένωσης) για το σύνολο των αγορών εκτός της Ιαπωνίας. Τέλος, το ενδιαφερόμενο μέρος ισχυρίστηκε ότι για την ανάλυση των αγορών του Καναδά, της Ινδίας, της Ιαπωνίας και του Μεξικού η Επιτροπή υιοθέτησε διαφορετική προσέγγιση συγχωνεύοντας τους όγκους πωλήσεων για τους τέσσερις αυτούς προορισμούς χωρίς εξήγηση. Ως αποτέλεσμα, το ενδιαφερόμενο μέρος ισχυρίστηκε ότι η γνωστοποίηση των στοιχείων και των κριτηρίων βάσει των οποίων η Επιτροπή θέλησε να επιβάλει τα μέτρα αντιντάμπινγκ δεν έδινε στα ενδιαφερόμενα μέρη τη δυνατότητα να κατανοήσουν το σκεπτικό της Επιτροπής όσον αφορά τη σύγκριση μεταξύ των τιμών εξαγωγών στην Ένωση και στις αγορές άλλων τρίτων χωρών, γεγονός το οποίο συνιστά παράβαση του άρθρου 20 του βασικού κανονισμού.
               
            
                  (84)
               
               
                  Σε απάντηση προς αυτούς τους ισχυρισμούς, η Επιτροπή επισημαίνει ότι η σύγκριση ανά τύπο που εφάρμοσε δεν αποκρύπτει τους όγκους των πραγματοποιούμενων συναλλαγών. Επιπλέον, το σχετικό ποσοστό των όγκων πωλήσεων στις ΗΠΑ γνωστοποιήθηκε στα μέρη και χρησιμοποιήθηκε για να ποσοτικοποιηθεί ο πιθανός όγκος ανακατεύθυνσης από τις συνολικές κινεζικές εξαγωγές στις ΗΠΑ. Ως εκ τούτου, ο ισχυρισμός του ενδιαφερόμενου μέρους ότι η σύγκριση ανά τύπο αποκρύπτει και/ή δεν λαμβάνει υπόψη την επίπτωση του όγκου των πωλήσεων απορρίπτεται. Ο περαιτέρω ισχυρισμός του ενδιαφερόμενου μέρους και συγκεκριμένα ότι, σε αντίθεση προς τη σύγκριση τιμών ανά τύπο προϊόντος, ο καθοριστικός παράγοντας είναι το συνολικό κέρδος όλων των συναλλαγών με μια εξαγωγική αγορά, ούτε τεκμηριώνεται ούτε επιβεβαιώνεται από τα πορίσματα της έρευνας. Κατά τη διάρκεια της έρευνας, η Επιτροπή διαπίστωσε ότι, τόσο για τους Κινέζους παραγωγούς-εξαγωγείς όσο και για τους παραγωγούς της Ένωσης, κατά κανόνα οι προσφορές και οι συμβάσεις συνάπτονται ανά συγκεκριμένους τύπους προϊόντων και όχι για ομάδες προϊόντων. Βάσει των ανωτέρω, η Επιτροπή υποστηρίζει ότι η σύγκριση ανά τύπο των κινεζικών τιμών πώλησης σε εξαγωγικές αγορές τρίτων χωρών έναντι των κινεζικών πωλήσεων στην αγορά της Ένωσης αποτελεί αξιόπιστη ένδειξη της ελκυστικότητας της αγοράς της Ένωσης.
               
            
                  (85)
               
               
                  Σε αντίθεση προς τον ισχυρισμό του ενδιαφερόμενου μέρους, η ανάλυση των τεσσάρων εξαγωγικών προορισμών, και συγκεκριμένα του Καναδά, της Ινδίας, της Ιαπωνίας και του Μεξικού, δεν έγινε με συγχώνευση των αντίστοιχων στοιχείων από την Επιτροπή. Όλοι οι εξαγωγικοί προορισμοί αναλύθηκαν χωριστά και το μόνο που αθροίστηκε ήταν ο όγκος που μπορεί να διατεθεί προς ανακατεύθυνση από κάθε χώρα. (33) Ως εκ τούτου, ο ισχυρισμός του ενδιαφερόμενου μέρους απορρίπτεται.
               
            
                  (86)
               
               
                  Ένα ενδιαφερόμενο μέρος ισχυρίστηκε ότι οι τροχοί ΚΠΕ είναι σημαντικά ακριβότεροι από τους τροχούς ΔΑ και ότι, ως εκ τούτου, η Επιτροπή έσφαλε όταν βασίστηκε στις τιμές ΔΑ για να καταδείξει ότι οι Κινέζοι παραγωγοί-εξαγωγείς θα ανακατεύθυναν τους τροχούς αλουμινίου τους στην αγορά της Ένωσης.
               
            
                  (87)
               
               
                  Διευκρινίζεται ότι, αντιθέτως προς τον ισχυρισμό του μέρους, η Επιτροπή δεν βασίστηκε μόνο στις πωλήσεις ΔΑ για τη σύγκριση των τιμών αλλά σε όλες τις δηλωθείσες πωλήσεις, εκ των οποίων το τμήμα ΔΑ αντιπροσώπευε μόλις το 20 % περίπου. Συνεπώς, ο ισχυρισμός αυτός απορρίπτεται.
               
            
                  (88)
               
               
                  Ελλείψει άλλων παρατηρήσεων, εξακολουθούν να ισχύουν τα συμπεράσματα της ανάλυσης των εξαγωγών προς τρίτες χώρες από τους τέσσερις ομίλους του δείγματος, όπως περιγράφεται στις αιτιολογικές σκέψεις 75 έως 78. Ως αποτέλεσμα, ο πιθανός αναπροσανατολισμός μέρους των κινεζικών εξαγωγών, που προορίζονται επί του παρόντος για τις ΗΠΑ, τον Καναδά, το Μεξικό, την Ιαπωνία και την Ινδία, προς την αγορά της Ένωσης (εκτιμώμενες σε 13,7 εκατ. μονάδες) (34) επιβεβαιώνεται.
               
            3.3.   Πωλήσεις στην εγχώρια αγορά της Κίνας και ελκυστικότητα της αγοράς της Ένωσης
      
      
                  (89)
               
               
                  Δεδομένου του σημαντικού όγκου εγχώριων πωλήσεων, εξετάστηκε επίσης η κατάσταση στην κινεζική εγχώρια αγορά. Οι διαθέσιμες πληροφορίες καταδεικνύουν ότι η κινεζική αγορά αυτοκινήτων αναπτύσσεται και προβλέπεται να αναπτύσσεται έως το 2020 με ετήσιο ρυθμό κατά μέσο όρο 8 % (35). Δεδομένης της στενής σχέσης μεταξύ της αγοράς αυτοκινήτων και της αγοράς τροχών αυτοκινήτων, μπορεί να υποτεθεί ο ίδιος ρυθμός ανάπτυξης και για την τελευταία. Η ανάπτυξη αυτή αυξάνει την ικανότητα απορρόφησης της κινεζικής εγχώριας αγοράς. Ωστόσο, η αύξηση της ζήτησης δεν αναμένεται να απορροφήσει τη διαθέσιμη πλεονάζουσα παραγωγική ικανότητα. Κατά τα τελευταία έτη, η ΛΔΚ επενδύει σημαντικά στην παραγωγή τροχών. Μόνο οι τέσσερις όμιλοι που συμμετείχαν στο δείγμα έχουν αυξήσει τη συνολική τους παραγωγική ικανότητα κατά περίπου 16 εκατ. μονάδες κατά την υπό εξέταση περίοδο, γεγονός που είναι σύμφωνο με την αύξηση της ζήτησης.
               
            
                  (90)
               
               
                  Το μέσο επίπεδο τιμών των τεσσάρων ομίλων που συμμετείχαν στο δείγμα στην κινεζική εγχώρια αγορά (περίπου 35 ευρώ) είναι πολύ χαμηλότερο από τη μέση τιμή πώλησης στην Ένωση (46,2 ευρώ). Παρόλο που ορισμένες από τις διαφορές στις τιμές μπορούν να εξηγηθούν λόγω των διαφορετικών τύπων προϊόντων και απαιτήσεων, η σημαντική ψαλίδα μεταξύ των τιμών υποδηλώνει ότι η αγορά της Ένωσης θα γινόταν ακόμη ελκυστικότερη σε σύγκριση με την εγχώρια κινεζική αγορά, εάν καταργούνταν τα μέτρα. Επίσης, είναι σημαντικό να σημειωθεί ότι οι κύριοι εξαγωγείς έχουν ήδη συνάψει επιχειρηματικές σχέσεις στην Ένωση, γεγονός που σημαίνει ότι ο όγκος εξαγωγής μπορεί να αυξηθεί γρήγορα, εάν μεταβληθούν τα υφιστάμενα επίπεδα δασμών.
               
            
                  (91)
               
               
                  Το συμπέρασμα από την ανάλυση των εγχώριων πωλήσεων και των συνθηκών της αγοράς στη ΛΔΚ είναι, επομένως, ότι πρώτον η εγχώρια αγορά δεν μπορεί να απορροφήσει την πλεονάζουσα παραγωγική ικανότητα και, δεύτερον, λόγω σημαντικών διαφορών στις τιμές είναι πιθανός ο αναπροσανατολισμός των εγχώριων πωλήσεων προς την Ένωση.
               
            
                  (92)
               
               
                  Βάσει όλων των παραπάνω, η Επιτροπή κατέληξε στο συμπέρασμα ότι, εάν επιτραπεί η λήξη των μέτρων, ο κίνδυνος αναπροσανατολισμού σημαντικού όγκου εξαγωγών και εγχώριων πωλήσεων προς την Ένωση σε τιμές ντάμπινγκ είναι υπαρκτός.
               
            
                  (93)
               
               
                  Μετά τη γνωστοποίηση, ένα ενδιαφερόμενο μέρος ισχυρίστηκε ότι, εφόσον η εκτιμώμενη παραγωγική ικανότητα και τα ποσοστά χρησιμοποίησης της είναι εσφαλμένα, το πόρισμα ότι η εκτιμώμενη αύξηση της κινεζικής εγχώριας ζήτησης τροχών αλουμινίου δεν είναι πιθανόν να απορροφήσει τη διαθέσιμη πλεονάζουσα παραγωγική ικανότητα δεν είναι ορθό. Το ενδιαφερόμενο μέρος αμφισβήτησε επίσης την αξιοπιστία της σύγκρισης των μέσων τιμών, δεδομένου ότι η ίδια η Επιτροπή διαπίστωσε ότι η σύγκριση μέσων τιμών δεν λαμβάνει υπόψη τις διαφορές των τιμών μεταξύ τύπων προϊόντων.
               
            
                  (94)
               
               
                  Οι παρατηρήσεις σχετικά με την παραγωγική ικανότητα και τα ποσοστά χρησιμοποίησής της εξετάστηκαν στις ενότητες 3.1 και 3.2 ανωτέρω. Τα στοιχεία αυτά, όπως επιβεβαιώνεται από την ανάλυση των παρατηρήσεων, δεν μεταβάλλονταν σε βαθμό που να μεταβάλει το συμπέρασμα που συνάγεται στην αιτιολογική σκέψη 89 ανωτέρω.
               
            
                  (95)
               
               
                  Το γεγονός ότι η σύγκριση των μέσων τιμών είναι λιγότερο αξιόπιστη σε σχέση με τη σύγκριση σε επίπεδο τύπου προϊόντος δεν αιτιολογεί τροποποίηση του συμπεράσματος ότι η διαφορά μεταξύ των τιμών εξακολουθεί να είναι σημαντική. Αυτό, σε συνδυασμό με το σημαντικό μέγεθος της εγχώριας αγοράς, υποδηλώνει πράγματι την πιθανότητα αναπροσανατολισμού ορισμένων πωλήσεων προς την αγορά της Ένωσης, εάν επιτραπεί η λήξη των μέτρων, ακόμη και αν βάσει των διαθέσιμων πληροφοριών αυτές δεν μπορούν να ποσοτικοποιηθούν. Ως αποτέλεσμα, οι παρατηρήσεις που υποβλήθηκαν δεν αντιβαίνουν στα διατυπωθέντα συμπεράσματα, τα οποία ως εκ τούτου επιβεβαιώνονται.
               
            4.   Συμπέρασμα σχετικά με την πρακτική ντάμπινγκ και την πιθανότητα συνέχισης του ντάμπινγκ
      
      
                  (96)
               
               
                  Και οι τέσσερις Κινέζοι παραγωγοί-εξαγωγείς που συμμετείχαν στο δείγμα διαπιστώθηκε ότι εφάρμοζαν πρακτική ντάμπινγκ κατά την περίοδο της έρευνας επανεξέτασης. Επιπλέον, δεδομένης της σημαντικής πλεονάζουσας παραγωγικής ικανότητας που διαπιστώθηκε στη ΛΔΚ καθώς και της ελκυστικότητας της ενωσιακής αγοράς σε σύγκριση με ορισμένες από τις τρίτες αγορές και την εγχώρια αγορά, θεωρείται πιθανόν οι Κινέζοι παραγωγοί-εξαγωγείς να εισέλθουν (εκ νέου) στην αγορά της Ένωσης με σημαντικές ποσότητες τροχών αλουμινίου σε τιμές ντάμπινγκ σε περίπτωση που επιτρεπόταν η λήξη της ισχύος των μέτρων
               
            Δ.   ΟΡΙΣΜΟΣ ΤΟΥ ΚΛΑΔΟΥ ΠΑΡΑΓΩΓΗΣ ΤΗΣ ΕΝΩΣΗΣ
      
      
                  (97)
               
               
                  Ο ενωσιακός κλάδος παραγωγής δεν υπέστη μεγάλες διαρθρωτικές αλλαγές στο διάστημα που μεσολάβησε από την αρχική έρευνα. Το ομοειδές προϊόν κατασκευαζόταν από 50 περίπου γνωστούς παραγωγούς της Ένωσης κατά την περίοδο της έρευνας επανεξέτασης. Αυτοί αποτελούν την «ενωσιακή βιομηχανία» κατά την έννοια του άρθρου 4 παράγραφος 1 του βασικού κανονισμού.
               
            
                  (98)
               
               
                  Η συνολική παραγωγή της Ένωσης κατά τη διάρκεια της περιόδου της έρευνας επανεξέτασης υπολογίστηκε σε 50,5 εκατ. μονάδες περίπου. Οι εταιρείες που υποστήριξαν την αίτηση επανεξέτασης αντιπροσώπευαν πάνω από το 85 % της συνολικής παραγωγής της Ένωσης κατά την ΠΕΕ. Όπως αναφέρεται στην αιτιολογική σκέψη 17, οι ενωσιακοί παραγωγοί που επελέγησαν για το δείγμα αντιπροσωπεύουν το 30 % του συνόλου της παραγωγής του ομοειδούς προϊόντος στην Ένωση.
               
            Ε.   ΚΑΤΑΣΤΑΣΗ ΤΗΣ ΑΓΟΡΑΣ ΤΗΣ ΕΝΩΣΗΣ
      
      1.   Προκαταρκτικές παρατηρήσεις
      
      
                  (99)
               
               
                  Η συνολική ενωσιακή παραγωγή έχει καθοριστεί βάσει όλων των διαθέσιμων πληροφοριών, συμπεριλαμβανομένων των πληροφοριών που παρέχονται στην αίτηση επανεξέτασης, των δεδομένων που συλλέχθηκαν από όλους τους γνωστούς παραγωγούς της Ένωσης πριν και μετά την έναρξη της έρευνας και των πληροφοριών που λήφθηκαν από τους παραγωγούς που συμμετείχαν στο δείγμα. Οι πληροφορίες αυτές έδωσαν τη δυνατότητα να επιβεβαιωθεί η ύπαρξη και τα επίπεδα παραγωγής ακόμα και εκείνων των παραγωγών που δεν συνεργάστηκαν στο πλαίσιο της έρευνας.
               
            
                  (100)
               
               
                  Όπως και κατά την αρχική έρευνα, και όπως αναφέρεται στην αιτιολογική σκέψη 28, το προϊόν πωλήθηκε μέσω δύο διαύλων διανομής για το τμήμα ΚΠΕ και το τμήμα ΔΑ.
               
            
                  (101)
               
               
                  Ορισμένα ενδιαφερόμενα μέρη επανέλαβαν τους ισχυρισμούς που διατυπώθηκαν στην αρχική έρευνα σύμφωνα με τους οποίους η ανάλυση της ζημίας θα πρέπει να διακρίνει μεταξύ των τροχών αλουμινίου για το τμήμα ΚΠΕ αφενός και των τροχών αλουμινίου για το τμήμα ΔΑ αφετέρου. Οι εν λόγω ισχυρισμοί βασίστηκαν στο γεγονός ότι κατά τη στιγμή της αρχικής έρευνας οι κινεζικές εισαγωγές αφορούσαν κυρίως το τμήμα ΔΑ, ενώ ο ενωσιακός κλάδος παραγωγής ήταν κατά κύριο λόγο κυρίαρχος στο τμήμα ΚΠΕ.
               
            
                  (102)
               
               
                  Από την έρευνα προέκυψε ότι, όπως εξηγείται και στις αιτιολογικές σκέψεις 113 και 114, οι κινέζοι παραγωγοί-εξαγωγείς φαίνεται να έχουν μετατοπιστεί από τμήμα ΔΑ στο τμήμα ΚΠΕ μετά την αρχική έρευνα. Ως εκ τούτου, δεν απαιτούνταν πλέον χωριστή ανάλυση του αντίκτυπου των Κινεζικών εισαγωγών στην κατάσταση του ενωσιακού κλάδου παραγωγής ανά τμήμα αγοράς.
               
            
                  (103)
               
               
                  Ωστόσο, σύμφωνα με την αρχική έρευνα και προκειμένου να δοθεί η πιο ολοκληρωμένη δυνατή εικόνα του κλάδου παραγωγής της ένωσης κατά την ΠΕΕ, ορισμένοι δείκτες ζημίας αποτέλεσαν αντικείμενο χωριστής ανάλυσης βάσει των διαθέσιμων πληροφοριών· τα διάφορα τμήματα ελήφθησαν επίσης υπόψη στην ανάλυση της πιθανότητας επανάληψης της ζημίας.
               
            
                  (104)
               
               
                  Με αναφορά στον ισχυρισμό που αναφέρεται στην αιτιολογική σκέψη 101, ένα ενδιαφερόμενο μέρος ισχυρίστηκε περαιτέρω ότι θα πρέπει να υπάρξει διαφοροποίηση μεταξύ των τμημάτων βάσει του είδους πελατών, υποστηρίζοντας ότι οι πελάτες στο τμήμα ΚΠΕ αγοράζουν διαφορετικό είδος προϊόντος, δηλαδή τους λεγόμενους «τροχούς που φέρουν εμπορική επωνυμία αυτοκινητοβιομηχανίας», σε σχέση με αυτούς στο τμήμα ΔΑ, όπου οι πελάτες θα αγόραζαν τους λεγόμενους «τροχούς που φέρουν εμπορική επωνυμία κατασκευαστή τροχών». Σύμφωνα με αυτό το μέρος, το κατά πόσον οι τροχοί χρησιμοποιούνται για συναρμολόγηση σε νέα οχήματα (ΚΠΕ) ή πωλούνται χωριστά για την αντικατάσταση αρχικών τροχών (ΔΑ) είναι ήσσονος σημασίας.
               
            
                  (105)
               
               
                  Η αίτηση του εν λόγω ενδιαφερόμενου μέρους βασίστηκε στην ανακριβή υπόθεση ότι η Επιτροπή θα ταξινομούσε τους «τροχούς που φέρουν εμπορική επωνυμία αυτοκινητοβιομηχανίας» και πωλούνται μέσω των διαύλων διανομής των κατασκευαστών αυτοκινήτων ή των εξουσιοδοτημένων αντιπροσώπων τους ως πωλήσεις στο τμήμα ΔΑ. Ωστόσο, η Επιτροπή εξέτασε όλους τους «τροχούς που φέρουν εμπορική επωνυμία αυτοκινητοβιομηχανίας», ανεξαρτήτως του εάν χρησιμοποιούνταν για τοποθέτηση σε νέα οχήματα ή πωλούνταν χωριστά, ως πωλήσεις στο τμήμα ΚΠΕ, το οποίο και συμφωνούσε με τον ισχυρισμό του ενδιαφερόμενου μέρους.
               
            2.   Κατανάλωση της Ένωσης
      
      
                  (106)
               
               
                  Κατά την υπό εξέταση περίοδο η κατανάλωση της Ένωσης εξελίχθηκε ως εξής:
                  
                     Πίνακας 2
                  
                  
                     Κατανάλωση της Ένωσης
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Συνολική κατανάλωση (μονάδες σε 000)
                           
                           
                              59 361 
                           
                           
                              60 528 
                           
                           
                              66 457 
                           
                           
                              70 047 
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 112
                              
                           
                           
                              
                                 118
                              
                           
                        
                              
                                 Πηγή: Αίτηση επανεξέτασης, Eurostat, επαληθευμένες απαντήσεις στο ερωτηματολόγιο
                           
                        
            
                  (107)
               
               
                  Η κατανάλωση της Ένωσης καθορίστηκε με την προσθήκη των εισαγωγών από την Κίνα και άλλες τρίτες χώρες βάσει των στοιχείων της Eurostat στις πωλήσεις από τους ενωσιακούς παραγωγούς στην αγορά της Ένωσης. Οι πωλήσεις του ενωσιακού κλάδου παραγωγής στην αγορά της Ένωσης λήφθηκαν από την αίτηση επανεξέτασης και προσαρμόστηκαν με βάση τα δεδομένα από τις απαντήσεις των παραγωγών της Ένωσης που συμμετείχαν στο δείγμα για την ΠΕΕ.
               
            
                  (108)
               
               
                  Η κατανάλωση της Ένωσης αυξανόταν συνεχώς κατά την υπό εξέταση περίοδο και συνολικά κατά 18 %, δηλαδή από 59,3 εκατ. μονάδες το 2012 σε 70,0 εκατ. μονάδες κατά την ΠΕΕ. Αυτή η αύξηση στην κατανάλωση αντανακλά την αύξηση στην παραγωγή αυτοκινήτων στην Ένωση και τον αυξημένο ρυθμό διείσδυσης τροχών αλουμινίου σε νέα αυτοκίνητα. Η αυξητική τάση της κατανάλωσης αντιπροσωπεύει σημαντική αλλαγή σε σύγκριση με την τάξη που παρατηρήθηκε στην αρχική έρευνα, όταν η κατανάλωση μειώθηκε κατά 16 % μεταξύ του 2006 και της περιόδου εξέτασης («ΠΕ») της αρχικής έρευνας, δηλαδή από 58,6 εκατ. μονάδες σε 49,5 εκατ. μονάδες.
               
            
                  (109)
               
               
                  Η κατανάλωση της Ένωσης αναλύθηκε επίσης χωριστά για τα τμήματα ΚΠΕ και ΔΑ. Οι όγκοι και τα μερίδια αγοράς εκτιμήθηκαν βάσει των πληροφοριών που παρασχέθηκαν εκ μέρους των εξαγωγέων-παραγωγών του δείγματος, των συνεργαζόμενων παραγωγών της ανάλογης χώρας, των παραγωγών της Ένωσης που συμμετείχαν στο δείγμα και μέσω της αίτησης. Ο πίνακας που ακολουθεί παρουσιάζει την εξέλιξη της κατανάλωσης ανά τομέα αγοράς κατά την ΠΕΕ σε σύγκριση με την ΠΕ της αρχικής έρευνας.
                  
                     Πίνακας 3
                  
                  
                     Κατανάλωση ανά τμήμα ΚΠΕ και ΔΑ
                  
                  
                              Μονάδες (σε 000)
                           
                           
                              ΠΕ της αρχικής έρευνας
                           
                           
                              ΠΕΕ
                           
                        
                              Κατανάλωση ΚΠΕ
                           
                           
                              34 915 
                           
                           
                              65 168 
                           
                        
                              
                                 Δείκτης (ΠΕ = 100)
                              
                           
                           
                              
                                 100
                              
                           
                           
                              
                                 188
                              
                           
                        
                              Μερίδιο ΚΠΕ επί της συνολικής κατανάλωσης (%)
                           
                           
                              71
                           
                           
                              93
                           
                        
                              Κατανάλωση ΔΑ
                           
                           
                              14 592 
                           
                           
                              4 879 
                           
                        
                              
                                 Δείκτης (ΠΕ = 100)
                              
                           
                           
                              
                                 100
                              
                           
                           
                              
                                 33
                              
                           
                        
                              Μερίδιο ΔΑ επί της συνολικής κατανάλωσης (%)
                           
                           
                              29
                           
                           
                              7
                           
                        
                              Συνολική κατανάλωση
                           
                           
                              49 508 
                           
                           
                              70 047 
                           
                        
                              
                                 Δείκτης (ΠΕ = 100)
                              
                           
                           
                              
                                 100
                              
                           
                           
                              
                                 141
                              
                           
                        
                              
                                 Πηγή: Αίτηση, Eurostat, επαληθευμένες απαντήσεις στο ερωτηματολόγιο, εκτελεστικός κανονισμός (ΕΕ) αριθ. 964/2010
                           
                        
            
                  (110)
               
               
                  Από την ΠΕ της αρχικής έρευνας, η κατανάλωση στο τμήμα ΚΠΕ αυξήθηκε κατά 88 %, δηλαδή από περίπου 35 εκατ. μονάδες σε περίπου 65 εκατ. μονάδες, ενώ η κατανάλωση στο τμήμα ΔΑ μειώθηκε κατά σχεδόν 70 %, από περίπου 15 εκατ. μονάδες σε περίπου 5 εκατ. μονάδες κατά την ΠΕΕ. Αυτό δείχνει ότι η συνολική αύξηση της κατανάλωσης από την ΠΕ της αρχικής έρευνας οφείλεται εξολοκλήρου στην αύξηση της κατανάλωσης στο τμήμα ΚΠΕ ενώ η κατανάλωση στο τμήμα ΔΑ μειώθηκε σημαντικά από την ΠΕ της αρχικής έρευνας. Ως εκ τούτου, ενώ το τμήμα ΚΠΕ ήταν ήδη κυρίαρχο κατά τη διάρκεια της ΠΕ της αρχικής έρευνας, απέκτησε ακόμα μεγαλύτερη σημασία και έφτασε στο 93 % της συνολικής κατανάλωσης κατά την ΠΕΕ, ενώ το ποσοστό του τμήματος ΔΑ συρρικνώθηκε στο 7 % της συνολικής κατανάλωσης έναντι 29 % κατά την ΠΕ της αρχικής έρευνας.
               
            
                  (111)
               
               
                  Επισημαίνεται ότι το τμήμα ΚΠΕ είναι κατά κανόνα περισσότερο ανταγωνιστικό καθώς οι πωλήσεις γίνονται σε μεγαλύτερη αγορά με περισσότερους εμπλεκόμενους και υψηλότερο αριθμό προμηθευτών που συναγωνίζονται μεταξύ τους. Η παρουσία στο συγκεκριμένο τμήμα της αγοράς έχει επίσης πιο μόνιμο χαρακτήρα. Η έρευνα έδειξε ότι οι επιχειρήσεις που κατόρθωσαν να μετακινηθούν στο τμήμα ΚΠΕ παραμένουν συνήθως σε αυτό το τμήμα και δεν μεταπηδούν εύκολα στη ΔΑ. Αυτό οφείλεται στις ακριβείς και αυστηρές απαιτήσεις των πελατών στο τμήμα ΚΠΕ, όχι μόνο ως προς την ποιότητα και τον σχεδιασμό των τροχών αλουμινίου αλλά και ως προς την ποιότητα των διαδικασιών και τις απαιτούμενες προϋποθέσεις ώστε να μπορούν να λειτουργούν ως αξιόπιστοι προμηθευτές. Τα προϊόντα αγοράζονται κατά κανόνα μόνο μετά από φάση δοκιμών και ελέγχου διαδικασιών ενώ η επακόλουθη συμβατική σχέση μεταξύ αγοραστή και πωλητή μπορεί να διαρκέσει για αρκετά χρόνια. Ταυτόχρονα επισημαίνεται ότι κάθε χρήστης ΚΠΕ διαθέτει διάφορους προμηθευτές που έχει εγκρίνει και μπορεί επομένως να μεταπηδά από τον έναν στον άλλον σχετικά εύκολα, εάν κάποιος από αυτούς γίνεται πιο ανταγωνιστικός στις χρεώσεις του.
               
            3.   Όγκος, τιμές και μερίδιο της αγοράς για τις εισαγωγές από τη ΛΔΚ
      
      3.1.   Όγκος και μερίδιο αγοράς των εισαγωγών από τη ΛΔΚ
      
      
         Πίνακας 4
      
      
         Όγκος και μερίδιο αγοράς των εισαγωγών από τη ΛΔΚ
      
      
                   
               
               
                  2012
               
               
                  2013
               
               
                  2014
               
               
                  ΠΕΕ
               
            
                  Όγκος εισαγωγών (μονάδες σε 000)
               
               
                  3 371 
               
               
                  2 436 
               
               
                  2 439 
               
               
                  2 237 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     72
                  
               
               
                  
                     72
                  
               
               
                  
                     66
                  
               
            
                  Μερίδιο αγοράς (%)
               
               
                  5,7
               
               
                  4,1
               
               
                  3,7
               
               
                  3,2
               
            
                  
                     Πηγή: Eurostat
               
            
                  (112)
               
               
                  Ο όγκος των εισαγωγών από τη ΛΔΚ μειώθηκε από 3,3 εκατ. μονάδες το 2012 σε 2,2 εκατ. μονάδες κατά την ΠΕΕ, δηλαδή κατά 34 %, με αντίστοιχη μείωση του μεριδίου αγοράς από 5,7 % σε 3,2 %, συγκεκριμένα κατά 2,5 εκατοστιαίες μονάδες, κατά την υπό εξέταση περίοδο. Ενώ οι όγκοι εισαγωγών και το μερίδιο αγοράς από την Κίνα μείωσε τους Κινέζους παραγωγούς-εξαγωγείς, εντούτοις κατόρθωσε να διατηρήσει μη αμελητέο μερίδιο αγοράς παρά τα μέτρα σε ισχύ. Η Επιτροπή σημειώνει ότι μέρος των κινεζικών εισαγωγών (που κυμαίνεται μεταξύ 21 % και 28 % κατά την υπό εξέταση περίοδο), εκμεταλλεύτηκε το καθεστώς τελειοποίησης προς επανεξαγωγή και δεν υπόκειτο σε δασμό αντιντάμπινγκ.
               
            
                  (113)
               
               
                  Επιπλέον, η εξέλιξη του όγκου εισαγωγών και του μεριδίου αγοράς της Κίνας εκτιμήθηκε με διαχωρισμό μεταξύ του τμήματος ΚΠΕ και του τμήματος ΔΑ για την ΠΕΕ σε σύγκριση με την ΠΕ της αρχικής έρευνας, όπως φαίνεται στον ακόλουθο πίνακα:
                  
                     Πίνακας 5
                  
                  
                     Εισαγωγές από την Κίνα και μερίδια αγοράς ανά τμήμα ΚΠΕ και ΔΑ
                  
                  
                               
                           
                           
                              ΠΕ της αρχικής έρευνας
                           
                           
                              ΠΕΕ
                           
                        
                              
                                 Τμήμα ΚΠΕ
                              
                           
                           
                               
                           
                           
                               
                           
                        
                              Συνολικές εισαγωγές από την αγορά ΚΠΕ της Κίνας (μονάδες σε 000)
                           
                           
                              1 183 
                           
                           
                              1 606 
                           
                        
                              
                                 Δείκτης (ΠΕ = 100)
                              
                           
                           
                              
                                 100
                              
                           
                           
                              
                                 136
                              
                           
                        
                              Ποσοστό επί του συνόλου των εισαγωγών (%)
                           
                           
                              19
                           
                           
                              72
                           
                        
                              Μερίδιο αγοράς στην κατανάλωση ΚΠΕ (%)
                           
                           
                              3,4
                           
                           
                              2,5
                           
                        
                              Μερίδιο αγοράς στη συνολική κατανάλωση (%)
                           
                           
                              2,3
                           
                           
                              2,3
                           
                        
                              
                                 Τμήμα ΔΑ
                              
                           
                           
                               
                           
                           
                               
                           
                        
                              Συνολικές εισαγωγές από τη ΔΑ της Κίνας (μονάδες σε 000)
                           
                           
                              4 954 
                           
                           
                              631
                           
                        
                              
                                 Δείκτης (ΠΕ = 100)
                              
                           
                           
                              
                                 100
                              
                           
                           
                              
                                 13
                              
                           
                        
                              Ποσοστό επί του συνόλου των εισαγωγών (%)
                           
                           
                              81
                           
                           
                              28
                           
                        
                              Μερίδιο αγοράς στην κατανάλωση ΔΑ (%)
                           
                           
                              33,9
                           
                           
                              12,9
                           
                        
                              Μερίδιο αγοράς στη συνολική κατανάλωση (%)
                           
                           
                              10,0
                           
                           
                              0,9
                           
                        
                              
                                 Πηγή: Αίτηση, Eurostat, επαληθευμένες απαντήσεις στο ερωτηματολόγιο, εκτελεστικός κανονισμός (ΕΕ) αριθ. 964/2010 του Συμβουλίου
                           
                        
            
                  (114)
               
               
                  Η εξέλιξη του όγκου των εισαγωγών από την Κίνα κατανεμημένη ανά τμήμα ακολουθεί τη γενική τάση για σημαντική αύξηση της κατανάλωσης στο τμήμα ΚΠΕ όπως εμφαίνεται στις αιτιολογικές σκέψεις 109 έως 111. Παρά τη συνολική μείωση των εισαγωγών τροχών αλουμινίου από την Κίνα (βλέπε πίνακα 3), οι Κινέζοι παραγωγοί-εξαγωγείς αύξησαν τον όγκο των εισαγωγών τους στο τμήμα ΚΠΕ. Ειδικότερα, ο όγκος των εισαγωγών στο τμήμα ΚΠΕ αυξήθηκε από 1,183 εκατ. μονάδες κατά την ΠΕ της αρχικής έρευνας σε 1,606 εκατ. μονάδες κατά την ΠΕΕ, δηλαδή οι Κινέζοι παραγωγοί-εξαγωγείς κατόρθωσαν να αυξήσουν τις εισαγωγές κατά 0,4 εκατ. μονάδες, ποσό το οποίο αντιστοιχεί σε αύξηση 63 % έναντι της ΠΕ της αρχικής έρευνας.
               
            
                  (115)
               
               
                  Συνολικά, οι εισαγωγές από την Κίνα στο τμήμα ΚΠΕ αντιπροσώπευαν το 72 % του συνόλου των εισαγωγών κατά την ΠΕΕ, ενώ κατά την ΠΕ της αρχικής έρευνας η κατάσταση αντιστράφηκε και οι κινεζικές εισαγωγές στο τμήμα ΚΠΕ αντιπροσώπευαν μόλις το 19 % του συνόλου των εισαγωγών στην Ένωση.
               
            
                  (116)
               
               
                  Παρά την αύξηση του όγκου των πωλήσεων στο τμήμα ΚΠΕ, το μερίδιο αγοράς στο συγκεκριμένο τμήμα μειώθηκε κατά 0,9 ποσοστιαίες μονάδες, γεγονός το οποίο οφείλεται στην υψηλότερη αύξηση της κατανάλωσης στο εν λόγω τμήμα. Το μερίδιο αγοράς των κινεζικών εισαγωγών επί της συνολικής κατανάλωσης παρέμεινε σταθερό, γεγονός το οποίο οφείλεται επίσης στην υψηλότερη αύξηση της συνολικής κατανάλωσης.
               
            
                  (117)
               
               
                  Από τα ανωτέρω συνάγεται ότι η συνολική μείωση του κινεζικού όγκου εισαγωγών οφείλεται αποκλειστικά στη μείωση των εισαγωγών στο τμήμα ΔΑ. Οι κινεζικές εισαγωγές στο συγκεκριμένο τμήμα μειώθηκαν όντως σημαντικά, σε ποσοστό σχεδόν 90 %, γεγονός το οποίο οδήγησε σε συρρίκνωση του μεριδίου αγοράς όσον αφορά την κατανάλωση ΔΑ από 34 % κατά την ΠΕ της αρχικής έρευνας σε 13 % κατά την ΠΕΕ της τρέχουσας επανεξέτασης. Συνολικά, το μερίδιο των εισαγωγών στο τμήμα ΔΑ επί της συνολικής κατανάλωσης μειώθηκε από 10,0 % κατά την ΠΕ της αρχικής έρευνας σε 0,9 % κατά την ΠΕΕ της τρέχουσας επανεξέτασης.
               
            
                  (118)
               
               
                  Η μετατόπιση των Κινέζων παραγωγών-εξαγωγέων από το τμήμα ΔΑ στο τμήμα ΚΠΕ ξεκίνησε ήδη κατά τη διάρκεια των δύο τελευταίων ετών της αρχικής έρευνας (δηλαδή το 2008 και κατά την ΠΕ, βλέπε αιτιολογική σκέψη 89 του εκτελεστικού κανονισμού (ΕΕ) αριθ. 964/2010 του Συμβουλίου). Παρά τη μείωση των μεριδίων αγοράς, οι Κινέζοι παραγωγοί-εξαγωγείς διατήρησαν τους όγκους πωλήσεων και την πελατεία τους στο τμήμα ΚΠΕ από την εποχή της αρχικής έρευνας.
               
            3.2.   Τιμές των εισαγωγών και υποτιμολόγηση
      
      
         Πίνακας 6
      
      
         Μέση τιμή εισαγωγών από τη ΛΔΚ
      
      
                   
               
               
                  2012
               
               
                  2013
               
               
                  2014
               
               
                  ΠΕΕ
               
            
                  Μέση τιμή (ευρώ/μονάδα)
               
               
                  40,68
               
               
                  36,16
               
               
                  39,74
               
               
                  46,24
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     89
                  
               
               
                  
                     98
                  
               
               
                  
                     114
                  
               
            
                  
                     Πηγή: Eurostat
               
            
                  (119)
               
               
                  Οι μέσες τιμές των εισαγωγών από τη ΛΔΚ μειώθηκαν αρχικά από 40,68 ευρώ/μονάδα το 2012 σε 36,16 ευρώ/μονάδα το 2013, αλλά αυξήθηκε εκ νέου σε 39,74 ευρώ/μονάδα το 2014. Περαιτέρω αύξηση σημειώθηκε κατά την ΠΕΕ όπου έφτασαν το επίπεδο των 46,24 ευρώ/μονάδα. Συνολικά, η αύξηση μεταξύ 2012 και ΠΕΕ ήταν 14 %. Η συνολική αύξηση των τιμών είναι σύμφωνη με τις παγκόσμιες τάσεις τιμών και τη γενική τάση προς μεγαλύτερους και υψηλότερης τεχνολογίας τροχούς.
               
            
                  (120)
               
               
                  Έγινε σύγκριση των τιμών πώλησης στην αγορά της Ένωσης μεταξύ των τιμών του ενωσιακού κλάδου παραγωγής του δείγματος και των τιμών εισαγωγών από την οικεία χώρα που πραγματοποιήθηκαν από τους παραγωγούς-εξαγωγείς του δείγματος. Οι σχετικές τιμές πώλησης του ενωσιακού κλάδου παραγωγής του δείγματος ήταν οι τιμές πώλησης σε ανεξάρτητους πελάτες, προσαρμοσμένες κατά περίπτωση στο επίπεδο της τιμής «εκ του εργοστασίου», δηλαδή εξαιρουμένων των εξόδων μεταφοράς στην Ένωση και αφαιρουμένων των εκπτώσεων και των μειώσεων τιμών.
               
            
                  (121)
               
               
                  Οι τιμές αυτές συγκρίθηκαν με τις τιμές που χρεώνουν οι Κινέζοι παραγωγοί-εξαγωγείς του δείγματος μετά την αφαίρεση των εκπτώσεων και προσαρμοσμένες κατά περίπτωση στην τιμή CIF στα σύνορα της Ένωσης, η οποία και πάλι είναι καταλλήλως προσαρμοσμένη για τα έξοδα μετά την εισαγωγή.
               
            
                  (122)
               
               
                  Με την προσθήκη των ισχυόντων δασμών και των δασμών αντιντάμπινγκ στις τιμές CIF των εισαγωγών, οι τιμές των παραγωγών-εξαγωγέων του δείγματος ήταν κατά μέσο όρο υψηλότερες από τις τιμές πώλησης του κλάδου παραγωγής της Ένωσης στην αγορά της Ένωσης. Το ίδιο αποτέλεσμα ίσχυε και για τις εισαγωγές των παραγωγών-εξαγωγέων που δεν συμμετείχαν στο δείγμα.
               
            
                  (123)
               
               
                  Όταν οι τιμές εισαγωγής των Κινέζων παραγωγών-εξαγωγέων του δείγματος εξετάζονται χωρίς δασμούς αντιντάμπινγκ, εμφανίζονται χαμηλότερες από τις τιμές πώλησης του ενωσιακού κλάδου παραγωγής κατά μέσο όρο κατά 8,0 %. Το αποτέλεσμα είναι ακόμα πιο αισθητό όταν τα τμήματα ΚΠΕ και ΔΑ αναλύονται χωριστά, οπότε τα περιθώρια υποτιμολόγησης για τους παραγωγούς-εξαγωγείς του δείγματος προσδιορίστηκαν στο 8,7 % για το τμήμα ΚΠΕ και στο 12,4 % για το τμήμα ΔΑ. Όσον αφορά τους παραγωγούς-εξαγωγείς που δεν συμμετείχαν στο δείγμα, βάσει των στοιχείων της Eurostat, το περιθώριο υποτιμολόγησης θα διαμορφωνόταν στο 7,5 %· η σύγκριση αυτή γίνεται κατά μέσο όρο, καθώς η Eurostat δεν κάνει διάκριση μεταξύ των τύπων προϊόντων.
               
            
                  (124)
               
               
                  Έγινε, τέλος, σύγκριση τιμών σε ό,τι αφορά τις κινεζικές εισαγωγές που πραγματοποιήθηκαν στο πλαίσιο του καθεστώτος τελειοποίησης προς επανεξαγωγή, οι οποίες αντιστοιχούσαν στο 20,6 % του συνόλου των κινεζικών εισαγωγών κατά την ΠΕΕ. Η εν λόγω σύγκριση έγινε μεταξύ των μέσων τιμών των κινεζικών εισαγωγών στο πλαίσιο της τελειοποίησης προς επανεξαγωγή (βάσει των στοιχείων της Eurostat, καθώς οι παραγωγοί-εξαγωγείς του δείγματος δεν δήλωσαν τυχόν πωλήσεις στην Ένωση στο πλαίσιο της τελειοποίησης προς επανεξαγωγή) και των μέσων τιμών πώλησης του δείγματος των παραγωγών της Ένωσης κατά την ΠΕΕ. Το αποτέλεσμα ήταν ένα μέσο περιθώριο υποτιμολόγησης 7,6 %. Η εν λόγω σύγκριση έγινε κατά μέσον όρο, καθώς τα στοιχεία της Eurostat δεν κάνουν διάκριση μεταξύ των τύπων προϊόντων, όπως αναφέρεται στην αιτιολογική σκέψη 123. Επιπλέον, ο συνολικός όγκος των εισαγωγών υπό καθεστώς τελειοποίησης προς επανεξαγωγή ήταν πολύ χαμηλός και αντιπροσωπεύει μόνο το 0,6 % της συνολικής ενωσιακής κατανάλωσης κατά την ΠΕΕ.
               
            
                  (125)
               
               
                  Ένα ενδιαφερόμενο μέρος ισχυρίστηκε ότι οι τιμές των τροχών αλουμινίου που πωλούνται στο τμήμα ΔΑ είναι κατά κανόνα σημαντικά χαμηλότερες από εκείνες που χρεώνονται για τους τροχούς αλουμινίου που πωλούνται στο τμήμα ΚΠΕ. Επιπλέον, το ίδιο μέρος ισχυρίστηκε ότι μια ορθή σύγκριση τιμών στο τμήμα ΚΠΕ δεν μπορεί να γίνει στο «επίπεδο των προσφορών», για το οποίο ισχυρίστηκε ότι δεν υπάρχει κατά κανόνα υποτιμολόγηση ακόμη και μετά την αφαίρεση του δασμού αντιντάμπινγκ.
               
            
                  (126)
               
               
                  Μια επιλογή δεδομένων από επιμέρους προσφορές δεν μπορεί να αντικαταστήσει την ανάλυση της Επιτροπής βάσει πλήρων δεδομένων, δηλαδή ανακεφαλαιωτικών πινάκων πωλήσεων και συγκρίσεων τιμών βάσει διαχωρισμού ανά τύπο. Μια τέτοια σύγκριση αντικατοπτρίζει τη μεγαλύτερη δυνατή ποσότητα δεδομένων από πραγματικές συναλλαγές που έχουν όντως πραγματοποιηθεί. Όπως εξηγείται στην αιτιολογική σκέψη 123, η ανάλυση με βάση τα πλήρη στοιχεία από τους παραγωγούς-εξαγωγείς και τους παραγωγούς της Ένωσης που συμμετείχαν στο δείγμα διαπιστώθηκε απόκλιση τιμών της τάξεως του 8,7 % στο τμήμα ΚΠΕ και 12,4 % στο τμήμα ΔΑ, γεγονός που επιβεβαιώνει την υποτιμολόγηση και στα δύο τμήματα της αγοράς όταν οι τιμές υπολογίζονται χωρίς δασμούς αντιντάμπινγκ. Επομένως, το επιχείρημα αυτό απορρίπτεται.
               
            
                  (127)
               
               
                  Μετά τη γνωστοποίηση, το ίδιο μέρος ζήτησε επίσης από την Επιτροπή να διευκρινίσει τον τρόπο με τον οποίο διασφαλίζει τη συγκρισιμότητα των τιμών των εγχώριων κινεζικών πωλήσεων με εκείνες των εξαγωγών στην Ένωση και των εξαγωγών σε τρίτες χώρες. Η μεθοδολογία επεξηγείται στις αιτιολογικές σκέψεις 123 και 126 ανωτέρω.
               
            4.   Εισαγωγές από άλλες τρίτες χώρες
      
      
         Πίνακας 7
      
      
         Εισαγωγές από άλλες τρίτες χώρες
      
      
                   
               
               
                  2012
               
               
                  2013
               
               
                  2014
               
               
                  ΠΕΕ
               
            
                  Τουρκία
               
               
                  6 189 
               
               
                  6 879 
               
               
                  8 316 
               
               
                  9 218 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     111
                  
               
               
                  
                     134
                  
               
               
                  
                     149
                  
               
            
                  Μερίδιο αγοράς (%)
               
               
                  10,4
               
               
                  11,4
               
               
                  12,5
               
               
                  13,2
               
            
                  Μέση τιμή (ευρώ/μονάδα)
               
               
                  45,57
               
               
                  45,32
               
               
                  43,89
               
               
                  48,50
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     99
                  
               
               
                  
                     96
                  
               
               
                  
                     106
                  
               
            
                  Άλλες τρίτες χώρες (εκτός της Τουρκίας)
               
               
                  7 104 
               
               
                  6 778 
               
               
                  8 177 
               
               
                  8 696 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     95
                  
               
               
                  
                     115
                  
               
               
                  
                     122
                  
               
            
                  Μερίδιο αγοράς (%)
               
               
                  12,0
               
               
                  11,2
               
               
                  12,3
               
               
                  12,4
               
            
                  Μέση τιμή (ευρώ/μονάδα)
               
               
                  51,27
               
               
                  51,23
               
               
                  52,66
               
               
                  58,88
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     100
                  
               
               
                  
                     103
                  
               
               
                  
                     115
                  
               
            
                  Σύνολο άλλων τρίτων χωρών
               
               
                  13 294 
               
               
                  13 657 
               
               
                  16 493 
               
               
                  17 914 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     103
                  
               
               
                  
                     124
                  
               
               
                  
                     135
                  
               
            
                  Μερίδιο αγοράς (%)
               
               
                  22,4
               
               
                  22,6
               
               
                  24,8
               
               
                  25,6
               
            
                  Μέση τιμή (ευρώ/μονάδα)
               
               
                  48,62
               
               
                  48,25
               
               
                  48,24
               
               
                  53,54
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     99
                  
               
               
                  
                     99
                  
               
               
                  
                     110
                  
               
            
                  
                     Πηγή: Eurostat
               
            
                  (128)
               
               
                  Κατά την υπό εξέταση περίοδο, οι εισαγωγές από άλλες τρίτες χώρες στην Ένωση αυξάνονταν συνεχώς από περίπου 13,2 εκατ. μονάδες το 2012 σε περίπου 17,9 εκατ. μονάδες κατά την ΠΕΕ, δηλαδή κατά 35 %. Εφόσον η κατανάλωση της Ένωσης αυξήθηκε μόνο κατά 18 % κατά την ίδια περίοδο (βλέπε αιτιολογική σκέψη 107, πίνακας 1) το αντίστοιχο μερίδιο αγοράς των άλλων τρίτων χωρών αυξήθηκε σε μικρότερο βαθμό, δηλαδή από 22,4 % το 2012 σε 25,6 % κατά την ΠΕΕ ή κατά 3,2 ποσοστιαίες μονάδες.
               
            
                  (129)
               
               
                  Κατά μέσο όρο, οι τιμές εισαγωγής από τρίτες χώρες εκτός της Κίνας ήταν υψηλότερες από τις τιμές κινεζικών εισαγωγών και αυξήθηκαν κατά 10 % κατά την υπό εξέταση περίοδο.
               
            
                  (130)
               
               
                  Η Τουρκία είναι ο μεγαλύτερο εισαγωγέας στην Ένωση μετά τη ΛΔΚ. Ο όγκος εισαγωγών από την Τουρκία αυξήθηκε από περίπου 6,1 εκατ. μονάδες το 2012 σε περίπου 9,2 εκατ. κατά την ΠΕΕ, δηλαδή κατά 49 %. Αυτή η αύξηση σήμαινε αύξηση του μεριδίου αγοράς της από 10,4 % το 2012 σε 13,2 % κατά την ΠΕΕ, δηλαδή κατά 2,8 ποσοστιαίες μονάδες. Η μέση τιμή των εισαγωγών από την Τουρκία ήταν υψηλότερη από τη μέση τιμή εισαγωγών από την Κίνα καθ' όλη τη διάρκεια της υπό εξέταση περιόδου. Αυτή αυξήθηκε από 45,57 ευρώ/μονάδα το 2012 σε 48,50 ευρώ/μονάδα κατά την ΠΕΕ, που αντιστοιχεί σε αύξηση 6 %.
               
            
                  (131)
               
               
                  Το μερίδιο της αγοράς των εισαγωγών από τρίτες χώρες εκτός της Τουρκίας αυξήθηκε ελαφρώς, από 12,0 % το 2012 σε 12,4 % κατά την ΠΕΕ. Οι τιμές των εισαγωγών από άλλες τρίτες χώρες ήταν υψηλότερες από τις τιμές των εισαγωγών από τη ΛΔΚ καθ' όλη τη διάρκεια της υπό εξέταση περιόδου.
               
            5.   Οικονομική κατάσταση του ενωσιακού κλάδου παραγωγής
      
      5.1.   Γενικές παρατηρήσεις
      
      
                  (132)
               
               
                  Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους οικονομικούς παράγοντες και δείκτες που επηρεάζουν την κατάσταση του ενωσιακού κλάδου παραγωγής.
               
            
                  (133)
               
               
                  Όπως αναφέρεται στην αιτιολογική σκέψη 17, χρησιμοποιήθηκε η μέθοδος της δειγματοληψίας για τον προσδιορισμό της πιθανής ζημίας που υπέστη ο ενωσιακός κλάδος παραγωγής.
               
            
                  (134)
               
               
                  Για τον προσδιορισμό της ζημίας, η Επιτροπή έκανε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες που συνδέονται με το σύνολο του ενωσιακού κλάδου παραγωγής στη βάση των πληροφοριών που παρείχε ο αιτών στην αίτηση επανεξέτασης και τα δεδομένα των παραγωγών της Ένωσης που συμμετείχαν στο δείγμα που προσαρμόστηκαν βάσει των δεδομένων που παρέχονται στις απαντήσεις των παραγωγών της Ένωσης που συμμετείχαν στο δείγμα κατά την ΠΕΕ. Η Επιτροπή αξιολόγησε τους μικροοικονομικούς δείκτες που αφορούν μόνον τις εταιρείες του δείγματος βάσει στοιχείων που περιλαμβάνονταν στις απαντήσεις των ενωσιακών παραγωγών του δείγματος στο ερωτηματολόγιο. Αμφότερα τα σύνολα στοιχείων θεωρήθηκαν αντιπροσωπευτικά της οικονομικής κατάστασης του ενωσιακού κλάδου παραγωγής.
               
            
                  (135)
               
               
                  Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα και μέγεθος του περιθωρίου ντάμπινγκ.
               
            
                  (136)
               
               
                  Οι μικροοικονομικοί δείκτες είναι οι εξής: μέσες τιμές ανά μονάδα, κόστος ανά μονάδα προϊόντος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων.
               
            5.2.   Μακροοικονομικοί δείκτες
      
      5.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
      
         Πίνακας 8
      
      
         Παραγωγή, παραγωγική ικανότητα και χρησιμοποίηση της παραγωγικής ικανότητας
      
      
                   
               
               
                  2012
               
               
                  2013
               
               
                  2014
               
               
                  ΠΕΕ
               
            
                  Όγκος παραγωγής (μονάδες σε 000)
               
               
                  44 124 
               
               
                  45 516 
               
               
                  49 638 
               
               
                  50 571 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     103
                  
               
               
                  
                     112
                  
               
               
                  
                     115
                  
               
            
                  Ικανότητα παραγωγής (μονάδες σε 000)
               
               
                  49 808 
               
               
                  51 644 
               
               
                  53 510 
               
               
                  55 178 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     104
                  
               
               
                  
                     107
                  
               
               
                  
                     111
                  
               
            
                  Χρησιμοποίηση της παραγωγικής ικανότητας (%)
               
               
                  89
               
               
                  88
               
               
                  93
               
               
                  92
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     99
                  
               
               
                  
                     105
                  
               
               
                  
                     103
                  
               
            
                  
                     Πηγή: Αίτηση επανεξέτασης, επαληθευμένες απαντήσεις στο ερωτηματολόγιο
               
            
                  (137)
               
               
                  Κατά την υπό εξέταση περίοδο η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης εξελίχθηκαν ως εξής:
               
            
                  (138)
               
               
                  Η παραγωγή αυξήθηκε κατά την υπό εξέταση περίοδο. Συνολικά, ο όγκος παραγωγής αυξήθηκε από 44,1 εκατ. μονάδες το 2012 σε 50,5 εκατ. μονάδες κατά την ΠΕΕ, δηλαδή κατά 15 % κατά την ΠΕΕ. Η αύξηση οφείλεται στην αύξηση της παραγωγής αυτοκινήτων στην Ένωση και στην αύξηση της χρήσης τροχών αλουμινίου σε νέα αυτοκίνητα.
               
            
                  (139)
               
               
                  Η ικανότητα παραγωγής αυξήθηκε από 49,8 εκατ. μονάδες το 2012 σε 55,1 εκατ. μονάδες κατά την ΠΕΕ, δηλαδή κατά 11 % κατά την υπό εξέταση περίοδο.
               
            
                  (140)
               
               
                  Ως αποτέλεσμα της ελαφρώς υψηλότερης αύξησης στον όγκο παραγωγής από την ικανότητα παραγωγής, η ικανότητα χρήσης αυξήθηκε από 89 % το 2012 σε 92 % κατά την ΠΕΕ, δηλαδή κατά 3 ποσοστιαίες μονάδες κατά την υπό εξέταση περίοδο.
               
            5.2.2.   Όγκος πωλήσεων και μερίδιο αγοράς
      
                  (141)
               
               
                  Κατά την υπό εξέταση περίοδο, ο όγκος πωλήσεων και το μερίδιο αγοράς του ενωσιακού κλάδου παραγωγής εξελίχθηκαν ως εξής:
                  
                     Πίνακας 9
                  
                  
                     Όγκος πωλήσεων και μερίδιο αγοράς
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Όγκος πωλήσεων (μονάδες σε 000)
                           
                           
                              42 697 
                           
                           
                              44 435 
                           
                           
                              47 525 
                           
                           
                              49 895 
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 111
                              
                           
                           
                              
                                 117
                              
                           
                        
                              Μερίδιο αγοράς (%)
                           
                           
                              71,9
                           
                           
                              73,4
                           
                           
                              71,5
                           
                           
                              71,2
                           
                        
                              
                                 Πηγή: Αίτηση επανεξέτασης, Eurostat, επαληθευμένες απαντήσεις στο ερωτηματολόγιο
                           
                        
            
                  (142)
               
               
                  Ο όγκος πωλήσεων αυξήθηκε κατά την υπό εξέταση περίοδο από 42,6 εκατ. μονάδες το 2012 σε περίπου 49,8 εκατ. μονάδες κατά την ΠΕΕ, δηλαδή κατά 17 % υπολειπόμενος του 18 % της αύξησης της κατανάλωσης που περιγράφεται στην αιτιολογική σκέψη 107. Επομένως, η αύξηση του όγκου των πωλήσεων, λαμβανομένης υπόψη της παράλληλης αύξησης των εισαγωγών από άλλες τρίτες χώρες που περιγράφεται στην αιτιολογική σκέψη 128 οδήγησε, ωστόσο, σε μείωση του μεριδίου αγοράς του ενωσιακού κλάδου παραγωγής από 71,9 % το 2012 σε 71,2 % κατά την περίοδο της έρευνας επανεξέτασης, δηλαδή μείωση κατά 0,7 εκατοστιαίες μονάδες στη διάρκεια της περιόδου υπό εξέταση.
               
            
                  (143)
               
               
                  Επιπλέον, η εξέλιξη του όγκου πωλήσεων και του μεριδίου αγοράς της Κίνας εκτιμήθηκε με διαχωρισμό μεταξύ του τμήματος ΚΠΕ και του τμήματος ΔΑ για την ΠΕΕ σε σύγκριση με την ΠΕ της αρχικής έρευνας, όπως φαίνεται στον ακόλουθο πίνακα:
                  
                     Πίνακας 10
                  
                  
                     Όγκος πωλήσεων και μερίδιο αγοράς ανά τμήμα ΚΠΕ και ΔΑ
                  
                  
                              Μονάδες (σε 000)
                           
                           
                              ΠΕ της αρχικής έρευνας
                           
                           
                              ΠΕΕ
                           
                        
                              
                                 Τμήμα ΚΠΕ
                              
                           
                           
                               
                           
                           
                               
                           
                        
                              Όγκος πωλήσεων ΚΠΕ
                           
                           
                              28 719 
                           
                           
                              46 627 
                           
                        
                              
                                 Δείκτης
                              
                           
                           
                              
                                 100
                              
                           
                           
                              
                                 162
                              
                           
                        
                              Μερίδιο αγοράς ΚΠΕ (μερίδιο παραγωγών ΕΕ επί της συνολικής κατανάλωσης ΚΠΕ) (%)
                           
                           
                              82,3
                           
                           
                              71,6
                           
                        
                              Μερίδιο αγοράς ΚΠΕ επί της συνολικής κατανάλωσης (%)
                           
                           
                              58,0
                           
                           
                              66,6
                           
                        
                              
                                 Τμήμα ΔΑ
                              
                           
                           
                               
                           
                           
                               
                           
                        
                              Όγκος πωλήσεων ΔΑ
                           
                           
                              7 075 
                           
                           
                              3 268 
                           
                        
                              
                                 Δείκτης
                              
                           
                           
                              
                                 100
                              
                           
                           
                              
                                 46
                              
                           
                        
                              Μερίδιο αγοράς ΔΑ (μερίδιο παραγωγών ΕΕ επί της συνολικής κατανάλωσης ΔΑ) (%)
                           
                           
                              48,5
                           
                           
                              67,0
                           
                        
                              Μερίδιο αγοράς ΔΑ επί της συνολικής κατανάλωσης (%)
                           
                           
                              14,3
                           
                           
                              4,7
                           
                        
                              
                                 Πηγή: Αίτηση, Eurostat, επαληθευμένες απαντήσεις στο ερωτηματολόγιο, εκτελεστικός κανονισμός (ΕΕ) αριθ. 964/2010 του Συμβουλίου
                           
                        
            
                  (144)
               
               
                  Ο όγκος πωλήσεων στο τμήμα ΚΠΕ αυξήθηκε κατά 62 % κατά την ΠΕΕ έναντι της ΠΕ της αρχικής έρευνας, ενώ οι πωλήσεις στο τμήμα ΔΑ μειώθηκαν κατά περισσότερο από 50 % έναντι της ΠΕ της αρχικής έρευνας. Το μερίδιο αγοράς των παραγωγών της Ένωσης μειώθηκε στο τμήμα ΚΠΕ κατά 10,9 ποσοστιαίες μονάδες από 82,3 % σε 71,6 % λόγω της υψηλότερης αύξησης της κατανάλωσης στο εν λόγω τμήμα της αγοράς. Στο τμήμα ΔΑ το μερίδιο αγοράς αυξήθηκε από 48,5 % σε 67,0 %, λόγω της συρρίκνωσης του συγκεκριμένου τμήματος της αγοράς. Συνολικά, στο τμήμα ΔΑ το μερίδιο αγοράς του κλάδου παραγωγής της Ένωσης επί της συνολικής κατανάλωσης μειώθηκε από 14,3 % κατά την ΠΕ της αρχικής έρευνας σε 4,7 % κατά την ΠΕΕ της τρέχουσας επανεξέτασης, ενώ το μερίδιο αγοράς του κλάδου παραγωγής της Ένωσης στο τμήμα ΚΠΕ επί της συνολικής κατανάλωσης αυξήθηκε από 58,0 % σε 66,6 % κατά την ίδια περίοδο. Η εξέλιξη των δύο τμημάτων αντιστοιχεί με τη γενική τάση που επικρατεί στην αγορά της Ένωσης, αντικατοπτρίζοντας την αύξηση της παραγωγής αυτοκινήτων στην Ένωση και το αυξημένο ποσοστό διείσδυσης τροχών από αλουμίνιο στα καινούργια αυτοκίνητα, όπως αναφέρεται στην αιτιολογική σκέψη 108.
               
            5.2.3.   Ανάπτυξη
      
                  (145)
               
               
                  Ενώ η κατανάλωση της Ένωσης αυξήθηκε κατά 18 % κατά την υπό εξέταση περίοδο, ο όγκος των πωλήσεων του ενωσιακού κλάδου παραγωγής αυξήθηκε σε ελαφρώς μικρότερο βαθμό και 17 %, πράγμα το οποίο σημαίνει μικρή απώλεια μεριδίου της αγοράς ύψους 0,7 εκατοστιαίων μονάδων.
               
            5.2.4.   Απασχόληση και παραγωγικότητα
      
                  (146)
               
               
                  Κατά την υπό εξέταση περίοδο, η απασχόληση και η παραγωγικότητα εξελίχθηκαν ως εξής:
                  
                     Πίνακας 11
                  
                  
                     Απασχόληση και παραγωγικότητα
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Αριθμός εργαζομένων
                           
                           
                              12 227 
                           
                           
                              12 673 
                           
                           
                              13 689 
                           
                           
                              14 265 
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 112
                              
                           
                           
                              
                                 117
                              
                           
                        
                              Παραγωγικότητα (μονάδες σε 000/εργαζόμενο)
                           
                           
                              3 609 
                           
                           
                              3 592 
                           
                           
                              3 626 
                           
                           
                              3 545 
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 98
                              
                           
                        
                              
                                 Πηγή: Αίτηση επανεξέτασης
                           
                        
            
                  (147)
               
               
                  Η απασχόληση του κλάδου παραγωγής της ΕΕ αυξήθηκαν συνολικά κατά 17 % κατά την υπό εξέταση περίοδο. Αυτό είναι σύμφωνο με την αύξηση του όγκου παραγωγής κατά 15 % κατά την υπό εξέταση περίοδο.
               
            
                  (148)
               
               
                  Κατά την υπό εξέταση περίοδο, η παραγωγικότητα που υπολογίστηκε με αριθμό μονάδων που παρήχθησαν/υπαλλήλους παρέμεινε σταθερή, με μικρή μόνο μείωση κατά 2 % κατά την ΠΕΕ.
               
            5.2.5.   Μέγεθος του περιθωρίου ντάμπινγκ και ανάκαμψη από τις επιπτώσεις των προηγούμενων πρακτικών ντάμπινγκ
      
                  (149)
               
               
                  Κατά την περίοδο της έρευνας επανεξέτασης, τα ατομικά περιθώρια ντάμπινγκ που εντοπίστηκαν για τους συνεργαζόμενους ομίλους των εταιρειών που συμμετείχαν στο δείγμα ήταν ακόμη ουσιώδη και κυμαίνονταν μεταξύ 8,9 % και 25,9 % (βλέπε αιτιολογική σκέψη 52). Εντούτοις, ο όγκος εισαγωγών από την Κίνα μειωνόταν κατά 44 % που σήμαινε επίσης μείωση στο κινεζικό μερίδιο αγοράς ύψους 3,2 % κατά την ΠΕΕ. Όπως ορίζεται στην αιτιολογική σκέψη 122, οι τιμές των κινεζικών εισαγωγών δεν ήταν χαμηλότερες των τιμών πώλησης του ενωσιακού κλάδου παραγωγής στην αγορά της Ένωσης κατά την ΠΕΕ και η πίεση τιμών από τις κινεζικές εισαγωγές ήταν, επομένως, περιορισμένη. Τα μέτρα αντιντάμπινγκ σε ισχύ είχαν, επομένως, θετικές επιπτώσεις στην κατάσταση του ενωσιακού κλάδου παραγωγής.
               
            5.3.   Μικροοικονομικοί δείκτες
      
      5.3.1.   Τιμές και παράγοντες που επηρεάζουν τις τιμές
      
                  (150)
               
               
                  Οι μέσες τιμές πώλησης του ενωσιακού κλάδου παραγωγής σε μη συνδεόμενους πελάτες στην Ένωση παρουσίασαν την κατωτέρω εξέλιξη κατά την υπό εξέταση περίοδο:
                  
                     Πίνακας 12
                  
                  
                     Μέση τιμή πώλησης και μοναδιαίο κόστος
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Μέση μοναδιαία τιμή πώλησης στην Ένωση (ευρώ/μονάδα)
                           
                           
                              46,24
                           
                           
                              46,40
                           
                           
                              47,16
                           
                           
                              51,91
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 112
                              
                           
                        
                              Μοναδιαίο κόστος παραγωγής (ευρώ/μονάδα)
                           
                           
                              43,10
                           
                           
                              43,13
                           
                           
                              42,82
                           
                           
                              46,76
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 109
                              
                           
                        
                              
                                 Πηγή: Επαληθευμένες απαντήσεις στο ερωτηματολόγιο.
                           
                        
            
                  (151)
               
               
                  Η μέση μοναδιαία τιμή πώλησης του ενωσιακού κλάδου παραγωγής σε μη συνδεόμενους πελάτες στην Ένωση αυξήθηκε κατά 12 % κατά την υπό εξέταση περίοδο. Αυτή η αύξηση οφείλεται στην τάση προς μεγαλύτερους και πιο πολύπλοκους τροχούς όπως περιγράφεται περαιτέρω στην αιτιολογική σκέψη 153.
               
            
                  (152)
               
               
                  Κατά την υπό εξέταση περίοδο το μοναδιαίο κόστος παραγωγής αυξήθηκε κατά 9 %.
               
            
                  (153)
               
               
                  Η έρευνα κατέδειξε ότι η αύξηση στο κόστος οφειλόταν κυρίως στην τεχνική ανάπτυξη των τροχών αλουμινίου με αυξανόμενη τάση για παραγωγή μεγάλων τροχών και των λεγόμενων «bright wheels» που απαιτούν πρόσθετα βήματα παραγωγής. Η έρευνα έχει επιπλέον καταδείξει ότι ενώ οι διαφοροποιήσεις στις τιμές των κύριων πρώτων υλών (αλουμίνιο) μπορούν να έχουν αντίκτυπο στο μοναδιαίο κόστος, ο αντίκτυπος στην κερδοφορία αντισταθμίζεται καθώς οι τιμές του αλουμινίου αναπροσαρμόστηκαν ως επί το πλείστον σε συμβόλαια με τους πελάτες ΚΠΕ.
               
            5.3.2.   Κόστος εργασίας
      
                  (154)
               
               
                  Κατά την υπό εξέταση περίοδο, το μέσο κόστος εργασίας του ενωσιακού κλάδου παραγωγής εξελίχθηκε ως εξής:
                  
                     Πίνακας 13
                  
                  
                     Κόστος εργασίας
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Μέσο κόστος εργασίας ανά απασχολούμενο (ευρώ)
                           
                           
                              31 285 
                           
                           
                              31 624 
                           
                           
                              31 021 
                           
                           
                              32 096 
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 99
                              
                           
                           
                              
                                 103
                              
                           
                        
                              
                                 Πηγή: Επαληθευμένες απαντήσεις στο ερωτηματολόγιο.
                           
                        
            
                  (155)
               
               
                  Από το 2012 έως την ΠΕΕ, το μέσο κόστος εργασίας ανά εργαζόμενο στους ενωσιακούς παραγωγούς του δείγματος αυξήθηκε ελαφρώς κατά 3 %.
               
            5.3.3.   Αποθέματα
      
                  (156)
               
               
                  Τα επίπεδα των αποθεμάτων του κλάδου παραγωγής της Ένωσης κατά την υπό εξέταση περίοδο εξελίχθηκαν ως εξής:
                  
                     Πίνακας 14
                  
                  
                     Αποθέματα
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              ΠΕΕ
                           
                        
                              Τελικά αποθέματα (μονάδες σε 000)
                           
                           
                              851
                           
                           
                              842
                           
                           
                              986
                           
                           
                              866
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 116
                              
                           
                           
                              
                                 102
                              
                           
                        
                              Τελικά αποθέματα ως ποσοστό της παραγωγής (%)
                           
                           
                              4,5
                           
                           
                              4,2
                           
                           
                              4,6
                           
                           
                              3,9
                           
                        
                              
                                 Δείκτης (2012 = 100)
                              
                           
                           
                              
                                 100
                              
                           
                           
                              
                                 92
                              
                           
                           
                              
                                 101
                              
                           
                           
                              
                                 87
                              
                           
                        
                              
                                 Πηγή: Επαληθευμένες απαντήσεις στο ερωτηματολόγιο.
                           
                        
            
                  (157)
               
               
                  Τα αποθέματα δεν μπορούν να θεωρηθούν σημαντικός δείκτης ζημίας, καθώς η παραγωγή τροχών αλουμινίου λαμβάνει χώρα σε μεγάλο βαθμό κατά παραγγελία· το απόθεμα σε μια δεδομένη χρονική στιγμή είναι κυρίως το αποτέλεσμα των προϊόντων που έχουν πωληθεί αλλά δεν έχουν ακόμη παραδοθεί. Ως εκ τούτου, οι τάσεις όσον αφορά τα αποθέματα παρατίθενται για λόγους πληροφόρησης και μόνον.
               
            
                  (158)
               
               
                  Συνολικά, τα τελικά αποθέματα αυξήθηκαν κατά 2 % κατά την υπό εξέταση περίοδο. Τα τελικά αποθέματα ως ποσοστό της παραγωγής μειώθηκαν ελαφρώς από 4,5 % το 2012 σε 3,9 % κατά την ΠΕΕ, δηλαδή κατά 0,6 %.
               
            5.3.4.   Κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων
      
         Πίνακας 15
      
      
         Κερδοφορία, ταμειακές ροές, επενδύσεις και απόδοση επενδύσεων
      
      
                   
               
               
                  2012
               
               
                  2013
               
               
                  2014
               
               
                  ΠΕΕ
               
            
                  Κερδοφορία των πωλήσεων στην Ένωση σε μη συνδεδεμένους πελάτες (ποσοστό % του κύκλου εργασιών πωλήσεων)
               
               
                  6,8
               
               
                  7,0
               
               
                  9,2
               
               
                  9,9
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     103
                  
               
               
                  
                     135
                  
               
               
                  
                     146
                  
               
            
                  Ταμειακές ροές (σε χιλιάδες ευρώ)
               
               
                  102 147 
               
               
                  111 918 
               
               
                  129 833 
               
               
                  155 044 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     110
                  
               
               
                  
                     127
                  
               
               
                  
                     152
                  
               
            
                  Επενδύσεις (σε 000 ευρώ)
               
               
                  64 110 
               
               
                  38 643 
               
               
                  65 749 
               
               
                  71 338 
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     60
                  
               
               
                  
                     103
                  
               
               
                  
                     111
                  
               
            
                  Απόδοση επενδύσεων (%)
               
               
                  18,6
               
               
                  20,1
               
               
                  27,4
               
               
                  31,6
               
            
                  
                     Δείκτης (2012 = 100)
                  
               
               
                  
                     100
                  
               
               
                  
                     108
                  
               
               
                  
                     147
                  
               
               
                  
                     170
                  
               
            
                  
                     Πηγή: Επαληθευμένες απαντήσεις στο ερωτηματολόγιο.
               
            
                  (159)
               
               
                  Η Επιτροπή υπολόγισε την κερδοφορία για τους ενωσιακούς παραγωγούς του δείγματος εκφράζοντας το προ φόρων καθαρό κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Κατά την υπό εξέταση περίοδο, η κερδοφορία του ενωσιακού κλάδου παραγωγής αυξήθηκε σταθερά λόγω της μεγαλύτερης αύξησης των τιμών σε σχέση με το κόστος παραγωγής όπως επεξηγείται στον πίνακα 12, αιτιολογική σκέψη 150. Επομένως, αυξήθηκε από 6,8 % το 2012 σε 9,9 % κατά την ΠΕΕ, δηλαδή κατά 3,1 ποσοστιαίες μονάδες κατά την υπό εξέταση περίοδο.
               
            
                  (160)
               
               
                  Η κερδοφορία αναλύθηκε επίσης χωριστά για τα τμήματα ΚΠΕ και ΔΑ. Βάσει αυτού, η κερδοφορία για τις πωλήσεις στο τμήμα ΔΑ εκτιμήθηκε στο 13,6 % και η κερδοφορία για τις πωλήσεις στο τμήμα ΚΠΕ εκτιμήθηκε στο 9,6 %. Επισημαίνεται ότι ο όγκος πωλήσεων στο τμήμα ΔΑ ήταν πολύ χαμηλός σε σύγκριση με τον αντίστοιχο στο τμήμα ΚΠΕ κατά την ΠΕΕ και, ως εκ τούτου, είχε μικρό μόνο αντίκτυπο στη συνολική κερδοφορία.
               
            
                  (161)
               
               
                  Η καθαρή ταμειακή ροή είναι η ικανότητα του ενωσιακού κλάδου παραγωγής για αυτοχρηματοδότηση των δραστηριοτήτων του. Οι ταμειακές ροές αυξήθηκαν κατά την υπό εξέταση περίοδο. Οι συνολικές ταμειακές ροές αυξήθηκαν κατά 52 % κατά την υπό εξέταση περίοδο, σύμφωνα με τα αυξημένα κέρδη.
               
            
                  (162)
               
               
                  Οι επενδύσεις αυξήθηκαν κατά 11 % κατά την υπό εξέταση περίοδο. Σημειώθηκε σχετική κάμψη στις συνολικές επενδύσεις από το 2012 έως το 2013, που συνδεόταν με την ολοκλήρωση ορισμένων επενδύσεων οι οποίες έγιναν το 2012. Κατόπιν αυτού, οι συνολικές επενδύσεις αυξήθηκαν κατά 43 % από το 2013 έως το 2014, και περαιτέρω κατά 8 % από το 2014 έως την ΠΕΕ. Σε μερικές περιπτώσεις οι επενδύσεις ήταν εν μέρει αντικαταστάσεις πεπαλαιωμένων μηχανημάτων. Ωστόσο, πραγματοποιήθηκαν επίσης σημαντικές επενδύσεις στη νέα ικανότητα σύμφωνα με την αυξημένη ζήτηση και την προβλεπόμενη αύξηση στη ζήτηση κατά τα ερχόμενα έτη. Τέλος, έγιναν επίσης επενδύσεις έτσι ώστε να υπάρξει ανταπόκριση στην αύξηση της ζήτησης των τεχνικών πιο πολύπλοκων «bright wheels» που απαιτούν πρόσθετη ικανότητα επεξεργασίας και χρωματισμού.
               
            
                  (163)
               
               
                  Η απόδοση των επενδύσεων είναι το κέρδος ως ποσοστό της καθαρής λογιστικής αξίας των πάγιων στοιχείων ενεργητικού. Όπως οι άλλοι οικονομικοί παράγοντες, η απόδοση των επενδύσεων από την παραγωγή και την πώληση ομοειδούς προϊόντος ήταν θετική αντικατοπτρίζοντας την τάση της κερδοφορίας. Συνολικά, η απόδοση των επενδύσεων αυξήθηκε κατά 13 ποσοστιαίες μονάδες κατά την υπό εξέταση περίοδο.
               
            
                  (164)
               
               
                  Όσον αφορά την ικανότητα άντλησης κεφαλαίων, η ανάκαμψη από τις επιπτώσεις των προηγούμενων πρακτικών ντάμπινγκ βελτίωνε την ικανότητα των ενωσιακών παραγωγών του δείγματος να παράγουν ταμειακά διαθέσιμα για το ομοειδές προϊόν και συντελούσε στην ενίσχυση της οικονομικής κατάστασής τους αυξάνοντας τους πόρους που παρήγαν σε εσωτερικό επίπεδο. Η έρευνα κατέδειξε ότι, συνολικά, η ικανότητα άντλησης κεφαλαίων κατά την υπό εξέταση περίοδο βελτιώθηκε. Αυτό, με τη σειρά του, έχει επιτρέψει στις εταιρείες να κάνουν επενδύσεις αντικατάστασης και επένδυση στην αύξηση της ικανότητας παραγωγής όπως εξηγείται στην αιτιολογική σκέψη 162.
               
            6.   Συμπέρασμα σχετικά με τη ζημία
      
      
                  (165)
               
               
                  Σε ένα πλαίσιο αυξανόμενης κατανάλωσης, ο κλάδος παραγωγής της Ένωσης μπόρεσε να ανακάμψει από τις επιπτώσεις των προηγούμενων πρακτικών ντάμπινγκ χάρη στα μέτρα αντιντάμπινγκ σε ισχύ και παρουσίαζε υγιή οικονομική κατάσταση κατά την ΠΕΕ. Υπενθυμίζεται ότι στην αρχική έρευνα ο ενωσιακός κλάδος παραγωγής υπέστη υλική ζημία υπό μορφή μείωσης των όγκων παραγωγής και πωλήσεων, η οποία προκλήθηκε από την πίεση τιμών από τις κινεζικές εισαγωγές και εκδηλώθηκε κυρίως ως μείωση της κερδοφορίας.
               
            
                  (166)
               
               
                  Στην υπό εξέταση περίοδο της τρέχουσας έρευνας όλοι σχεδόν οι δείκτες ζημίας παρουσίασαν θετική τάση. Ο ενωσιακός κλάδος παραγωγής αύξησε τους όγκους πωλήσεων και παραγωγής του. Αύξησε επίσης τις τιμές πώλησής του, σύμφωνα με τη γενική αύξηση τιμών στην αγορά της Ένωσης και σε μεγαλύτερο βαθμό σε σχέση με την αύξηση του κόστους. Η θετική ανάπτυξη των δύο αυτών μεγεθών (δηλαδή του όγκου πωλήσεων και του όγκου παραγωγής) και των τιμών είχε θετικό επίσης αντίκτυπο στην κερδοφορία του ενωσιακού κλάδου παραγωγής. Αυτό συνέβη σε συνθήκες σχεδόν σταθερών μεριδίων αγοράς, λόγω του ότι οι εισαγωγές από άλλες τρίτες χώρες ωφελήθηκαν επίσης από την αύξηση της κατανάλωσης, κυρίως δε η Τουρκία, αλλά σε τιμές υψηλότερες σε σχέση με εκείνες των κινεζικών εισαγωγών. Επιπλέον, ο ενωσιακός κλάδος παραγωγής αύξησε τις επενδύσεις του, μεταξύ άλλων για διεύρυνση της παραγωγικής ικανότητας και προκειμένου να ανταποκριθεί στην αυξημένη ζήτηση για «bright wheels».
               
            
                  (167)
               
               
                  Ειδικότερα, η κερδοφορία αυξήθηκε από 6,8 % το 2012 σε 9,9 % κατά την ΠΕΕ. Οι τιμές πωλήσεων αυξήθηκαν κατά 12 % κατά την υπό εξέταση περίοδο ενώ το μοναδιαίο κόστος αυξήθηκε σε μικρότερο βαθμό, δηλαδή κατά 9 % και παρέμεινε χαμηλότερο της μέσης τιμής πώλησης καθ' όλη τη διάρκεια της υπό εξέτασης περιόδου. Ο όγκος παραγωγής αυξήθηκε κατά 15 %, η ικανότητα παραγωγής κατά 11 % και ο όγκος πωλήσεων κατά 17 %. Καθώς η αύξηση στην κατανάλωση ήταν υψηλότερη, συγκεκριμένα 18 % κατά την υπό εξέταση περίοδο, το μερίδιο αγοράς του ενωσιακού κλάδου παραγωγής, ωστόσο, μειώθηκε ελαφρώς κατά 0,7 ποσοστιαίες μονάδες κατά την υπό εξέταση περίοδο. Το μερίδιο της αγοράς εξελίχθηκε από 71,9 % το 2012 σε 71,2 % κατά την ΠΕΕ. Οι επενδύσεις αυξήθηκαν κατά 11 % κατά την υπό εξέταση περίοδο και η απόδοση των επενδύσεων από 18,6 % το 2012 σε 31,6 % κατά την ΠΕΕ. Ενώ η παραγωγικότητα παρέμεινε σταθερή, η απασχόληση αυξήθηκε σύμφωνα με την παραγωγή και τον όγκο πωλήσεων, συγκεκριμένα κατά 17 % κατά την υπό εξέταση περίοδο.
               
            
                  (168)
               
               
                  Ορισμένοι δείκτες ζημίας αποτέλεσαν αντικείμενο χωριστής ανάλυσης για τα τμήματα ΚΠΕ και ΔΑ. Η εξέταση έδειξε ότι ο ενωσιακός κλάδος παραγωγής, σύμφωνα με τη γενική εξέλιξη της ενωσιακής αγοράς, αύξησε σημαντικά τις πωλήσεις στο τμήμα ΚΠΕ και μείωσε τις αντίστοιχες στο τμήμα ΔΑ. Η κερδοφορία εκτιμήθηκε ως θετική και στα δύο τμήματα, ΚΠΕ και ΔΑ, παρά τη μείωση του όγκου πωλήσεων στο δεύτερο τμήμα.
               
            
                  (169)
               
               
                  Με βάση τα ανωτέρω, η Επιτροπή κατέληξε στο συμπέρασμα ότι ο κλάδος παραγωγής της Ένωσης δεν υπέστη σημαντική υλική ζημία κατά την έννοια του άρθρου 3 παράγραφος 5 του βασικού κανονισμού.
               
            ΣΤ.   ΠΙΘΑΝΟΤΗΤΑ ΕΠΑΝΑΛΗΨΗΣ Ή ΣΥΝΕΧΙΣΗΣ ΤΗΣ ΖΗΜΙΑΣ
      
      
                  (170)
               
               
                  Η έρευνα κατέδειξε ότι οι εισαγωγές από την Κίνα πραγματοποιούνταν σε τιμές ντάμπινγκ κατά την περίοδο της έρευνας επανεξέτασης και ότι υπήρχε η πιθανότητα συνέχισης του ντάμπινγκ, αν έληγε η ισχύς των μέτρων.
               
            
                  (171)
               
               
                  Εφόσον ο ενωσιακός κλάδος παραγωγής δεν υπέστη σημαντική ζημία, εκτιμήθηκε κατά πόσον υπήρχε πιθανότητα επανάληψης της ζημίας σε περίπτωση λήξης της ισχύος των μέτρων κατά της Κίνας, σύμφωνα με το άρθρο 11 παράγραφος 2 του βασικού κανονισμού.
               
            
                  (172)
               
               
                  Για να διαπιστωθεί η πιθανότητα επανάληψης, αναλύθηκαν τα ακόλουθα στοιχεία: η παραγωγική ικανότητα και η πλεονάζουσα παραγωγική ικανότητα στην Κίνα, η ελκυστικότητα της αγοράς της Ένωσης, η εξαγωγική συμπεριφορά των κινέζων παραγωγών-εξαγωγέων σε άλλες τρίτες χώρες, συμπεριλαμβανομένης της ύπαρξης μέτρων αντιντάμπινγκ και αντισταθμιστικών μέτρων όσον αφορά τους τροχούς από αλουμίνιο σε άλλες τρίτες χώρες, οι πωλήσεις στην εγχώρια κινέζικη αγορά, οι όγκοι τρων κινεζικών εισαγωγών και οι τιμές στην αγορά της Ένωσης, συμπεριλαμβανομένων των τιμών υπό καθεστώς τελειοποίησης προς επανεξαγωγή. Η ανάλυση έλαβε επίσης υπόψη την αύξηση της κατανάλωσης στην Ένωση και την επικερδή κατάσταση του ενωσιακού κλάδου παραγωγής κατά την υπό εξέταση περίοδο.
               
            
         
            Παραγωγική ικανότητα και πλεονάζουσα παραγωγική ικανότητα στην Κίνα
         
      
      
                  (173)
               
               
                  Η ανάλυση που έγινε στις αιτιολογικές σκέψεις 55 έως 74 έδειξε ότι η διαθέσιμη πλεονάζουσα παραγωγική ικανότητα στην Κίνα ήταν σημαντική. Η πλεονάζουσα ικανότητα εκτιμήθηκε μεταξύ 42 και 60 εκατ. μονάδων. Ήδη το χαμηλότερο εύρος μιας τέτοιας πλεονάζουσας ικανότητας καλύπτει περισσότερο από το 80 % της παραγωγής της Ένωσης, η οποία ανήλθε στα 50,5 εκατ. μονάδες κατά την ΠΕΕ. Αντιπροσωπεύει επίσης περίπου το 60 % της συνολικής κατανάλωσης της Ένωσης κατά την ΠΕΕ, η οποία ανήλθε σε 70 εκατ. μονάδες.
               
            
         
            Ελκυστικότητα της αγοράς της Ένωσης
         
      
      
                  (174)
               
               
                  Όπως καταδεικνύεται στις αιτιολογικές σκέψεις 77 και 78, είναι επίσης σημαντικές ποσότητες που εξήχθησαν από την Κίνα, μεταξύ άλλων, στις ΗΠΑ, στον Καναδά, στην Ινδία, στην Ιαπωνία και στο Μεξικό. Τα επίπεδα τιμών των συνεργαζόμενων παραγωγών-εξαγωγέων στις βασικές εξαγωγικές αγορές ήταν εν μέρει χαμηλότερα από τα αντίστοιχα των ίδιων παραγωγών-εξαγωγέων προς την Ένωση. Ως εκ τούτου, συγκριτικά η αγορά της Ένωσης είναι ελκυστική λόγω της ευκαιρίας για τους Κινέζους παραγωγούς-εξαγωγείς να αποκομίζουν υψηλότερα κέρδη. Βάσει αυτού, το κίνητρο για ανακατεύθυνση αυτών των εξαγωγών στην αγορά της Ένωσης σε περίπτωση κατάργησης των μέτρων ήταν υψηλό. Οι σχετικές ποσότητες αντιστοιχούσαν σε περίπου 14 εκατ. μονάδες προϊόντος κατά την ΠΕΕ (36), ή το 20 % της κατανάλωσης της Ένωσης και περίπου το 28 % της παραγωγής του ενωσιακού κλάδου παραγωγής και του όγκου των πωλήσεων.
               
            
                  (175)
               
               
                  Επιπλέον, όπως περιγράφεται στις αιτιολογικές σκέψεις 89 έως 92 όσον αφορά τις πωλήσεις στην κινεζική εγχώρια αγορά, διαπιστώθηκε ότι, πρώτον, η κινεζική εγχώρια αγορά δεν μπορεί να απορροφήσει την πλεονάζουσα παραγωγική ικανότητα στην Κίνα και δεύτερον, λόγω των σημαντικών διαφορών όσον αφορά τις τιμές, είναι πιθανός ο αναπροσανατολισμός των εγχώριων πωλήσεων προς την Ένωση.
               
            
                  (176)
               
               
                  Ο κλάδος αυτοκινητοβιομηχανίας της Ένωσης ήδη προμηθευόταν από Κινέζους παραγωγούς-εξαγωγείς κατά την ΠΕΕ και είχε συνάψει στενές επιχειρηματικές σχέσεις μαζί τους. Πράγματι, όπως αναφέρεται στην αιτιολογική σκέψη 111, οι κινέζοι προμηθευτές πρέπει να καταλήξουν σε συγκεκριμένα τεχνικά πρότυπα που απαιτούν οι πελάτες στην Ένωση. Οι τέσσερις Κινέζοι παραγωγοί-εξαγωγείς του δείγματος εξήγαν σχεδόν αποκλειστικά στο τμήμα ΚΠΕ και, ως εκ τούτου, είχαν ήδη ισχυρή παρουσία στο συγκεκριμένο τμήμα ως πλήρως πιστοποιημένοι προμηθευτές.
               
            
                  (177)
               
               
                  Όπως καταδεικνύεται στην αιτιολογική σκέψη 113, το σύνολο των εισαγωγών από τους κινέζους παραγωγούς-εξαγωγείς στο τμήμα ΚΠΕ ήταν περίπου 1,6 εκατ. μονάδες κατά τη διάρκεια της ΠΕΕ. Λαμβάνοντας υπόψη ότι, όπως καθορίστηκε στην αιτιολογική σκέψη 14, οι κινέζοι παραγωγοί-εξαγωγείς που συμμετείχαν στο δείγμα αντιπροσώπευαν το 40 % περίπου των συνολικών εισαγωγών από την Κίνα κατά τη διάρκεια της ΠΕΕ (δηλαδή περίπου 880 000 μονάδες), καθώς και το γεγονός ότι οι εν λόγω εξαγωγείς είχαν πιστοποίηση ΚΠΕ, μπορεί να συναχθεί το συμπέρασμα ότι μόνο το ήμισυ περίπου των συνολικών εισαγωγών στο τμήμα ΚΠΕ πραγματοποιήθηκε από τους παραγωγούς-εξαγωγείς του δείγματος, ενώ το υπόλοιπο ήμισυ οφείλεται σε μη συμπεριληφθέντες στο δείγμα ή μη συνεργαζόμενους παραγωγούς-εξαγωγείς. Ως εκ τούτου, μεγάλο μέρος των υπολοίπων Κινέζων παραγωγών-εξαγωγέων για τους οποίους δεν υπήρχαν πληροφορίες είναι πιστοποιημένοι παραγωγοί οι οποίοι εξάγουν επί του παρόντος στο τμήμα ΚΠΕ της αγοράς της Ένωσης.
               
            
                  (178)
               
               
                  Βάσει αυτού, μπορεί εύλογα να συναχθεί το συμπέρασμα ότι τουλάχιστον ένα μέρος της κινεζικής πλεονάζουσας παραγωγικής ικανότητας θα είναι διαθέσιμο για εξαγωγές στην Ένωση ήδη βραχυπρόθεσμα.
               
            
         
            Τιμολογιακή συμπεριφορά στις αγορές άλλων τρίτων χωρών
         
      
      
                  (179)
               
               
                  Το επίπεδο τιμών των κινεζικών εξαγωγών στις αγορές άλλων τρίτων χωρών αναλύθηκε επίσης ώστε να παρέχεται μια ένδειξη των πιθανών επίπεδων τιμών στην αγορά της Ένωσης σε περίπτωση κατάργησης των μέτρων. Η τιμολογιακή συμπεριφορά προς τις αγορές άλλων τρίτων χωρών θεωρήθηκε εύλογος δείκτης της μελλοντικής τιμολογιακής συμπεριφοράς στην Ένωση, δεδομένων των μεγάλων και αντιπροσωπευτικών ποσοτήτων που εξάγονται σε αυτές τις αγορές όπου η πρόσβαση ήταν απεριόριστη κατά την υπό εξέταση περίοδο της επανεξέτασης. Επιπλέον, δεδομένα ανά τύπο προϊόντος ήταν διαθέσιμα από τους συνεργαζόμενους παραγωγούς-εξαγωγείς. Οι τιμές εξαγωγής των παραγωγών-εξαγωγέων του δείγματος προς άλλες αγορές τρίτων χωρών συγκρίθηκαν με τις τιμές πώλησης του ενωσιακού κλάδου παραγωγής για τους συγκρίσιμους τύπους προϊόντων. Η λεπτομερής αυτή σύγκριση τιμών έδειξε ότι κατά την ΠΕΕ, για 7,4 εκατ. μονάδες, οι κινεζικές τιμές προς άλλες αγορές τρίτων χωρών ήταν κατά μέσο όρο 30 % περίπου χαμηλότερες από τις τιμές του ενωσιακού κλάδου παραγωγής στην αγορά της Ένωσης. Η σημαντική αυτή διαφορά τιμών σε συνδυασμό με την υψηλή διαθέσιμη πλεονάζουσα παραγωγική ικανότητα στην Κίνα συνιστά ισχυρό κίνητρο για τους Κινέζους παραγωγούς-εξαγωγείς προκειμένου να (ανα)κατευθύνουν ταχέως τις εξαγωγές τους προς την αγορά της Ένωσης σε περίπτωση κατάργησης των μέτρων.
               
            
                  (180)
               
               
                  Μέτρα εμπορικής άμυνας κατά των εισαγωγών κινεζικών τροχών αλουμινίου είχαν ήδη επιβληθεί σε άλλες σημαντικές αγορές, και συγκεκριμένα στην Αυστραλία (μέτρα αντιντάμπινγκ και αντισταθμιστικά) και πρόσφατα επίσης στην Ινδία (μέτρα αντιντάμπινγκ), γεγονός το οποίο σημαίνει ότι η πρόσβαση σε αυτές τις αγορές είναι επίσης περιορισμένη για τους Κινέζους παραγωγούς-εξαγωγείς. Επιπλέον, στο πλαίσιο της τρέχουσας έρευνας, διαπιστώθηκε ότι το ντάμπινγκ συνεχίστηκε κατά την ΠΕΕ σε σημαντικά επίπεδα. Δεδομένης της παρόμοιας τιμολογιακής συμπεριφοράς στις αγορές άλλων τρίτων χωρών, δεν υπάρχει επομένως λόγος να αναμένεται αλλαγή των κινεζικών πρακτικών τιμολόγησης σε περίπτωση κατάργησης των μέτρων στην Ένωση.
               
            
                  (181)
               
               
                  Σύμφωνα με τις πληροφορίες που παρέχονται στην αίτηση επανεξέτασης, η πιθανή εξέλιξη της κατάστασης της αγοράς στην Ένωση σε περίπτωση κατάργησης των μέτρων μπορεί επίσης να καταδειχθεί μέσω της εξέλιξης της κατάστασης στις ΗΠΑ όπου δεν εφαρμόζονται μέτρα αντιντάμπινγκ. Στις ΗΠΑ, οι Κινέζοι παραγωγοί-εξαγωγείς κέρδισαν περισσότερο από το 50 % του μεριδίου αγοράς, γεγονός το οποίο οδήγησε στο κλείσιμο περισσότερων από 20 εγχώριων παραγωγών. Επισημαίνεται ότι οι κύριοι κατασκευαστές αυτοκινήτων έχουν μονάδες παραγωγής και δομές εφοδιασμού τόσο στις ΗΠΑ όσο και στην Ένωση, πρόκειται δηλαδή για τους ίδιους εταιρικούς ομίλους που δραστηριοποιούνται και στις δύο αγορές και είναι πιθανό να εφαρμόσουν τις ίδιες στρατηγικές εάν έρθουν αντιμέτωποι με υψηλές ποσότητες φθηνών εισαγωγών από την Κίνα.
               
            
                  (182)
               
               
                  Ένα ενδιαφερόμενο μέρος ισχυρίστηκε ότι η διαθέσιμη πλεονάζουσα παραγωγική ικανότητα στην Κίνα αφορά μόνο τροχούς αλουμινίου για το τμήμα ΔΑ και ότι δεν θα υπήρχε πλεονάζουσα παραγωγική ικανότητα για τροχούς στο τμήμα ΚΠΕ με δεδομένη την αύξηση της ζήτησης. Ο όγκος των κινεζικών τροχών ΚΠΕ κατά συνέπεια θα περιοριζόταν και δεν θα ήταν πιθανή η πώληση μεγάλων ποσοτήτων στην αγορά της Ένωσης, η οποία αφορά κυρίως το τμήμα ΚΠΕ. Το ίδιο ενδιαφερόμενο μέρος αμφισβήτησε επίσης τον τρόπο με τον οποίο καθορίστηκε η πλεονάζουσα παραγωγική ικανότητα στο τμήμα ΚΠΕ και την επιλογή των Κινέζων παραγωγών που θεωρήθηκαν πιστοποιημένοι.
               
            
                  (183)
               
               
                  Όπως εξηγείται στην αιτιολογική σκέψη 177, περίπου το 50 % των κινεζικών εξαγωγών προς το τμήμα ΚΠΕ στην Ένωση πραγματοποιήθηκε από τους μη συμπεριληφθέντες στο δείγμα ή μη συνεργαζόμενους παραγωγούς-εξαγωγείς στην Κίνα. Ως εκ τούτου, μεγάλο μέρος των Κινέζων παραγωγών-εξαγωγέων για τους οποίους δεν υπήρχαν πληροφορίες είναι πιστοποιημένοι παραγωγοί οι οποίοι εξάγουν επί του παρόντος στο τμήμα ΚΠΕ της αγοράς της Ένωσης. Βάσει αυτού, συνάχθηκε το συμπέρασμα ότι τουλάχιστον ένα μέρος της κινεζικής πλεονάζουσας παραγωγικής ικανότητας θα είναι διαθέσιμο για εξαγωγές προς το τμήμα ΚΠΕ της αγοράς της Ένωσης ήδη βραχυπρόθεσμα.
               
            
                  (184)
               
               
                  Αρκετοί Κινέζοι παραγωγοί-εξαγωγείς ισχυρίστηκαν ότι το γεγονός ότι ορισμένοι τύποι προϊόντων τιμολογούνται χαμηλότερα σε άλλες εξαγωγικές αγορές δεν μπορεί να θεωρηθεί κίνητρο για τους Κινέζους παραγωγούς-εξαγωγείς προκειμένου να (ανα)κατευθύνουν τις εν λόγω εξαγωγές προς την αγορά της Ένωσης σε περίπτωση κατάργησης των μέτρων. Αυτοί ισχυρίστηκαν ότι κατά την ανάλυση της κινεζικής τιμολογιακής συμπεριφοράς η Επιτροπή παρέλειψε εσφαλμένα τύπους προϊόντων για τους οποίους οι τιμές των Κινέζων εξαγωγέων προς τις αγορές άλλων τρίτων χωρών ήταν υψηλότερες από εκείνες για τις ίδιους τύπους που πωλούνται από τον ενωσιακό κλάδο παραγωγής στην αγορά της Ένωσης, γεγονός το οποίο οδήγησε σε υπερεκτίμηση της πιθανής υποτιμολόγησης, η οποία στην πραγματικότητα θα έφτανε μόλις το 0,45 %. Οι εν λόγω ενδιαφερόμενοι ισχυρίστηκαν επίσης ότι οι υπόλοιπες εξαγωγικές αγορές θα απέφεραν υψηλότερα κέρδη σε σχέση με τις εξαγωγές στην αγορά της Ένωσης και ότι οι Κινέζοι εξαγωγείς πρέπει να διατηρήσουν τις επιχειρηματικές τους σχέσεις με την κινεζική εγχώρια αγορά και με τις εξαγωγικές αγορές άλλων τρίτων χωρών. Ισχυρίστηκαν επίσης ότι οι Κινέζοι εξαγωγείς πρέπει να είναι σε θέση να προμηθεύουν με ένα πλήρες χαρτοφυλάκιο προϊόντων τους πελάτες τους σε αυτές τις αγορές και δεν θα είχαν επομένως κίνητρο να ανακατευθύνουν τις εξαγωγές ορισμένων τύπων προϊόντων στην Ένωση μόνο με το σκεπτικό ότι οι τιμές τους είναι υψηλότερες στην αγορά της Ένωσης. Κατά συνέπεια, ισχυρίστηκαν ότι δεν θα υπήρχε κίνδυνος σημαντικής αύξησης των εισαγωγών από την Κίνα, εάν επιτρεπόταν η λήξη των μέτρων.
               
            
                  (185)
               
               
                  Πρώτον, ο στόχος της ανάλυσης της Επιτροπής που περιγράφεται στην αιτιολογική σκέψη 179 ήταν να καθοριστούν οι διαφορές μεταξύ των τιμών που επιβάλλονται στην αγορά της Ένωσης, αφενός, και των τιμών που επιβάλλονται σε άλλες αγορές τρίτων χωρών, αφετέρου, για παρόμοιους τύπους προϊόντων ώστε να παρασχεθεί μια ένδειξη σχετικά με τα πιθανά επίπεδα τιμών των κινεζικών εισαγωγών στην αγορά της Ένωσης σε περίπτωση κατάργησης των μέτρων και να μην καθοριστούν περιθώρια πώλησης σε χαμηλότερες τιμές. Η εν λόγω διαφορά τιμών δείχνει επίσης ότι οι Κινέζοι παραγωγοί-εξαγωγείς μπορούν να εισέλθουν στην αγορά της Ένωσης με τιμές σημαντικά χαμηλότερες από εκείνες του ενωσιακού κλάδου παραγωγής και ταυτόχρονα υψηλότερες από εκείνες που εφαρμόζουν στις αγορές άλλων τρίτων χωρών. Αυτό συνιστά ισχυρό κίνητρο για τους Κινέζους παραγωγούς-εξαγωγείς προκειμένου να εξάγουν στην αγορά της Ένωσης, λαμβανομένης επίσης υπόψη, μεταξύ άλλων, της μεγάλης πλεονάζουσας παραγωγικής ικανότητας στην Κίνα. Δεύτερον, ο ισχυρισμός ότι οι παραγωγοί-εξαγωγείς πρέπει να είναι σε θέση να προμηθεύουν με ένα πλήρες χαρτοφυλάκιο προϊόντων τους πελάτες τους σε άλλες αγορές δεν τεκμηριώθηκε. Η έρευνα έδειξε, αντιθέτως, ότι συνήθως η διαδικασία σύναψης συμβάσεων για κάθε τύπο προϊόντος γίνεται ξεχωριστά και ότι οι πελάτες αντλούν τους ίδιους τύπους προϊόντων από διάφορους προμηθευτές, γεγονός το οποίο δεν υποστηρίζει τους ισχυρισμούς περί της υποχρέωσης προσφοράς ενός μεγάλου χαρτοφυλακίου τύπων προϊόντων προς τον ίδιο πελάτη. Συνεπώς, οι ισχυρισμοί αυτοί απορρίπτονται.
               
            
                  (186)
               
               
                  Τα ίδια ενδιαφερόμενα μέρη ισχυρίστηκαν επίσης ότι η ύπαρξη μέτρων εμπορικής άμυνας έναντι εισαγωγών κινεζικών τροχών αλουμινίου στην Αυστραλία και στην Ινδία είναι άνευ σημασίας και ότι η ύπαρξη μέτρων εμπορικής άμυνας σε συγκεκριμένες αγορές δεν επιτρέπει την εξαγωγή συμπερασμάτων σχετικά με τιμολογιακές πρακτικές σε άλλες αγορές, τα οποία θα μπορούσαν να εξαχθούν μόνο κατόπιν έρευνας από τις σχετικές αρμόδιες αρχές. Τα ίδια μέρη ισχυρίστηκαν επίσης ότι τα μέτρα εμπορικής άμυνας επιβάλλονται βάσει στοιχείων που αναφέρονται σε προγενέστερη περίοδο έρευνας, ενώ μια επανεξέταση ενόψει λήξης πρέπει να βασίζεται σε μια ανάλυση προοπτικών. Τέλος, σύμφωνα με τα ίδια πάντα μέρη, η Ινδία και η Αυστραλία αποτελούν μικρές εξαγωγικές αγορές για τους Κινέζους παραγωγούς-εξαγωγείς και παρά την επιβολή των μέτρων οι εξαγωγές προς αυτούς τους προορισμούς παρέμεναν σταθερές λόγω της ανεπαρκούς παραγωγικής ικανότητας των αντίστοιχων εγχώριων κλάδων. Ως εκ τούτου, τα εν λόγω μέρη ισχυρίστηκαν ότι η επιβολή μέτρων αντιντάμπινγκ σε αυτές τις χώρες δεν υποδηλώνουν ενδεχόμενο ανακατεύθυνσης των εξαγωγών από αυτές τις αγορές προς την Ένωση.
               
            
                  (187)
               
               
                  Αντιθέτως προς τον ισχυρισμό, η Επιτροπή δεν χρησιμοποίησε την αυστραλιανή ή την ινδική έρευνα για να καταδείξει την πιθανότητα συνέχισης του ντάμπινγκ στην αγορά της Ένωσης. Ωστόσο, η ύπαρξη μέτρων εμπορικής άμυνας σε αυτές τις αγορές δείχνει ότι η πρόσβαση σε αυτές είναι περιορισμένη. Σε ό,τι αφορά τις πιθανές εξαγωγές που θα μπορούσαν να ανακατευθυνθούν στην Ένωση, η Αυστραλία δεν συμπεριλήφθηκε στις εκτιμώμενες ποσότητες. Όσον αφορά την Ινδία, λόγω του γεγονότος ότι τα μέτρα αντιντάμπινγκ επιβλήθηκαν μόλις το 2015, ήταν πολύ νωρίς για να εξαχθούν συμπεράσματα σχετικά με τον ακριβή αντίκτυπο. Ωστόσο, όπως προαναφέρθηκε, είναι πιθανό ορισμένες τουλάχιστον από αυτές τις ποσότητες να ανακατευθυνθούν στην αγορά της Ένωσης. Επιπλέον, η Ινδία ήταν μία από τις μεγαλύτερες εξαγωγικές αγορές για τους Κινέζους παραγωγούς-εξαγωγείς κατά την ΠΕΕ, με εξαγωγές στο ίδιο επίπεδο με τις συνολικές κινεζικές εξαγωγές προς την Ένωση κατά την ίδια περίοδο, οι οποίες και δεν θεωρούνται ασήμαντες. Συνεπώς, ο ισχυρισμός αυτός απορρίπτεται.
               
            
                  (188)
               
               
                  Τα ίδια ενδιαφερόμενα μέρη ισχυρίστηκαν επίσης ότι η απουσία μέτρων αντιντάμπινγκ στις ΗΠΑ δείχνει ότι δεν υφίστανται αθέμιτες εμπορικές πρακτικές εκ μέρους των Κινέζων παραγωγών-εξαγωγέων στην εν λόγω αγορά. Ισχυρίστηκαν περαιτέρω ότι η αύξηση των κινεζικών εισαγωγών, όπως και των εισαγωγών από άλλες τρίτες χώρες προς τις ΗΠΑ, συνδέονταν απλώς με τις ελλείψεις στον εφοδιασμό της αγοράς των ΗΠΑ από τον εγχώριο παραγωγικό κλάδο. Τα ίδια ενδιαφερόμενα μέρη ισχυρίστηκαν ότι η χρεωκοπία ορισμένων μεγάλων παραγωγών στις ΗΠΑ το 2009 οφειλόταν στην παγκόσμια χρηματοπιστωτική κρίση και όχι στις κινεζικές εισαγωγές. Ισχυρίστηκαν, τέλος, ότι παρά το γεγονός ότι οι κύριοι κατασκευαστές αυτοκινήτων στις ΗΠΑ έχουν μονάδες παραγωγής και δομές εφοδιασμού τόσο στις ΗΠΑ όσο και στην Ένωση, πρόκειται δηλαδή για τους ίδιους εταιρικούς ομίλους που δραστηριοποιούνται και στις δύο αγορές, δεν είναι πιθανό να εφαρμόσουν τις ίδιες στρατηγικές και στις δύο αγορές έναντι των κινεζικών εισαγωγών.
               
            
                  (189)
               
               
                  Πρώτον, η πρόθεση της Επιτροπής δεν ήταν να διαπιστώσει εάν υπάρχουν αθέμιτες τιμολογιακές πρακτικές όσον αφορά την εισαγωγή στις ΗΠΑ προϊόντων από Κινέζους παραγωγούς-εξαγωγείς. Ωστόσο, η κατάσταση στις ΗΠΑ δείχνει ότι, όταν έχουν τη δυνατότητα να προμηθευτούν κινεζικά εισαγόμενα προϊόντα σε χαμηλές τιμές, οι χρήστες αλλάζουν προμηθευτές με αποτέλεσμα να έχει εξαφανιστεί μεγάλο μέρος του εγχώριου κλάδου από την αγορά. Η έρευνα έδειξε ότι το αναμενόμενο επίπεδο τιμών των κινεζικών εισαγωγών στην Ένωση, εάν επιτρεπόταν η λήξη των μέτρων, θα ήταν κατά 8 έως 30 % χαμηλότερο σε σχέση με το τρέχον επίπεδο των τιμών στον ενωσιακό κλάδο παραγωγής. Διαπιστώθηκε επίσης ότι οι τιμές εξαγωγής προς την αγορά της Ένωσης είχαν πιθανότητες να διαμορφωθούν σε σημαντικά επίπεδα ντάμπινγκ. Οι ισχυρισμοί ότι το κλείσιμο των εγχώριων παραγωγών στις ΗΠΑ και η απώλεια μεριδίου αγοράς για τον αμερικανικό κλάδο παραγωγής δεν σχετιζόταν με την απότομη αύξηση των κινεζικών εισαγωγών αλλά ήταν περισσότερο αποτέλεσμα της χρηματοπιστωτικής κρίσης δεν τεκμηριώθηκαν και ως εκ τούτου απορρίπτονται. Πράγματι, ακόμη και σε ένα πλαίσιο οικονομικής κάμψης, οι Κινέζοι παραγωγοί-εξαγωγείς κατόρθωσαν να αυξήσουν τα μερίδια αγοράς τους στις ΗΠΑ. Ως εκ τούτου, ακόμη και αν η χρηματοπιστωτική και οικονομική κρίση είχαν ορισμένο αντίκτυπο στην κατάσταση των εγχώριων παραγωγών στις ΗΠΑ, η αύξηση των φθηνών κινεζικών εισαγωγών συνέβαλε σημαντικά στην ένταση του φαινομένου. Επίσης, ο ισχυρισμός ότι οι ίδιοι κατασκευαστές αυτοκινήτων θα εφάρμοζαν στην Ένωση διαφορετικές στρατηγικές εφοδιασμού από εκείνες στις ΗΠΑ δεν τεκμηριώθηκε και, ως εκ τούτου, απορρίπτεται. Όπως εξηγείται στην αιτιολογική σκέψη 181, οι κύριοι κατασκευαστές αυτοκινήτων δραστηριοποιούνται και αγοράζουν τροχούς για τα εργοστάσια παραγωγής τους τόσο στις ΗΠΑ όσο και στην Ένωση και δεν υπάρχουν αντικειμενικοί λόγοι για τους οποίους θα χρησιμοποιούσαν διάφορες στρατηγικές όσον αφορά τις εισαγωγές από την Κίνα σε περίπτωση που οι δασμοί καταργηθούν και οι τιμές για τους χρήστες βρεθούν στο ίδιο επίπεδο και στις δύο αγορές.. Εξακολουθεί να ισχύει επομένως η άποψη ότι η εξέλιξη στην αγορά των ΗΠΑ υποδηλώνει την πιθανή εξέλιξη της κατάστασης και στην αγορά της Ένωσης σε περίπτωση κατάργησης των μέτρων.
               
            
         
            Κινεζικές τιμές στην αγορά της Ένωσης
         
      
      
                  (190)
               
               
                  Όπως αναφέρεται στην αιτιολογικλη σκέψη 123, οι τιμές εισαγωγής των κινέζων παραγωγών-εξαγωγέων του δείγματος στην αγορά της Ένωσης, με κατάργηση των μέτρων αντιντάμπινγκ, θα ήταν κατά 8,0 % χαμηλότερες από τις τιμές πώλησης του ενωσιακού κλάδου παραγωγής. Η χωριστή ανάλυση των τμημάτων ΔΑ και ΚΠΕ δίδει ακόμα υψηλότερα αποτελέσματα, συγκεκριμένα 12,4 % για το τμήμα ΔΑ και 8,7 % για το τμήμα ΚΠΕ. Όσον αφορά τους παραγωγούς-εξαγωγείς που δεν συμμετείχαν στο δείγμα, βάσει των στοιχείων της Eurostat, το περιθώριο υποτιμολόγησης θα διαμορφωνόταν στο 7,5 %. Όσον αφορά τις εισαγωγές υπό καθεστώς τελειοποίησης προς επανεξαγωγή, όπως αναφέρεται στην αιτιολογική σκέψη 124, το μέσο όριο διακύμανσης βρέθηκε για να είναι στο ίδιο επίπεδο (7,6 %). Ωστόσο, υπενθυμίζεται ότι, όπως αναφέρεται και στην αιτιολογική σκέψη 124, το όριο αυτό βασίζεται σε μέσες τιμές, χωρίς να γίνεται διάκριση μεταξύ των διαφόρων τύπων προϊόντων και αφορά μόνο μια πολύ μικρή ποσότητα, δηλαδή το 0,6 % της κατανάλωσης στην Ένωση κατά τη διάρκεια της ΠΕΕ. Αντιθέτως, και όπως αναφέρεται στην αιτιολογική σκέψη(179), η διαφορά τιμών μεταξύ των κινεζικών τιμών στις ΗΠΑ, την Ιαπωνία και την Ινδία και των τιμών του ενωσιακού κλάδου παραγωγής βασίστηκε στις πληροφορίες που παρασχέθηκαν από τους συνεργαζόμενους κινέζους παραγωγούς-εξαγωγείς και οι υπολογισμοί έχουν λάβει υπόψη τους διάφορους τύπους προϊόντων. Ως εκ τούτου, οι υπολογισμοί αυτοί ήταν περισσότερο ακριβείς και θεωρήθηκαν καλύτερη ένδειξη των πιθανών μελλοντικών επιπέδων τιμών των Κινέζων παραγωγών-εξαγωγέων σε περίπτωση λήξης της ισχύος των μέτρων σε σύγκριση με τους υπολογισμούς τιμών των εισαγωγών στο πλαίσιο του καθεστώτος τελειοποίησης προς επανεξαγωγή, οι οποίοι βασίζονταν απλώς σε μέρους όρους.
               
            
         
            Επιπτώσεις στην κατάσταση του ενωσιακού κλάδου παραγωγής
         
      
      
                  (191)
               
               
                  Βάσει των ανωτέρω, μπορεί να συναχθεί το συμπέρασμα ότι, σε περίπτωση κατάργησης των μέτρων, είναι πιθανό οι εισαγωγές από Κίνα να ανακάμψουν σε σημαντικές ποσότητες και σε τιμές ντάμπινγκ πιθανόν σημαντικά χαμηλότερες από τις τιμές του ενωσιακού κλάδου παραγωγής (σε ποσοστό από 8 % έως περίπου 30 %) ασκώντας με τον τρόπο αυτό καθοδική πίεση των τιμών στην αγορά. Μια στρατηγική των Κινέζων παραγωγών-εξαγωγέων να πωλούν στην αγορά της Ένωσης σε τιμές κατά 8-30 % χαμηλότερες σε σύγκριση με τις τιμές πώλησης του ενωσιακού κλάδου παραγωγής είναι πιθανή διότι αυτό θα τους έδινε τη δυνατότητα να κερδίσουν μερίδιο αγοράς στην Ένωση, η οποία είναι ελκυστική αγορά, ενώ ταυτόχρονα θα τους επέτρεπε να πωλούν σε τιμές υψηλότερες από εκείνες στις ΗΠΑ (και σε αγορές άλλων τρίτων χωρών).
               
            
                  (192)
               
               
                  Συνεπώς, ο ενωσιακός κλάδος παραγωγής είναι πιθανόν να απολέσει όγκους παραγωγής και πωλήσεων, καθώς και μερίδια αγοράς στην αγορά της Ένωσης. Η εξέλιξη αυτή θα μπορούσε να έχει επιζήμιες επιπτώσεις στην κατάσταση του ενωσιακού κλάδου παραγωγής καθώς στον συγκεκριμένο κλάδο, ο οποίος χαρακτηρίζεται από ανελαστική δομή δαπανών και υψηλές πάγιες δαπάνες, μια μείωση των όγκων παραγωγής και πωλήσεων, σε συνδυασμό με τη μείωση των τιμών πώλησης, θα επηρεάσει οπωσδήποτε αρνητικά την κερδοφορία. Αυτό συνέβη στην αρχική έρευνα όταν τα επίπεδα των κινεζικών τιμών μειώθηκαν κατά 8 %, γεγονός το οποίο οδήγησε σε αύξηση του όγκου των κινεζικών εισαγωγών από 3,7 εκατ. σε 6,1 εκατ. μονάδες (κατ' αντιστοιχία προς τη διεύρυνση του μεριδίου αγοράς από το 6,3 % στο 12,4 %), με αποτέλεσμα να προκληθεί υλική ζημία στον ενωσιακό κλάδο παραγωγής. Τότε ο ενωσιακός κλάδος παραγωγής αντέδρασε με μείωση της παραγωγής (– 24 %), των πωλήσεων (-21 %) και των τιμών (– 6 %), με αρνητικές επιπτώσεις για την κερδοφορία, η οποία μειώθηκε από 3,2 % σε — 5.4 %. Η πτώση των κινεζικών τιμών στην αρχική έρευνα αντιστοιχεί στο περιθώριο υποτιμολόγησης που διαπιστώθηκε κατά την ΠΕΕ για τις εισαγωγές από τους συνεργαζόμενους Κινέζους παραγωγούς-εξαγωγείς αφαιρουμένων των δασμών αντιντάμπινγκ. Δεδομένων των σημαντικά χαμηλότερων επιπέδων τιμών στην αγορά των ΗΠΑ (και στις αγορές άλλων τρίτων χωρών), είναι πιθανόν η πτώση των τιμών των κινεζικών εισαγωγών, σε περίπτωση κατάργησης των μέτρων, να είναι μεγαλύτερη. Υπό το συντηρητικό σενάριο ότι τα επίπεδα τιμών των κινεζικών εισαγωγών θα μειωθούν κατά 15 %, ο αντίκτυπος στην κερδοφορία του ενωσιακού κλάδου παραγωγής θα είναι σημαντικά υψηλότερος σε σύγκριση με τον αντίστοιχο της αρχικής έρευνας και θα μπορούσε να σημάνει πτώση 16 περίπου ποσοστιαίων μονάδων.
               
            
                  (193)
               
               
                  Ορισμένα ενδιαφερόμενα μέρη ισχυρίστηκαν ότι η αναφορά στην κατάσταση του ενωσιακού κλάδου παραγωγής κατά την αρχική έρευνα είναι άνευ σημασίας δεδομένων των σημαντικών αλλαγών στις περιστάσεις της αγοράς και της τρέχουσας ανάγκης για εισαγωγές προκειμένου να ικανοποιηθεί η ζήτηση της Ένωσης. Υποστηρίχθηκε ότι η ζήτηση στην Ένωση θα συνεχίσει να αυξάνεται και θα υπερβαίνει συνεχώς την παραγωγική ικανότητα του ενωσιακού κλάδου παραγωγής. Ως εκ τούτου, οι πιθανές επιπτώσεις μιας αύξησης των εισαγωγών δεν θα ήταν οι ίδιες σε σύγκριση με την υπό εξέταση περίοδο της αρχικής έρευνας.
               
            
                  (194)
               
               
                  Η έρευνα έδειξε πράγματι ότι η κατάσταση της αγοράς της Ένωσης έχει αλλάξει από την εποχή της αρχικής έρευνας, ιδίως με την αυξητική τάση της κατανάλωσης που παρατηρείται στην υπό εξέταση περίοδο της τρέχουσας έρευνας ενώ κατά την αρχική έρευνα η κατανάλωση παρουσίαζε πτώση. Από την άλλη πλευρά, η έρευνα κατέδειξε επίσης ότι ο ενωσιακός κλάδος παραγωγής αύξησε και θα αυξήσει περαιτέρω την παραγωγική του ικανότητα ώστε να ανταποκριθεί στην αυξητική τάση της κατανάλωσης, αποτρέποντας με τον τρόπο αυτό τη διεύρυνση της διαφοράς μεταξύ της κατανάλωσης στην Ένωση και της παραγωγικής της ικανότητας. Επιπλέον, παρά τους ισχυρισμούς ορισμένων ενδιαφερόμενων μερών ότι η αγορά των τροχών αλουμινίου διαμορφώνεται σύμφωνα με τις απαιτήσεις των πελατών για συγκεκριμένες τεχνικές προδιαγραφές, η έρευνα έδειξε ότι υπάρχει επίσης ισχυρός ανταγωνισμός όσον αφορά τις τιμές μεταξύ των προμηθευτών στην αγορά. Αυτό επιβεβαιώνεται επίσης από το γεγονός ότι ο ενωσιακός κλάδος παραγωγής δεν μπόρεσε να επωφεληθεί πλήρως από την αύξηση της κατανάλωσης και διατήρησε απλώς τα μερίδια αγοράς του σχετικά σταθερά με ελαφρά πτώση κατά την υπό εξέταση περίοδο. Αυτό δείχνει ότι, ακόμη και με αυξανόμενη κατανάλωση, δεν ευσταθεί η υπόθεση ότι ο ενωσιακός κλάδος παραγωγής θα επωφελούνταν αυτομάτως στο έπακρο από αυτή και ότι θα μπορούσε να αξιοποιήσει πλήρως την παραγωγική του ικανότητα. Κατά την αρχική έρευνα, εισαγωγές σε χαμηλές τιμές που αποτελούν αντικείμενο ντάμπινγκ εισήλθαν στην αγορά της Ένωσης και κέρδιζαν μερίδια αγοράς του ενωσιακού κλάδου παραγωγής. Με δεδομένα τα πιθανά περιθώρια υποτιμολόγησης που διαπιστώθηκαν (μεταξύ 8 και 30 %) και την υψηλή πλεονάζουσα παραγωγική ικανότητα της Κίνας, μπορεί να θεωρείται πολύ πιθανόν οι φθηνές εισαγωγές να κερδίσουν πελάτες και μερίδια αγοράς του ενωσιακού κλάδου παραγωγής, παρά την αύξηση της κατανάλωσης. Ως εκ τούτου, η παραπομπή στην αρχική έρευνα συνιστά έγκυρο κριτήριο αναφοράς και οι ισχυρισμοί των ενδιαφερόμενων μερών απορρίφθηκαν.
               
            
                  (195)
               
               
                  Ως εκ τούτου, στο πιθανό σενάριο όπου σημαντικές κινεζικές εισαγωγές σε χαμηλές τιμές που αποτελούν αντικείμενο ντάμπινγκ θα εισέρχονται στην αγορά της Ένωσης αν καταργηθούν οι δασμοί, είναι εύλογο να αναμένεται ότι ο ενωσιακός κλάδος παραγωγής θα αντιδράσει κατά τρόπο παρόμοιο με εκείνο που παρατηρήθηκε κατά την αρχική έρευνα, δηλαδή με επιπτώσεις στον όγκο όσο και στις τιμές. Βάσει των στοιχείων της παρούσας έρευνας, μπορεί όντως να συναχθεί το συμπέρασμα ότι η πιθανή πτώση των τιμών (μεταξύ 8 και 30 %), η αύξηση του κόστους παραγωγής (λόγω της μείωσης των όγκων παραγωγής) και η μείωση των όγκων πωλήσεων (καθώς οι Κινέζοι θα ανακτήσουν μερίδια αγοράς) θα φέρει την κερδοφορία σε νεκρό σημείο ή ακόμη και σε αρνητικό έδαφος, και σε κάθε περίπτωση κάτω από τον στόχο κερδοφορίας της αρχικής έρευνας (3,2 %).
               
            
                  (196)
               
               
                  Ένα ακόμη στοιχείο που εξετάστηκε ήταν ο υπολογισμός ενός μη επιζήμιου επιπέδου τιμών του ενωσιακού κλάδου βάσει του μέσου κόστους παραγωγής του κατά την ΠΕΕ και της κερδοφορίας της αρχικής έρευνας άνω του στόχου, υπό το συντηρητικό σενάριο ότι εξακολουθεί να αποτελεί εύλογο επίπεδο κερδοφορίας. Ως προς αυτό, ωστόσο, ο ενωσιακός κλάδος παραγωγής ισχυρίστηκε ότι ένα επίπεδο κερδοφορίας 3,2 % δεν θα μπορούσε να εγγυηθεί την επιβίωση του κλάδου και υποστήριξε ότι στον συγκεκριμένο κλάδο έντασης κεφαλαίου ένα εύλογο επίπεδο κερδοφορίας θα ήταν 10 %. Βάσει του στόχου κερδοφορίας στο 3,2 % το μη επιζήμιο επίπεδο τιμών υπολογίστηκε κατά μέσο όρο σε 48,26 ευρώ/μονάδα. Υπενθυμίζεται ότι είναι πιθανόν να μπορούν οι Κινέζοι παραγωγοί-εξαγωγείς να πωλούν στην Ένωση σε τιμές τουλάχιστον κατά 8 % χαμηλότερες σε σύγκριση με τις αντίστοιχες του ενωσιακού κλάδου παραγωγής, εφόσον δεν εφαρμόζονται δασμοί, αν όχι έως 30 % χαμηλότερες. Ακόμη και αν οι τιμές των κινεζικών εισαγωγών μειώνονταν μόνο κατά 8 %, ο ενωσιακός κλάδος παραγωγής θα έπρεπε να μειώσει τις τιμές πώλησής του σε επίπεδο χαμηλότερο του μη επιζήμιου, όπως προσδιορίζεται ανωτέρω, ώστε να μπορεί να ανταγωνιστεί τα επίπεδα τιμών των εισαγωγών, επιβεβαιώνοντας με τον τρόπο αυτό τον επιζήμιο χαρακτήρα των τιμών των εισαγόμενων προϊόντων. Η κατάσταση θα ήταν ακόμα πιο δραματική σε περίπτωση περαιτέρω μείωσης των τιμών, η οποία, όπως καταδεικνύεται από την ως άνω ανάλυση σχετικά με τις κινεζικές τιμές στις αγορές τρίτων χωρών, είναι πράγματι πιθανή.
               
            
                  (197)
               
               
                  Κατά συνέπεια, οι επενδύσεις στον κλάδο παραγωγής της Ένωσης ενδέχεται να μειωθούν, επηρεάζοντας όχι μόνο την παραγωγική ικανότητα αλλά επίσης εμποδίζοντας την τεχνολογική εξέλιξη του ενωσιακού κλάδου παραγωγής. Κατά συνέπεια, αυτό θα μπορούσε να οδηγήσει σε κλείσιμο εγκαταστάσεων και απώλεια θέσεων εργασίας στην Ένωση. Θα πρέπει να σημειωθεί ότι η κατάσταση αυτή θα μπορούσε να γίνει εντονότερη από το γεγονός ότι, όπως αναφέρεται στην αιτιολογική σκέψη 162, ο ενωσιακός κλάδος παραγωγής επένδυσε στην αύξηση της παραγωγικής ικανότητας ήδη κατά την υπό εξέταση περίοδο. Κάθε απώλεια πωλήσεων και όγκου παραγωγής μέσω αύξησης της εγκατεστημένης ικανότητας θα έχει ακόμα πιο επιζήμιες επιπτώσεις στην οικονομική κατάσταση του ενωσιακού κλάδου παραγωγής.
               
            
                  (198)
               
               
                  Ενδιαφερόμενα μέρη ισχυρίστηκαν ότι, καθώς η αγορά της Ένωσης δεν θα ήταν αρκούντως ελκυστική προκειμένου οι Κινέζοι παραγωγοί-εξαγωγείς να ανακατευθύνουν τις εξαγωγικές τους πωλήσεις από άλλες τρίτες στην αγορά της Ένωσης σε περίπτωση κατάργησης των μέτρων, ο ενωσιακός κλάδος παραγωγής θα διατηρήσει τους όγκους πωλήσεων και τα μερίδια αγοράς του ακόμη και χωρίς τα μέτρα. Βάσει αυτού, τα εν λόγω ενδιαφερόμενα μέρη αμφισβήτησαν τις περιγραφόμενες επιπτώσεις της αύξησης των κινεζικών εισαγωγών στην κατάσταση του ενωσιακού κλάδου παραγωγής, ιδίως όσον αφορά τις επενδύσεις και την απώλεια θέσεων εργασίας. Ισχυρίστηκαν ότι ο κλάδος παραγωγής της Ένωσης θα διατηρήσει τον όγκο των πωλήσεών του και το επίπεδο κέρδους δεδομένων των ισχυριζόμενων περιορισμών όσον αφορά τη χωρητικότητα.
               
            
                  (199)
               
               
                  Ο εν λόγω ισχυρισμός βασίστηκε στην υπόθεση ότι οι Κινέζοι παραγωγοί-εξαγωγείς θα αποκόμιζαν υψηλότερα κέρδη σε αγορές άλλων τρίτων χωρών και θα είχαν οικονομικό συμφέρον να διατηρήσουν τους πελάτες τους σε αυτές τις αγορές τρίτων χωρών. Οι συγκεκριμένες υποθέσεις δεν τεκμηριώθηκαν από στοιχεία ούτε και επιβεβαιώθηκαν από την έρευνα. Αντίθετα με ό,τι υποστηρίχθηκε, τα πορίσματα της έρευνας κατέδειξαν σαφώς ότι, ελλείψει μέτρων, οι εισαγωγές από την Κίνα κατά πάσα πιθανότητα θα επανεκκινήσουν, όπως περιγράφεται αναλυτικότερα στις αιτιολογικές σκέψεις 75 έως 96. Οι εν λόγω εισαγωγές είναι πιθανόν να πραγματοποιούνται σε τιμές σημαντικά χαμηλότερες από τις τιμές του ενωσιακού κλάδου παραγωγής και αναμένεται να αναλάβουν σημαντικό όγκο πωλήσεων του κλάδου παραγωγής της Ένωσης, όπως αναλύεται περαιτέρω στις αιτιολογικές σκέψεις 200 έως 242. Βάσει αυτών των στοιχείων, οι σχετικοί ισχυρισμοί των οικείων ενδιαφερόμενων μερών απορρίπτονται.
               
            
                  (200)
               
               
                  Η χωριστή ανάλυση της πιθανότητας επανάληψης της ζημίας στα επιμέρους τμήματα ΔΑ και ΚΠΕ, δεδομένης της εντεινόμενης μετατόπισης των Κινέζων παραγωγών-εξαγωγέων στο τμήμα ΚΠΕ, δεν θα έδινε πολύ διαφορετικά αποτελέσματα. Η τάση της αγοράς προς το τμήμα ΚΠΕ αναμένεται να συνεχιστεί και στο μέλλον. Ως εκ τούτου, μπορεί επίσης να αναμένεται ότι η αυξητική τάση των κινεζικών εισαγωγών στο τμήμα ΚΠΕ θα συνεχιστεί και, κατά συνέπεια, η κύρια πίεση επί των τιμών λόγω των κινεζικών εισαγωγών θα αφορά επίσης το συγκεκριμένο τμήμα της αγοράς. Αυτό θα έχει σημαντικό αντίκτυπο στην αποδοτικότητα του κλάδου παραγωγής της Ένωσης και την κατάστασή του συνολικά, όπως περιγράφεται στις αιτιολογικές σκέψεις 191 έως 197.
               
            
                  (201)
               
               
                  Διάφορα ενδιαφερόμενα μέρη ισχυρίστηκαν ότι δεν υπάρχει κίνδυνος ανακατεύθυνσης των κινεζικών εξαγωγών τροχών αλουμινίου προς την Ένωση λόγω προβλεπόμενης αύξησης της ζήτησης για τροχούς αλουμινίου, τόσο στην Κίνα όσο και παγκοσμίως. Τα μέρη αυτά δήλωσαν ότι η κινεζική ζήτηση στην εγχώρια αγορά θα αυξηθεί σύμφωνα με εκτιμήσεις κατά 14 εκατ. μονάδες μεταξύ του 2016 και του 2020 και η παγκόσμια ζήτηση κατά 23 εκατ. μονάδες. Βάσει αυτού, υποστηρίχθηκε ότι αυτές οι αγορές θα μπορούσαν να απορροφήσουν την πλεονάζουσα παραγωγική ικανότητα της Κίνας.
               
            
                  (202)
               
               
                  Οι ισχυρισμοί αυτοί βασίζονταν στην υπόθεση ότι η παγκόσμια και η κινεζική παραγωγική ικανότητα δεν θα παρέμενε σταθερή. Ωστόσο, υπάρχουν ενδείξεις ότι παράγοντες στην Κίνα και σε άλλες αγορές τρίτων χωρών αύξαναν την παραγωγική του ικανότητα ώστε να ικανοποιήσουν την αυξανόμενη ζήτηση. Επίσης, όπως εξηγείται στην αιτιολογική σκέψη 89, οι τέσσερις όμιλοι που συμμετείχαν στο δείγμα και μόνον έχουν αυξήσει τη συνολική παραγωγική τους ικανότητα κατά περίπου 16 εκατ. μονάδες κατά την υπό εξέταση περίοδο. Επιπλέον, όπως περιγράφεται στις αιτιολογικές σκέψεις 75 έως 82, η έρευνα αποκάλυψε ότι η αγορά της Ένωσης είναι ελκυστική για τις κινεζικές εξαγωγές σε σύγκριση με άλλες κύριες εξαγωγικές αγορές της Κίνας όσον αφορά τα επίπεδα τιμών. Αυτό ισχύει επίσης για την εγχώρια κινεζική αγορά όπου τα επίπεδα τιμών είναι κατά μέσο όρο σημαντικά χαμηλότερα από την Ένωση. Βάσει αυτού, οι Κινέζοι εξαγωγείς θα έχουν το κίνητρο να (ανα)κατευθύνουν τις εξαγωγές τους στην Ένωση αντί σε άλλες εξαγωγικές αγορές ή στη δική τους εγχώρια αγορά. Επιπλέον, όπως αναφέρεται στην αιτιολογική σκέψη 78, η Ινδία, μία από τις κύριες εξαγωγικές αγορές της Κίνας επέβαλε δασμούς αντιντάμπινγκ τον Μάιο του 2015 και, επομένως, είναι αρκετά πιθανός ο αναπροσανατολισμός των εξαγωγών προς την Ένωση είναι πολύ πιθανός, αν λήξει η ισχύς των μέτρων. Επίσης, δασμοί αντιντάμπινγκ και αντισταθμιστικοί δασμοί εφαρμόζονται σήμερα κατά της Κίνας στην Αυστραλία.
               
            
                  (203)
               
               
                  Εν πάση περιπτώσει, η τρέχουσα πλεονάζουσα παραγωγική ικανότητα στην Κίνα όπως ορίζεται στην αιτιολογική σκέψη 74 θα υπερέβαινε κατά πολύ την εκτιμώμενη αύξηση σε επίπεδο παγκόσμιας ζήτησης. Βάσει των ανωτέρω, οι εν λόγω ισχυρισμοί απορρίφθηκαν.
               
            
                  (204)
               
               
                  Τα ίδια μέρη ισχυρίστηκαν επίσης ότι οι κινεζικές εισαγωγές δεν ήταν χαμηλότερες από τις τιμές του ενωσιακού κλάδου παραγωγής. Ισχυρίστηκαν επίσης ότι οι κινεζικές τιμές των τροχών αλουμινίου σε άλλες εξαγωγικές αγορές ήταν υψηλότερες από τις τιμές στην Ένωση και η αγορά της Ένωσης δεν είναι, επομένως, ελκυστική για τις κινεζικές εξαγωγές.
               
            
                  (205)
               
               
                  Όπως περιγράφεται στην αιτιολογική σκέψη 123, όταν οι τιμές εισαγωγής κινεζικών προϊόντων που συμπεριλαμβάνονταν στο δείγμα εξετάστηκαν χωρίς δασμούς αντιντάμπινγκ, τα περιθώρια υποτιμολόγησης που εντοπίστηκαν ήταν κατά μέσο όρο 8,0 %. Το μέσο περιθώριο υποτιμολόγησης που διαπιστώθηκε για τους Κινέζους παραγωγούς-εξαγωγείς που δεν συμμετείχαν στο δείγμα βάσει των στοιχείων της Eurostat ήταν 7,5 %. Επίσης, όπως περιγράφεται στις αιτιολογικές σκέψεις (75) έως (92) και (202), η έρευνα εντόπισε ότι η αγορά της Ένωσης είναι ελκυστική για τις κινεζικές εξαγωγές. Κατά συνέπεια, ο ισχυρισμός αυτός απορρίφθηκε.
               
            
                  (206)
               
               
                  Διάφορα ενδιαφερόμενα μέρη ισχυρίστηκαν ότι οι κινεζικές εισαγωγές των οικείων προϊόντων γίνονταν μόνο σε περιορισμένες ποσότητες κατά την ΠΕΕ και είχαν περιορισμένη μόνο παρουσία στην αγορά της Ένωσης. Βάσει αυτού, τα εν λόγω μέρη αμφισβήτησαν το πόρισμα της Επιτροπής ότι οι Κινέζοι παραγωγοί-εξαγωγείς είχαν διατηρήσει την πελατεία τους στο τμήμα ΚΠΕ από την εποχή της αρχικής έρευνας. Επισήμαναν, τέλος, ότι το τμήμα ΔΑ αλλά και συνολικά οι Κινέζοι παραγωγοί-εξαγωγείς απώλεσαν όγκους πωλήσεων και μερίδιο αγοράς.
               
            
                  (207)
               
               
                  Οι ως άνω ισχυρισμοί δεν αντιβαίνουν από μόνοι τους στα πορίσματα της Επιτροπής σχετικά με τους όγκους της αγοράς. Επισημαίνεται ότι τα εν λόγω ενδιαφερόμενα μέρη δεν αρνήθηκαν, όπως διαπιστώνεται από την έρευνα, ότι υπήρξε αύξηση πωλήσεων στο τμήμα ΚΠΕ από την ΠΕ της αρχικής έρευνας. Βάσει αυτής της τάσης, τα εν λόγω ενδιαφερόμενα μέρη δεν παρείχαν καμία εύλογη εξήγηση ή στοιχεία προς στήριξη του ισχυρισμού τους ότι οι Κινέζοι παραγωγοί-εξαγωγείς έχασαν την πελατεία τους στο τμήμα ΚΠΕ από την ΠΕ της αρχικής έρευνας. Η κατάσταση του κλάδου παραγωγής της Ένωσης κατά τη διάρκεια της ΠΕΕ έχει περιγραφεί στις αιτιολογικές σκέψεις 132 έως 169. Εφόσον έχει συναχθεί το συμπέρασμα ότι ο ενωσιακός κλάδος παραγωγής δεν υπέστη υλική ζημία κατά την ΠΕΕ, ο ισχυρισμός ότι οι κινεζικές εισαγωγές δεν δημιούργησαν πίεση στην αγορά της Ευρώπης είναι παρωχημένος. Η πιθανή εξέλιξη των εισαγωγών από την Κίνα στην Ένωση, εάν επιτραπεί η λήξη των μέτρων, αναλύθηκε στις αιτιολογικές σκέψεις 54 έως 96 και ο πιθανός αντίκτυπος των εισαγωγών αυτών στις αιτιολογικές σκέψεις 191 έως 200. Τα εν λόγω μέρη δεν παρείχαν διευκρινίσεις σχετικά με τον γενικό ισχυρισμό τους και ιδίως σχετικά με το σημείο ή τα σημεία της ανάλυσης της Επιτροπής με τα οποία διαφωνούσαν. Συνεπώς, οι ισχυρισμοί αυτοί απορρίπτονται. Τέλος, όσον αφορά τον ισχυρισμό ότι η προβλεπόμενη ζήτηση τροχών αλουμινίου θα υπερβαίνει την παραγωγική ικανότητα του ενωσιακού κλάδου παραγωγής επισημαίνεται ότι ο στόχος των μέτρων δεν είναι να εγγυηθούν στον ενωσιακό κλάδο μερίδιο αγοράς 100 % ούτε και να αποτρέψουν τις εισαγωγές με οποιονδήποτε άλλον τρόπο. Κατά συνέπεια, ο ισχυρισμός αυτός επίσης απορρίπτεται.
               
            
                  (208)
               
               
                  Τα ίδια ενδιαφερόμενα μέρη ισχυρίστηκαν ότι, λόγω της διαφοράς μεταξύ της παραγωγικής ικανότητας του ενωσιακού κλάδου και της ζήτησης στην αγορά της Ένωσης, τυχόν αύξηση των κινεζικών εισαγωγών θα είναι ανταγωνιστική κυρίως έναντι άλλων πηγών εισαγωγών, ιδίως της Τουρκίας, δεδομένου ότι οι παραγωγοί της Ένωσης έχουν αρχίσει να στρέφονται όλο και περισσότερο προς τεχνολογικά προηγμένα προϊόντα, τα οποία φέρονται να μην παράγονται στην Κίνα ή στις υπόλοιπες τρίτες χώρες.
               
            
                  (209)
               
               
                  Ο ισχυρισμός αυτός δεν τεκμηριώθηκε. Αντιθέτως, η έρευνα έδειξε ότι οι Κινέζοι παραγωγοί, όπως και οι παραγωγοί άλλων τρίτων χωρών, παράγουν επίσης τεχνολογικά προηγμένα προϊόντα. Επιπλέον, όπως προκύπτει από τις αιτιολογικές σκέψεις 130 και 150, η μέση τιμή των εισαγωγών από την Τουρκία ήταν χαμηλότερη από τις τιμές του ενωσιακού κλάδου παραγωγής και, ως εκ τούτου, οι πελάτες του κλάδου παραγωγής της Ένωσης θα έχουν πολύ μεγαλύτερα κίνητρα να επιστρέψουν σε κινέζους προμηθευτές από ό,τι οι πελάτες των τούρκων προμηθευτών. Συνεπώς, ο ισχυρισμός αυτός απορρίπτεται.
               
            
                  (210)
               
               
                  Τα ίδια ενδιαφερόμενα μέρη ισχυρίστηκαν επίσης ότι οι τιμές των κινεζικών εισαγωγών στη Γερμανία (η οποία εμφανίζεται ως η μεγαλύτερη αγορά τροχών αλουμινίου στην Ένωση) ήταν υψηλότερες από εκείνες των εισαγωγών από την Τουρκία και ότι οι κινεζικές τιμές ήταν επίσης υψηλότερες από τις τιμές πώλησης μιας σειράς κρατών μελών της Ένωσης βάσει των στοιχείων της Eurostat. Οι πληροφορίες σχετικά με τις τιμές παρασχέθηκαν για την ΠΕΕ, για το 2015 και για το πρώτο τρίμηνο του 2016. Βάσει αυτού, τα ενδιαφερόμενα μέρη ισχυρίστηκαν ότι οι κινεζικές εισαγωγές δεν δημιούργησαν καμία πίεση ως προς τις τιμές στον ενωσιακό κλάδο παραγωγής. Τα ενδιαφερόμενα μέρη ισχυρίστηκαν περαιτέρω ότι τα περιθώρια υποτιμολόγησης των κινεζικών εισαγωγών θα εμφάνιζαν πτωτική τάση και ότι βάσει αυτού μπορεί να συναχθεί το συμπέρασμα ότι δεν θα προέκυπτε υποτιμολόγηση ή πώληση σε χαμηλότερες τιμές το 2016, ακόμη και αν αφαιρούνταν οι δασμοί αντιντάμπινγκ από τις τιμές πώλησης.
               
            
                  (211)
               
               
                  Πρώτον, σύμφωνα με τα άρθρα 3 και 4 παράγραφος 1 του βασικού κανονισμού, η ανάλυση των τιμών πώλησης του ενωσιακού κλάδου παραγωγής, της εικόνας ως προς τη ζημία και της πιθανότητας επανάληψης της ζημίας βασίζεται στην αξιολόγηση της αγοράς της Ένωσης συνολικά και του ενωσιακού κλάδου παραγωγής συνολικά. Οι τιμές πώλησης σε ορισμένες περιφέρειες της Ένωσης δεν μπορούν, ως εκ τούτου, να λαμβάνονται υπόψη ξεχωριστά. Τα εν λόγω ενδιαφερόμενα μέρη δεν ισχυρίστηκαν ούτε κατέδειξαν ότι πληρούνταν οι προϋποθέσεις του άρθρου 4 παράγραφος 1 στοιχείο β) του βασικού κανονισμού.
               
            
                  (212)
               
               
                  Δεύτερον, ο εν λόγω ισχυρισμός βασίστηκε σε κάθε περίπτωση σε σύγκριση των μέσων τιμών/κιλό χωρίς να λαμβάνονται υπόψη οι διαφορές μεταξύ των τύπων προϊόντων. Πράγματι, όπως εξηγείται στην αιτιολογική σκέψη 123, από την ανάλυση με βάση τα πλήρη και επαληθευμένα στοιχεία από τους παραγωγούς-εξαγωγείς και τους παραγωγούς της Ένωσης διαπιστώθηκε μέσο περιθώριο πώλησης σε χαμηλότερες τιμές της τάξης του 8,0 %.
               
            
                  (213)
               
               
                  Τρίτον, ο ισχυρισμός ότι τα περιθώρια υποτιμολόγησης και πώλησης σε χαμηλότερες τιμές θα γίνονταν αρνητικά το 2016 βασίστηκε απλώς σε υποθέσεις και όχι σε στοιχεία. Συνεπώς, οι ισχυρισμοί αυτοί απορρίπτονται.
               
            
                  (214)
               
               
                  Τα ίδια ενδιαφερόμενα μέρη ισχυρίστηκαν επίσης ότι η άρση των μέτρων αντιντάμπινγκ δεν θα οδηγήσει σε επιζήμια πίεση επί των τιμών βάσει του σκεπτικού ότι οποιαδήποτε έλλειψη κερδοφορίας για τον ενωσιακό κλάδο παραγωγής θα οφειλόταν στα υψηλά επίπεδα κόστους του κλάδου, τα οποία δεν σχετίζονται με το κόστος των πρώτων υλών. Ισχυρίστηκαν επίσης ότι, μέσω του εξορθολογισμού του κόστους παραγωγής, ο ενωσιακός κλάδος παραγωγής θα μπορούσε να διατηρήσει περιθώριο κέρδους υψηλότερο από το κέρδος-στόχο. Οι εν λόγω ενδιαφερόμενοι ισχυρίστηκαν επίσης ότι οι αυξήσεις των τιμών και του κόστους παραγωγής δεν μπορούν να συνδέονται με την τεχνική ανάπτυξη των τροχών αλουμινίου και ιδίως με την παραγωγή μεγαλύτερων τροχών και των λεγόμενων «bright wheels».
               
            
                  (215)
               
               
                  Πρώτον, όπως αναφέρεται στις αιτιολογικές σκέψεις 151 και 153, η έρευνα έδειξε ότι η αύξηση της τιμής πώλησης και του κόστους παραγωγής του ενωσιακού κλάδου παραγωγής συνδεόταν κυρίως με τη σημαντική αύξηση του μεριδίου των μεγαλύτερων τροχών και των λεγόμενων «bright wheels». Αυτό το συμπέρασμα βασίστηκε στις επαληθευμένες πληροφορίες των παραγωγών της Ένωσης που συμμετείχαν στο δείγμα. Τα εν λόγω ενδιαφερόμενα μέρη δεν παρείχαν στοιχεία τα οποία αντέβαιναν ή θα μπορούσαν να προκαλέσουν αμφιβολίες σχετικά με τα επαληθευμένα αυτά αριθμητικά δεδομένα. Συνεπώς, οι σχετικοί ισχυρισμοί απορρίπτονται. Δεύτερον, ο ισχυρισμός ότι, μέσω του εξορθολογισμού του κόστους παραγωγής, ο ενωσιακός κλάδος παραγωγής θα μπορούσε να διατηρήσει περιθώριο κέρδους υψηλότερο από το κέρδος-στόχο συνιστούσε απλώς υπόθεση που δεν τεκμηριώθηκε από κανένα στοιχείο. Η έρευνα αποκάλυψε ότι ο ενωσιακός κλάδος παραγωγής είναι αποτελεσματικός, όπως αποδεικνύεται και από το γεγονός ότι, παρά την αύξηση του μεγέθους και της πολυπλοκότητας των τροχών αλουμινίου, η ονομαστική παραγωγικότητα του ενωσιακού κλάδου παρέμεινε σταθερή κατά την υπό εξέταση περίοδο, όπως φαίνεται στον πίνακα 10. Συνεπώς, οι ισχυρισμοί αυτοί απορρίπτονται.
               
            
                  (216)
               
               
                  Τα ίδια ενδιαφερόμενα μέρη ισχυρίστηκαν επίσης ότι στην αγορά των μεγαλύτερων τροχών και των «bright wheels» οι Κινέζοι παραγωγοί τροχών αλουμινίου θα ήταν λιγότερο ανταγωνιστικοί από τον ενωσιακό κλάδο παραγωγής λόγω του ότι θα έπρεπε να επενδύσουν σε ειδικά μηχανήματα και εξοπλισμό προκειμένου να παράγουν αυτούς τους τύπους τροχών σε μεγάλες ποσότητες. Ως εκ τούτου, τα εν λόγω μέρη ισχυρίστηκαν ότι η άρση των μέτρων αντιντάμπινγκ δεν θα επηρέαζε την κερδοφορία των παραγωγών της Ένωσης από τα συγκεκριμένα, περισσότερο τεχνολογικά προηγμένα, προϊόντα.
               
            
                  (217)
               
               
                  Πρώτον, η έρευνα έδειξε ότι οι Κινέζοι παραγωγοί-εξαγωγείς παρήγαν τους μεγαλύτερους τροχούς και τους λεγόμενους «bright wheels» ήδη κατά την ΠΕΕ. Δεύτερον, η έρευνα έδειξε ότι, παρά την αύξηση των πωλήσεων τέτοιων τροχών, συνολικά αντιπροσωπεύουν μικρό μόνο μέρος των όγκων παραγωγής του ενωσιακού κλάδου. Τέλος, η ανάλυση του πιθανού αντίκτυπου των κινεζικών εισαγωγών στην κατάσταση του ενωσιακού κλάδου παραγωγής δεν μπορεί να γίνει βάσει τύπων προϊόντων διότι μια τέτοια ανάλυση δεν θα αντικατόπτριζε με ακρίβεια την κατάσταση του ενωσιακού κλάδου παραγωγής όσον αφορά τα συγκεκριμένα προϊόντα. Στην πραγματικότητα η ζημία δεν χρειάζεται να καταδειχθεί χωριστά για κάθε τύπο προϊόντος. Συνεπώς, οι ισχυρισμοί αυτοί απορρίπτονται.
               
            
                  (218)
               
               
                  Τα ίδια ενδιαφερόμενα μέρη ισχυρίστηκαν επίσης ότι, ακόμη και χωρίς τα μέτρα αντιντάμπινγκ, οι Κινέζοι παραγωγοί-εξαγωγείς θα όριζαν τις τιμές των εξαγωγών τους σε επίπεδα που θα επέτρεπαν την απορρόφησή τους από την αγορά. Τα εν λόγω μέρη ισχυρίστηκαν ότι, ως εκ τούτου, οι τιμές αυτές θα είχαν πιθανότατα μόνο περιορισμένο, ή ακόμη και μηδενικό, αντίκτυπο στην κερδοφορία του ενωσιακού κλάδου παραγωγής.
               
            
                  (219)
               
               
                  Ο ισχυρισμός αυτός δεν τεκμηριώθηκε από κανένα αποδεικτικό στοιχείο και δεν λαμβάνουν υπόψη τα συμπεράσματα της Επιτροπής σχετικά με την πιθανή εξέλιξη των τιμών από τους κινέζους παραγωγούς-εξαγωγείς, εάν επιτραπεί η λήξη των μέτρων, όπως περιγράφεται ανωτέρω στις αιτιολογικές σκέψεις 190 και 191. Η έρευνα έδειξε ότι τα πιθανά επίπεδα τιμών, σε περίπτωση λήξης της ισχύος ων μέτρων αντιντάμπινγκ, θα ήταν κατά 8 έως 30 % χαμηλότερα σε σχέση με τις τιμές πώλησης του ενωσιακού κλάδου παραγωγής. Συνεπώς, οι ισχυρισμοί που διατυπώθηκαν σχετικά με το θέμα αυτό απορρίπτονται.
               
            
                  (220)
               
               
                  Τα ίδια ενδιαφερόμενα μέρη ισχυρίστηκαν ότι τα μέτρα αντιντάμπινγκ θα έδιναν ένα αθέμιτο ανταγωνιστικό πλεονέκτημα στον ενωσιακό κλάδο παραγωγής που φέρεται να έχει αναθέσει την παραγωγή των προϊόντων χαμηλότερων απαιτήσεων σε εγκαταστάσεις εκτός Ένωσης, γεγονός το οποίο δεν θα συμβάδιζε με τους στόχους των μέτρων αντιντάμπινγκ.
               
            
                  (221)
               
               
                  Όπως εξηγείται στην αιτιολογική σκέψη 258, η έρευνα έδειξε ότι οι παραγωγοί της Ένωσης είχαν εισαγάγει αμελητέες μόνο ποσότητες τροχών από αλουμίνιο και δεν ήταν όλες εν λόγω εισαγωγές κατ' ανάγκη από τις σχετικές εγκαταστάσεις. Βάσει αυτού, δεν θα μπορούσε να καταδειχθεί ότι ο ενωσιακός κλάδος παραγωγής είχε οποιοδήποτε ανταγωνιστικό πλεονέκτημα όσον αφορά τις εγκαταστάσεις εκτός Ένωσης και, ως εκ τούτου, ο ισχυρισμός αυτός απορρίπτεται.
               
            
                  (222)
               
               
                  Τα ίδια ενδιαφερόμενα μέρη ισχυρίστηκαν επίσης ότι θα ήταν απίθανο η κατάργηση των μέτρων να οδηγήσει σε επανάληψη της ζημίας βάσει του ότι η αύξηση του μεριδίου αγοράς και το χαμηλότερο επίπεδο τιμών των τουρκικών εισαγωγών σε σύγκριση με τις τιμές πώλησης των παραγωγών της Ένωσης δεν είχε επίσης τέτοια επίπτωση στον ενωσιακό κλάδο παραγωγής.
               
            
                  (223)
               
               
                  Σημειώνεται ότι η μέση τιμή των εισαγωγών από την Τουρκία, όπως φαίνεται στον πίνακα 6, ήταν 48,50 ευρώ κατά την ΠΕΕ, που είναι υψηλότερη από τη μη ζημιογόνο τιμή των 48,25 ευρώ που αναφέρεται στην αιτιολογική σκέψη 196. Επιπλέον, όπως διευκρινίζεται στην ίδια αιτιολογική σκέψη, είναι πιθανόν να μπορούν οι Κινέζοι παραγωγοί-εξαγωγείς να πωλούν στην Ένωση σε τιμές τουλάχιστον κατά 8 % χαμηλότερες σε σύγκριση με τις αντίστοιχες του ενωσιακού κλάδου παραγωγής, εφόσον δεν εφαρμόζονται δασμοί, αν όχι έως 30 % χαμηλότερες. δηλαδή σε επιζήμια επίπεδα τιμών σημαντικά χαμηλότερα από τις τρέχουσες τιμές των εισαγωγών από την Τουρκία. Ως εκ τούτου, οποιαδήποτε επίπτωση των τουρκικών εισαγωγών στην κατάσταση του ενωσιακού κλάδου παραγωγής δεν μπορεί να θεωρηθεί ουσιαστική ένδειξη της πιθανής επίπτωσης των κινεζικών εισαγωγών, εάν επιτραπεί η λήξη της ισχύος των μέτρων, οπότε και ο ισχυρισμός αυτός απορρίπτεται.
               
            
                  (224)
               
               
                  Τα ίδια ενδιαφερόμενα μέρη ισχυρίστηκαν ότι βάσει των μέσων τιμών των κινεζικών εισαγωγών κατά την ΠΕΕ (εξαιρουμένων των δασμών αντιντάμπινγκ και συνυπολογιζόμενου του προστιθέμενου κόστους μετά την εισαγωγή) δεν υπήρξαν πωλήσεις σε χαμηλότερες τιμές λόγω των κινεζικών εισαγωγών, γεγονός το οποίο επίσης υποδηλώνει ότι, σε περίπτωση άρσης των μέτρων, οι κινεζικές εισαγωγές δεν θα διαμορφώνονταν σε επιζήμια επίπεδα.
               
            
                  (225)
               
               
                  Ο εν λόγω ισχυρισμός βασίστηκε σε λανθασμένη ανάλυση. Πρώτον, τα εν λόγω ενδιαφερόμενα μέρη δεν αιτιολόγησαν το επίπεδο του κόστους μετά την εισαγωγή όπως χρησιμοποιήθηκε στον υπολογισμό τους (5,7 %) και δεν υπέβαλαν στοιχεία σχετικά με αυτό. Δεύτερον, ο ισχυρισμός βασίζεται σε σύγκριση των μέσων τιμών χωρίς να λαμβάνονται υπόψη οι διαφορετικοί τύποι προϊόντων. Όπως εξηγείται στην αιτιολογική σκέψη 123, αν οι τιμές εισαγωγής των Κινέζων παραγωγών-εξαγωγέων του δείγματος, συγκρινόμενες σε επίπεδο τύπου προϊόντος, εξετάζονται χωρίς δασμούς αντιντάμπινγκ, εμφανίζονται χαμηλότερες από τις τιμές πώλησης του ενωσιακού κλάδου παραγωγής κατά μέσο όρο κατά 8,0 %. Συνεπώς, ο ισχυρισμός αυτός απορρίπτεται.
               
            
                  (226)
               
               
                  Ένα άλλο ενδιαφερόμενο μέρος ισχυρίστηκε ότι η κατάργηση του δασμού αντιντάμπινγκ δεν θα οδηγούσε πιθανότατα σε επανάληψη της ζημίας βάσει της υπόθεσης ότι στην αγορά της Ένωσης οι πωλήσεις αφορούν κυρίως το τμήμα ΚΠΕ στο οποίο η ζήτηση συνδέεται με την ικανότητα των προμηθευτών να ανταποκρίνονται στις αυστηρές απαιτήσεις των κατασκευαστών αυτοκινήτων παρά με τα επίπεδα των τιμών. Ως προς αυτό, το συγκεκριμένο ενδιαφερόμενο μέρος ισχυρίστηκε ότι δεν θα υπήρχε πλεονάζουσα παραγωγική ικανότητα των Κινέζων παραγωγών-εξαγωγέων στο εν λόγω τμήμα της αγοράς. Υποστήριξε ότι οι κατασκευαστές αυτοκινήτων της ΕΕ έχουν αυστηρές απαιτήσεις όσον αφορά τις τεχνικές προδιαγραφές, την ποιότητα, τη συνέπεια, την αξιοπιστία και την εγγύτητα, όταν επιλέγουν προμηθευτές. Ως εκ τούτου, υποστηρίχθηκε ότι η πλεονάζουσα παραγωγική ικανότητα στην κινεζική αγορά δεν μπορεί απλώς να διοχετευτεί στην Ένωση σε χαμηλές τιμές, εάν επιτραπεί η λήξη ισχύος των μέτρων.
               
            
                  (227)
               
               
                  Άλλα ενδιαφερόμενα μέρη διατύπωσαν παρόμοιους ισχυρισμούς, υποστηρίζοντας ότι ο ενωσιακός κλάδος παραγωγής θα μπορούσε να διατηρήσει σημαντικό μερίδιο της αγοράς καθώς θεωρείται υψηλής ποιότητας προμηθευτής τεχνολογικά προηγμένων προϊόντων, όπως οι τροχοί «bright wheels». Ισχυρίστηκαν ότι ο ενωσιακός κλάδος παραγωγής θα συνέχιζε να προτιμάται έναντι των εισαγωγών από τρίτες χώρες, ιδίως όσον αφορά τα υψηλής αξίας προϊόντα στο τμήμα ΚΠΕ.
               
            
                  (228)
               
               
                  Η έρευνα έδειξε ότι ορισμένοι Κινέζοι εξαγωγείς παράγουν ήδη μεγάλους τροχούς και τροχούς τύπου «bright wheels» και ότι εφαρμόζουν τα ίδια πρότυπα με τους παραγωγούς της Ένωσης όσον αφορά τις προδιαγραφές, την ποιότητα, τη συνέπεια και την αξιοπιστία και έχουν πιστοποιηθεί από τους πελάτες τους στο τμήμα ΚΠΕ της αγοράς της Ένωσης. Πράγματι, οι Κινέζοι παραγωγοί-εξαγωγείς, περιλαμβανομένων όσων δεν συμμετείχαν στο δείγμα και των μη συνεργαζόμενων, είναι ήδη προμηθευτές των κατασκευαστών αυτοκινήτων τόσο για τις μονάδες τους στην Ένωση όσο και για εκείνες στην Κίνα. Ως εκ τούτου, η εγγύτητα δεν αποτελεί εμπόδιο ούτε από την πλευρά της πιστοποίησης, των διαγωνισμών ή των τεχνικών προδιαγραφών. Από την άλλη πλευρά, το ζήτημα της εγγύτητας όσον αφορά τους χρόνους παράδοσης θα μπορούσε εύκολα να αντιμετωπιστεί μέσω λύσεων εφοδιαστικής, όπως η χρήση υποδομών αποθήκευσης, και δεν αποτελεί, ως εκ τούτου, αποφασιστικό παράγοντα που θα απέτρεπε την αύξηση των κινεζικών εισαγωγών, η οποία θα προκαλούσε επανάληψη της ζημίας. Ως εκ τούτου, το επιχείρημα αυτό απορρίπτεται.
               
            
                  (229)
               
               
                  Το ίδιο ενδιαφερόμενο μέρος ισχυρίστηκε επίσης ότι δεν υπήρχε διαθέσιμη παραγωγική ικανότητα στο τμήμα ΚΠΕ της αγοράς στην Κίνα και ότι η πλεονάζουσα παραγωγική ικανότητα στη χώρα αφορούσε μόνο τους τροχούς αλουμινίου που προορίζονται για το τμήμα ΔΑ. Ωστόσο, ο ισχυρισμός αυτός δεν τεκμηριώθηκε. Αντιθέτως, η έρευνα έδειξε ότι οι παραγωγοί τροχών αλουμινίου για τα τμήματα ΚΠΕ και ΔΑ χρησιμοποιούσαν τις ίδιες εγκαταστάσεις παραγωγής και δεν μπορούσαν, ως εκ τούτου, να χρησιμοποιήσουν την εκμεταλλεύσιμη παραγωγική ικανότητά τους εξίσου και στα δύο τμήματα. Πράγματι, αυτό προκύπτει επίσης από το γεγονός ότι, όπως έχει εξηγηθεί στην αιτιολογική σκέψη 113, οι κινέζοι παραγωγοί-εξαγωγείς έχουν μετατοπιστεί από το τμήμα ΔΑ προς το τμήμα ΚΠΕ μεταξύ της ΠΕ της αρχικής έρευνας και της ΠΕΕ. Επομένως, το επιχείρημα αυτό απορρίπτεται.
               
            
                  (230)
               
               
                  Ένας Κινέζος παραγωγός-εξαγωγέας δήλωσε ότι τα τεχνικά χαρακτηριστικά των τροχών αλουμινίου που παράγονται από τον ενωσιακό κλάδο παραγωγής διαφέρουν από εκείνους που παράγονται και πωλούνται από Κινέζους εξαγωγείς. Αυτό θα εξασφάλιζε στον ενωσιακό κλάδο παραγωγής μεγάλα συμβόλαια με πελάτες στην Ένωση ανεξαρτήτως εάν τα μέτρα καταργηθούν ή όχι. Επιπλέον, το μέρος αυτό δήλωσε ότι τα μακροπρόθεσμα συμβόλαια των παραγωγών της Ένωσης με χρήστες ΚΠΕ θα καθιστούσαν απίθανο για τον ενωσιακό κλάδο παραγωγής να απολέσει όγκο πωλήσεων και μερίδια αγοράς στο άμεσο μέλλον στις εισαγωγές από την Κίνα και επομένως δεν θα υπήρχε απότομη αύξηση των κινεζικών εισαγωγών εάν έληγε η ισχύς των μέτρων.
               
            
                  (231)
               
               
                  Η έρευνα κατέδειξε ότι δεν υπάρχουν, ή έστω ελάχιστες, ουσιώδεις διαφορές μεταξύ των τροχών αλουμινίου από διαφορετικές πηγές συμπεριλαμβανομένης της Κίνας και ότι οι τροχοί αλουμινίου από όλες τις πηγές είναι ουσιαστικά υποκαταστάσιμοι. Δεν είναι ασύνηθες να αγοράζονται τροχοί αλουμινίου από διάφορες πηγές και η έρευνα έδειξε ότι οι ίδιοι πελάτες προμηθεύονται τόσο από τον ενωσιακό κλάδο παραγωγής όσο και από τους Κινέζους παραγωγούς-εξαγωγείς.
               
            
                  (232)
               
               
                  Όσον αφορά τον ισχυρισμό ότι τα μακροπρόθεσμα συμβόλαια του ενωσιακού κλάδου παραγωγής θα απέτρεπαν μια απότομη αύξηση των κινεζικών εισαγωγών, η έρευνα κατέδειξε ότι, γενικώς τα συμβόλαια μεταξύ των παραγωγών της Ένωσης και των σχετικών χρηστών δεν περιλαμβάνουν δεσμευτικές υποχρεώσεις για τις ποσότητες μακροπρόθεσμα. Επομένως τα υπάρχοντα συμβόλαια δεν αποτελούν, για το λόγο αυτό, εγγύηση για τη διατήρηση του όγκου πωλήσεων όπως διατυπώθηκε.
               
            
                  (233)
               
               
                  Οι ισχυρισμοί αυτού του μέρους ως προς αυτό απορρίφθηκαν.
               
            
                  (234)
               
               
                  Ένα άλλο ενδιαφερόμενο μέρος ισχυρίστηκε ότι η μετατόπιση της ζήτησης προς το τμήμα ΚΠΕ έφερε τον ενωσιακό κλάδο παραγωγής σε ηγετική θέση και ότι οι περιορισμοί του ενωσιακού κλάδου ως προς την παραγωγική ικανότητα θα οδηγούσαν τώρα σε σημαντική έλλειψη εφοδιασμού στην αγορά της Ένωσης. Σύμφωνα με αυτόν τον ισχυρισμό, η κατάσταση αυτή προβλέπεται να συνεχιστεί και για μεγάλος μέρος της επόμενης δεκαετίας. Το ίδιο ενδιαφερόμενο μέρος ισχυρίστηκε, όπως και άλλοι ενδιαφερόμενοι, ότι ο ενωσιακός κλάδος παραγωγής φέρεται να έχει παραδεχτεί ότι τα βιβλία παραγγελιών του είναι ήδη πλήρη μέχρι την περίοδο 2019-2022, αναφέροντας ότι τα συμβόλαια για τα επόμενα πέντε χρόνια έχουν ήδη κλείσει και, ως εκ τούτου, έχει διασφαλιστεί η πλήρης χρησιμοποίηση της παραγωγικής ικανότητας και επικερδείς τιμές τουλάχιστον μέχρι το 2022. Σύμφωνα με αυτά τα ενδιαφερόμενα μέρη, η μετατόπιση προς το τμήμα ΚΠΕ επέτρεψε ήδη στον ενωσιακό κλάδο παραγωγής να μετακινηθεί από ζημίες 5 % το 2009 σε κερδοφορία 10 % κατά την ΠΕΕ. Βάσει αυτού, τα εν λόγω μέρη ισχυρίστηκαν ότι η λήξη ισχύος του δασμού αντιντάμπινγκ δεν θα οδηγήσει πιθανότατα σε επανάληψη της ζημίας.
               
            
                  (235)
               
               
                  Ο ως άνω ισχυρισμός βασίστηκε σε ανακριβή ερμηνεία των παρατηρήσεων του ενωσιακού κλάδου που ανέφεραν ότι τα βιβλία παραγγελιών κάλυπταν τις παραδόσεις για την περίοδο 2019-2022. Δεν αναφέρεται, ωστόσο, ότι τα βιβλία παραγγελιών ήταν πλήρη ούτε και ότι τα συμβόλαια για τα ερχόμενα πέντε χρόνια είχαν ήδη κλείσει, αλλά μόνο ότι τα βιβλία παραγγελιών καλύπτουν τις παραδόσεις για την περίοδο μεταξύ 2019 και 2022. Ως εκ τούτου, όπως εξηγείται στην αιτιολογική σκέψη 232, οι συμβάσεις ανάμεσα στους παραγωγούς της Ένωσης και τους σχετικούς πελάτες δεν περιλαμβάνουν δεσμευτικές υποχρεώσεις όσον αφορά τις ποσότητες σε μακροπρόθεσμη βάση. Επίσης, οι τιμές ακόμη και για τα τρέχοντα συμβόλαια υπόκεινται σε περιοδικές αναθεωρήσεις. Ως εκ τούτου, ο ισχυρισμός ότι χρησιμοποιείται πλήρως η παραγωγική ικανότητα και ότι έχουν εξασφαλιστεί επικερδείς τιμές τουλάχιστον μέχρι το 2022 είναι αδικαιολόγητος και απορρίπτεται. Τέλος, ο ισχυρισμός ότι η αύξηση της κερδοφορίας του ενωσιακού κλάδου παραγωγής ήταν αποτέλεσμα της μετατόπισης προς το τμήμα ΚΠΕ ήταν επίσης εσφαλμένος. Όπως εξηγείται στην αιτιολογική σκέψη 143, το τμήμα ΚΠΕ ήταν το κύριο τμήμα του κλάδου παραγωγής της Ένωσης ήδη κατά την ΠΕ της αρχικής έρευνας, όταν, όπως αναφέρεται στην αιτιολογική σκέψη 106 του κανονισμού (ΕE) αριθ. 964/2010, η Ένωση σημείωσε σοβαρές ζημίες και στο τμήμα ΚΠΕ. Συνεπώς, ο ισχυρισμός αυτός απορρίπτεται.
               
            
                  (236)
               
               
                  Ένα ενδιαφερόμενο μέρος ισχυρίστηκε επίσης ότι οι Κινέζοι παραγωγοί-εξαγωγείς που ανήκουν στο τμήμα ΚΠΕ έχουν σχεδόν κάνει πλήρη χρήση της παραγωγικής τους ικανότητας και είναι επομένως απίθανο να αυξήσουν σημαντικά τις πωλήσεις τους στην Ένωση εάν λήξει η ισχύς των μέτρων αντιντάμπινγκ. Το μέρος αυτό επιπλέον υποστήριξη ότι σε γενικές γραμμές, ως αποτέλεσμα της αυξανόμενης κατανάλωσης στην Ένωση, ακόμη και μια αύξηση εισαγωγών από την Κίνα δεν θα προκαλούσε καμία υλική ζημία στον ενωσιακό κλάδο παραγωγής, ιδίως δεδομένου ότι η παραγωγική ικανότητα της Ένωσης δεν θα μπορούσε να ικανοποιήσει τη ζήτηση στην Ένωση.
               
            
                  (237)
               
               
                  Οι εκτιμήσεις της κινεζικής παραγωγικής ικανότητας που υποβλήθηκαν από το εν λόγω μέρος έτσι ώστε να υποστηριχθούν οι ισχυρισμοί του δεν αντιστοιχούσαν, ωστόσο, στα ευρήματα της τρέχουσας έρευνας όπως περιγράφονται στις αιτιολογικές σκέψεις 55 έως 74. Επομένως, απορρίπτονται οι ισχυρισμοί ότι δεν υπήρχε αξιόλογη πλεονάζουσα παραγωγική ικανότητα στην Κίνα και ότι η εξέλιξη της κατανάλωσης της Ένωσης θα μετρίαζε τη ζημία εάν καταργηθούν τα μέτρα.
               
            
                  (238)
               
               
                  Το ίδιο μέρος επίσης ισχυρίστηκε ότι η κινεζική παραγωγή αυτοκινήτων αναμένεται να αυξηθεί μεταξύ του 2015 και του 2020, σύμφωνα με το Δέκατο Τρίτο Πενταετές Πλάνο, από 24,5 εκατ. μονάδες σε 30 εκατ. μονάδες κατά τη διάρκεια της περιόδου. Αυτό το μέρος ισχυρίστηκε ότι η εν λόγω αύξηση στην παραγωγή αυτοκινήτων θα οδηγούσε σε συσχετιζόμενη αύξηση στην κινεζική ζήτηση για τροχούς αλουμινίου και, επομένως, οι Κινέζοι παραγωγοί θα αύξαναν τις εγχώριες πωλήσεις τους αντί να ανακατευθύνουν τις εξαγωγές τους στην Ένωση, σε περίπτωση λήξης της ισχύος των μέτρων αντιντάμπινγκ.
               
            
                  (239)
               
               
                  Όπως περιγράφεται στις αιτιολογικές σκέψεις 89 έως 91 και παρόλο που δεν υπάρχει πράγματι στενή σχέση μεταξύ των αγορών αυτοκινήτου και των αγορών τροχών αλουμινίου, η αύξηση στη ζήτηση τροχών αλουμινίου στην κινεζική εγχώρια αγορά δεν είναι πιθανόν να απορροφήσει τη διαθέσιμη πλεονάζουσα παραγωγική ικανότητα στην Κίνα, λαμβάνοντας επίσης υπόψη τις σημαντικές διαφορές τιμών στην εγχώρια κινεζική αγορά σε σύγκριση με την αγορά της Ένωσης. Ως εκ τούτου ο ισχυρισμός αυτός απορρίφθηκε.
               
            
                  (240)
               
               
                  Ορισμένα ενδιαφερόμενα μέρη ισχυρίστηκαν ότι δεν υπάρχει πιθανότητα επανάληψης της ζημίας διότι ο ενωσιακός κλάδος παραγωγής θα επωφεληθεί από την αύξηση της κατανάλωσης τροχών αλουμινίου παγκοσμίως αλλά και στην Ένωση, ανεξαρτήτως τυχόν αύξησης των κινεζικών εισαγωγών στην Ένωση. Ισχυρίστηκαν επιπλέον ότι η προβλεπόμενη αύξηση της κατανάλωσης θα επέτρεπε στους Κινέζους παραγωγούς-εξαγωγείς να αυξήσουν τις εξαγωγές τους προς την αγορά της Ένωσης χωρίς να ασκήσουν πιέσεις επί των τιμών.
               
            
                  (241)
               
               
                  Η έρευνα κατέδειξε ότι σημαντικοί όγκοι των κινεζικών εξαγωγών είναι πιθανό να κατευθυνθούν εκ νέου προς την Ένωση, λόγω της ελκυστικότητάς της (αιτιολογικές σκέψεις 75 έως 88). Επίσης υπάρχει σημαντική πλεονάζουσα παραγωγική ικανότητα στην Κίνα, η οποία θα μπορούσε επίσης να κατευθυνθεί προς την αγορά της Ένωσης. Ως εκ τούτου, οι Κινέζοι παραγωγοί-εξαγωγείς θα μπορούσαν να καρπωθούν όχι μόνο την αυξημένη κατανάλωση αλλά και να κερδίσουν μέρος των πωλήσεων των παραγωγών της Ένωσης. Κατά συνέπεια, ακόμη και υπό το σενάριο της αυξημένης κατανάλωσης υπάρχει μεγάλη πιθανότητα για τις κινεζικές εξαγωγές να κερδίσουν όγκους πωλήσεων και μερίδιο αγοράς εις βάρος του ενωσιακού κλάδου παραγωγής. Επιπλέον, όσον αφορά τις τιμές, είναι πιθανό να είναι χαμηλότερες από τις τιμές του κλάδου παραγωγής της Ένωσης μεταξύ 8 και 30 %, όπως περιγράφεται στην αιτιολογική σκέψη 191, καθώς και με τις συνέπειες που περιγράφονται στην αιτιολογική σκέψη 192 που οδηγεί σε πιθανή επανάληψη της σημαντικής ζημίας για τον κλάδο παραγωγής της Ένωσης. Κατά συνέπεια, ο ισχυρισμός αυτός απορρίπτεται.
               
            
                  (242)
               
               
                  Βάσει αυτών, η Επιτροπή συμπέρανε ότι η κατάργηση των μέτρων θα οδηγήσει κατά πάσα πιθανότητα στην επανάληψη της ζημίας για τον ενωσιακό κλάδο παραγωγής.
               
            Ζ.   ΣΥΜΦΕΡΟΝ ΤΗΣ ΕΝΩΣΗΣ
      
      1.   Προκαταρκτικές παρατηρήσεις
      
      
                  (243)
               
               
                  Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των ισχυόντων μέτρων κατά της ΛΔΚ αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των ποικίλων συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων, των χρηστών και των προμηθευτών του ενωσιακού κλάδου παραγωγής (ανάντη βιομηχανικός κλάδος).
               
            2.   Συμφέρον του ενωσιακού κλάδου παραγωγής
      
      
                  (244)
               
               
                  Η έρευνα κατέδειξε ότι κατά την ΠΕΕ ο ενωσιακός κλάδος παραγωγής είχε ανακάμψει από τη ζημία που είχε προκληθεί από τις εισαγωγές που αποτελούν αντικείμενο ντάμπινγκ από την Κίνα. Εάν παύσουν να ισχύουν τα μέτρα κατά της Κίνας, είναι, ωστόσο, πιθανή η επανάληψη της ζημίας εφόσον ο ενωσιακός κλάδος παραγωγής θα εκτεθεί σε εισαγωγές που αποτελούν αντικείμενο ντάμπινγκ από την Κίνα πιθανώς σε μεγάλο όγκο και οι οποίες θα ασκούν σημαντική πίεση τιμών. Κατά συνέπεια, η οικονομική κατάσταση του ενωσιακού κλάδου παραγωγής είναι πιθανόν να χειροτερεύσει σημαντικά για τους λόγους που προαναφέρθηκαν. Αντιθέτως, η διατήρηση των μέτρων θα παρείχε ασφάλεια στην αγορά, επιτρέποντας στον ενωσιακό κλάδο παραγωγής να διατηρήσει τη θετική οικονομική του κατάσταση και να συνεχίσει τα επενδυτικά σχέδια για αύξηση της παραγωγικής ικανότητας ώστε να ικανοποιήσει την αυξανόμενη ζήτηση καθώς και τις εξελισσόμενες τεχνικές απαιτήσεις των τροχών αλουμινίου.
               
            
                  (245)
               
               
                  Σε αυτή τη βάση, διαπιστώθηκε ότι προς το συμφέρον του ενωσιακού κλάδου παραγωγής πρέπει να συνεχιστούν τα ισχύοντα μέτρα αντιντάμπινγκ.
               
            3.   Συμφέρον των εισαγωγέων
      
      
                  (246)
               
               
                  Ογδόντα γνωστοί εισαγωγείς/χρήστες ενημερώθηκαν κατά το στάδιο της έναρξης. Έντεκα εταιρείες συμπλήρωσαν το έντυπο δειγματοληψίας, από τις οποίες έξι εισήγαν τροχούς αλουμινίου από την Κίνα.
               
            
                  (247)
               
               
                  Η έρευνα κατέδειξε ότι τρεις από τις έξι αυτές εταιρείες ήταν στην πραγματικότητα κατασκευαστές αυτοκινήτων που χρησιμοποιούσαν τροχούς αλουμινίου στην κατασκευή αυτοκινήτων και θεωρήθηκαν επομένως χρήστες των οποίων η κατάσταση περιγράφεται στις αιτιολογικές σκέψεις 250 έως 268. Οι εισαγωγές των υπολοίπων τριών μη συνδεδεμένων εισαγωγέων αντιστοιχούσαν σε λιγότερο από το 2 % του συνολικού όγκου εισαγωγών από την Κίνα κατά την ΠΕΕ.
               
            
                  (248)
               
               
                  Μόνο μία από τις απαντήσεις που δόθηκαν στο ερωτηματολόγιο από τους άνωθεν τρεις μη συνδεδεμένους εισαγωγείς ήταν επαρκώς συμπληρωμένη ώστε να χρησιμοποιηθεί στην εξέταση. Ο εν λόγω εισαγωγέας προμηθευόταν τροχούς αλουμινίου και από προμηθευτές από αγορές τρίτων χωρών και το μερίδιο του κύκλου εργασιών του υπό εξέταση προϊόντος στην πλήρη του δραστηριότητα ήταν μόνο ένα μέρος αυτού. Βάσει αυτού, μπορεί να θεωρηθεί ότι οι δασμοί δεν είχαν σημαντικές επιπτώσεις στη συνολική δραστηριότητα αυτού του εισαγωγέα που συνδέεται με τους τροχούς αλουμινίου. Πράγματι, η δραστηριότητα που συνδεόταν με τους τροχούς αλουμινίου ήταν κερδοφόρα.
               
            
                  (249)
               
               
                  Βάσει αυτού, δεν υπήρχαν ενδείξεις ότι η διατήρηση των μέτρων θα είχε σημαντικό αρνητικό αντίκτυπο στους εισαγωγείς αντισταθμίζοντας τον θετικό αντίκτυπο των μέτρων στον ενωσιακό κλάδο παραγωγής.
               
            4.   Συμφέρον των χρηστών
      
      
                  (250)
               
               
                  Εστάλησαν ερωτηματολόγια σε περίπου 70 γνωστούς χρήστες. Επτά κατασκευαστές αυτοκινήτων αναγγέλθηκαν υποβάλλοντας συμπληρωμένο ερωτηματολόγιο. Συνεργάστηκε επίσης μία ένωση που εκπροσωπεί τους χρήστες και τους εισαγωγείς τροχών αλουμινίου που πωλούνται σε ΚΠΕ. Δεν συνεργάστηκαν άλλοι χρήστες κατά την έρευνα.
               
            
                  (251)
               
               
                  Οι εισαγωγές των συνεργαζόμενων χρηστών αντιστοιχούσαν στο 50,4 % των συνολικών εισαγωγών από τη ΛΔΚ στην Ένωση.
               
            
                  (252)
               
               
                  Η έρευνα κατέδειξε ότι συνολικά, οι κατασκευαστές αυτοκινήτων βασίζονται μόνο στις κινεζικές προμήθειες σε περιορισμένο βαθμό και ότι οι περισσότεροι από τους τροχούς αλουμινίου που χρησιμοποιήθηκαν είχαν αγοραστεί από τον ενωσιακό κλάδο παραγωγής. Κάποιοι από τους συνεργαζόμενους χρήστες δεν εισήγαν από την Κίνα καθόλου, κάποιοι εισήγαν λιγότερο από το 5 % των αναγκών τους από την Κίνα, ενώ άλλοι εισάγουν έως 10 % των αναγκών τους από την Κίνα. Η έρευνα κατέδειξε επίσης ότι ορισμένοι χρήστες επωφελούνταν από το καθεστώς τελειοποίησης προς επανεξαγωγή στις εισαγωγές από την Κίνα, έστω και σε περιορισμένο βαθμό, εφόσον μεταπωλούσαν το τελικό προϊόν στις εξαγωγικές αγορές.
               
            
                  (253)
               
               
                  Όλοι οι συνεργαζόμενοι χρήστες ήταν αντίθετοι με τα μέτρα υποστηρίζοντας ότι θα είχαν συμφέρον σε διαφορετικές πηγές εφοδιασμού. Οι χρήστες αυτοί ισχυρίστηκαν ότι τα μέτρα θα τους εξαρτούσε από έναν περιορισμένο αριθμό παραγωγών της Ένωσης. Ωστόσο, η έρευνα κατέδειξε ότι την ύπαρξη εισαγωγών από άλλες τρίτες χώρες, ιδίως την Τουρκία που αυξήθηκε κατά την υπό εξέταση περίοδο. Ο συνολικός όγκος εισαγωγών από άλλες τρίτες χώρες στην Ένωσης αυξήθηκε κατά 35 % κατά την υπό εξέταση περίοδο ρυθμός που είναι γρηγορότερος από την πρόοδο της κατανάλωσης της Ένωσης.
               
            
                  (254)
               
               
                  Με βάση αυτά τα πορίσματα, το επιχείρημα της έλλειψης ποικιλίας απορρίπτεται.
               
            
                  (255)
               
               
                  Οι Ευρωπαίοι κατασκευαστές αυτοκινήτων ισχυρίστηκαν ότι η συνέχιση των μέτρων θα ήταν ενάντια στο συμφέρον της Ένωσης εφόσον τα μέτρα αντιντάμπινγκ επηρέαζαν αρνητικά την ανταγωνιστικότητα των κατασκευαστών αυτοκινήτων στην Ένωση. Επίσης, ισχυρίστηκαν ότι ο ενωσιακός κλάδος παραγωγής δεν θα είχε επαρκή διαθέσιμη παραγωγική ικανότητα ώστε να ικανοποιήσει τη ζήτηση στην Ένωση.
               
            
                  (256)
               
               
                  Ένα ενδιαφερόμενο μέρος ισχυρίστηκε επίσης ότι ο ενωσιακός κλάδος παραγωγής θα εισήγε τροχούς αλουμινίου από την Κίνα και άλλες τρίτες χώρες για να ικανοποιήσει την αυξανόμενη ζήτηση εκ μέρους των πελατών του, η οποία δεν μπορεί να καλυφθεί από την παραγωγική ικανότητα του ενωσιακού κλάδου.
               
            
                  (257)
               
               
                  Όπως φαίνεται στον πίνακα 7 στην αιτιολογική σκέψη 137, το ποσοστό χρησιμοποίησης της παραγωγικής ικανότητας του ενωσιακού κλάδου παραγωγής ήταν μεταξύ 88 % και 93 % κατά την υπό εξέταση περίοδο. Ωστόσο, η έρευνα έχει επίσης καταδείξει ότι ο ενωσιακός κλάδος παραγωγής έχει επενδύσει στην αύξηση της ικανότητας ώστε να ικανοποιήσει την αυξημένη ζήτηση στην Ένωση και το οποίο αναμένεται να μετριάσει τις πιθανές ελλείψεις. Οι επενδύσεις αυτές προβλέπεται να συνεχιστούν στο μέλλον.
               
            
                  (258)
               
               
                  Τέλος, όσον αφορά τις υποτιθέμενες εισαγωγές του κλάδου παραγωγής της Ένωσης από την Κίνα και άλλες τρίτες χώρες, η έρευνα έδειξε ότι οι ενωσιακοί παραγωγοί του δείγματος είχαν εισαγάγει αμελητέες μόνο ποσότητες τροχών από αλουμίνιο και οι εισαγωγές έγιναν από την Ελβετία και την Τουρκία, αλλά όχι από την Κίνα. Αυτό ισχύει επίσης και για τους υπόλοιπους παραγωγούς της Ένωσης οι οποίοι, σύμφωνα με πληροφορίες που περιλαμβάνονταν στην αίτηση, είχαν εισαγάγει τροχούς αλουμινίου σε πολύ μικρές ποσότητες, δηλαδή λιγότερες από 500 χιλιάδες μονάδες, οι οποίες αντιστοιχούσαν σε λιγότερο από το 1 % της παραγωγής της Ένωσης κατά την ΠΕΕ.
               
            
                  (259)
               
               
                  Επιπλέον, σημειώνεται ότι οι εισαγωγές από άλλες τρίτες χώρες αυξήθηκαν κατά την υπό εξέταση περίοδο και ότι, επομένως, τα μέτρα αντιντάμπινγκ δεν θα πρέπει να εμποδίζουν τους χρήστες να εισάγουν τροχούς αλουμινίου από τη ΛΔΚ αλλά απλώς να εξαλείφουν τις στρεβλώσεις και να διασφαλίζουν ίσους όρους ανταγωνισμού μεταξύ του κινεζικού και του ενωσιακού κλάδου παραγωγής. Συνεπώς, οι ισχυρισμοί που διατυπώθηκαν σχετικά με το θέμα αυτό απορρίφθηκαν.
               
            
                  (260)
               
               
                  Όσον αφορά την ανταγωνιστικότητα του κλάδου κατασκευής αυτοκινήτων, η έρευνα κατέδειξε ότι λόγω του καθεστώτος τελειοποίησης προς επανεξαγωγή οι κατασκευαστές αυτοκινήτων ήταν σε θέση να αποφύγουν την καταβολή δασμών αντιντάμπινγκ για τροχούς αλουμινίου που ήταν εγκατεστημένοι σε οχήματα τα οποία πωλούνται σε εξαγωγικές αγορές. Κατά την υπό εξέταση περίοδο, οι κινεζικές εισαγωγές στο πλαίσιο του καθεστώτος τελειοποίησης προς επανεξαγωγή κυμαίνονταν μεταξύ 21 % και 28 % των συνολικών κινεζικών εισαγωγών.
               
            
                  (261)
               
               
                  Τα ίδια μέρη ισχυρίστηκαν περαιτέρω ότι το σωρευτικό αποτέλεσμα διαφόρων δασμών αντιντάμπινγκ σε ισχύ θα είχε αρνητικό αντίκτυπο σε διάφορα μέσα παραγωγής των κατασκευαστών αυτοκινήτων, όπως συνδετήρες, ανοξείδωτος χάλυβας, χονδρόσυρμα, χάλυβας με οργανική επικάλυψη, νήμα μεγάλης ανθεκτικότητας και σύρματα από μολυβδαίνιο εκτός από τους τροχούς αλουμινίου.
               
            
                  (262)
               
               
                  Η έρευνα κατέδειξε ότι ο αντίκτυπος του κόστους από τα μέτρα στους τροχούς αλουμινίου είναι περιορισμένος, με μέγιστο αντίκτυπο κόστους στο 0,2 %. Το συμπέρασμα αυτό απορρέει από το εύρημα της τρέχουσας έρευνας ότι οι τροχοί αλουμινίου αντιπροσωπεύουν μόνο περίπου 1 % του κόστους ενός αυτοκινήτου. Επομένως, το επιχείρημα του σημαντικού αρνητικού αντίκτυπου του κόστους δεν θεωρείται βάσιμο και απορρίπτεται.
               
            
                  (263)
               
               
                  Όσον αφορά το σωρευτικό αποτέλεσμα άλλων μέτρων αντιντάμπινγκ σε ισχύ σε διάφορα άλλα μέσα παραγωγής, τα μέρη αυτά δεν έχουν προσκομίσει συγκεκριμένα αποδεικτικά στοιχεία σχετικά με αυτό. Επομένως, η έρευνα δεν μπόρεσε να επαληθεύσει τις κατηγορίες που έγιναν και ο ισχυρισμός έπρεπε να απορριφθεί.
               
            
                  (264)
               
               
                  Μετά την κοινοποίηση, ένα ενδιαφερόμενο μέρος ισχυρίστηκε ότι η έλλειψη διαθέσιμης ικανότητας στο τμήμα ΚΠΕ από τον κλάδο παραγωγής της Ένωσης και τους προμηθευτές τρίτων χωρών είχε σημαντικό αντίκτυπο στην αυτοκινητοβιομηχανία στην Ένωση. Ισχυρίστηκε ότι δεν έχει άλλη επιλογή από το να εισάγει κινεζικούς τροχούς αλουμινίου και ότι ο ισχύων δασμός αντιντάμπινγκ έχει άμεσο αντίκτυπο κόστους στις εν λόγω εισαγωγές. Επιπλέον, υποστηρίχθηκε ότι η έλλειψη παραγωγικής ικανότητας του ενωσιακού κλάδου έχει αρνητικό αντίκτυπο στην παραγωγικότητα και στην ανταγωνιστικότητα των κατασκευαστών αυτοκινήτων και ότι η Επιτροπή δεν έλαβε υπόψη τον έμμεσο αντίκτυπο κόστους του δασμού αντιντάμπινγκ στην κατάσταση των κατασκευαστών αυτοκινήτων.
               
            
                  (265)
               
               
                  Η έρευνα έχει καταδείξει ότι ο ενωσιακός κλάδος παραγωγής έχει επενδύσει στην αύξηση της ικανότητας ώστε να ικανοποιήσει την αυξημένη ζήτηση στην Ένωση με στόχο τον μετριασμό των πιθανών ελλείψεων. Ως εκ τούτου, το επιχείρημα σχετικά με την έλλειψη ικανότητας απορρίπτεται. Όσον αφορά τον αντίκτυπο στο κόστος, όπως εξηγείται στην αιτιολογική σκέψη 262, από την έρευνα προέκυψε ότι τα μέτρα σχετικά με τους τροχούς από αλουμίνιο είχαν πολύ περιορισμένο αντίκτυπο στο συνολικό κόστος των κατασκευαστών αυτοκινήτων και, ως εκ τούτου, το εν λόγω επιχείρημα απορρίφθηκε. Τέλος, καθώς ο στόχος και το αποτέλεσμα των μέτρων αντιντάμπινγκ δεν είναι να αποτρέπουν ουσιαστικά τους χρήστες να εισάγουν τροχούς αλουμινίου από τη ΛΔΚ, ο έμμεσος αντίκτυπος που ισχυρίζεται το εν λόγω ενδιαφερόμενο μέρος δεν συνδέεται επίσης άμεσα με τους δασμούς. Συνεπώς, ο ισχυρισμός αυτός απορρίπτεται.
               
            
                  (266)
               
               
                  Το ίδιο ενδιαφερόμενο μέρος ισχυρίστηκε επίσης ότι οι προγραμματιζόμενες επεκτάσεις της παραγωγικής ικανότητας δεν θα είναι αρκετές ώστε να καλύψουν την αυξανόμενη ζήτηση μέχρι το 2020 και ισχυρίστηκε επίσης ότι ο ενωσιακός κλάδος παραγωγής δεν έχει τεκμηριώσει τον ισχυρισμό περί αύξησης της παραγωγικής του ικανότητας. Σε αυτό το πλαίσιο, το εν λόγω ενδιαφερόμενο μέρος αμφισβήτησε επίσης τη διαπίστωση της Επιτροπής ότι ο ενωσιακός κλάδος παραγωγής θα είναι σε θέση να ανταποκριθεί στη ζήτηση της Ένωσης.
               
            
                  (267)
               
               
                  Όπως εξηγείται στην αιτιολογική σκέψη 257, η έρευνα έχει καταδείξει ότι ο ενωσιακός κλάδος παραγωγής έχει επενδύσει στην αύξηση της ικανότητας ώστε να ικανοποιήσει την αυξημένη ζήτηση στην Ένωση. Πιο συγκεκριμένα, οι προγραμματισμένες αυξήσεις της παραγωγικής ικανότητας που παρουσιάστηκαν από τους παραγωγούς της Ένωσης συγκρίθηκαν με τις προβλέψεις για την παραγωγή αυτοκινήτων στην Ένωση. Επίσης, τα προβλεπόμενα και τρέχοντα επενδυτικά σχέδια τεκμηριώθηκαν από τους παραγωγούς της Ένωσης που συμμετείχαν στο δείγμα. Η εν λόγω ανάλυση έδειξε ότι οι προβλεπόμενες αυξήσεις της παραγωγικής ικανότητας ήταν υψηλότερες από την αναμενόμενη αύξηση της ζήτησης στην Ένωση για την περίοδο 2015-2018. Για λόγους εμπιστευτικότητας και ανωνυμίας, τα επιμέρους επενδυτικά σχέδια δεν μπορούν να γνωστοποιηθούν στα ενδιαφερόμενα μέρη. Για αυτόν το λόγο, οι ισχυρισμοί ότι οι επεκτάσεις της παραγωγικής ικανότητας δεν θα είναι αρκετές ώστε να καλύψουν την αυξανόμενη ζήτηση και ότι ο ενωσιακός κλάδος παραγωγής δεν έχει τεκμηριώσει τον ισχυρισμό περί αύξησης της παραγωγικής του ικανότητας απορρίπτονται.
               
            
                  (268)
               
               
                  Βάσει των ανωτέρω, συνάγεται το συμπέρασμα ότι η διατήρηση των μέτρων δεν θα είχε σημαντικό αρνητικό αντίκτυπο στην κατάσταση των χρηστών.
               
            5.   Συμφέρον των ανάντη βιομηχανικών κλάδων
      
      
                  (269)
               
               
                  Εστάλησαν ερωτηματολόγια σε ενώσεις και γνωστούς προμηθευτές πρώτων υλών/εξοπλισμού στον ενωσιακό κλάδο παραγωγής καθώς και σε 28 γνωστούς μεμονωμένους προμηθευτές στην Ένωση. Μία ένωση που εκπροσωπεί τον ευρωπαϊκό κλάδο παραγωγής αλουμινίου υπέβαλε παρατηρήσεις.
               
            
                  (270)
               
               
                  Η ένωση που εκπροσωπεί τον ευρωπαϊκό κλάδο παραγωγής αλουμινίου παρατήρησε ότι υπάρχει υψηλός κίνδυνος η πλεονάζουσα παραγωγική ικανότητα στην Κίνα και η επανάληψη των πρακτικών ντάμπινγκ των Κινέζων παραγωγών-εξαγωγέων να έχουν σημαντική αρνητική επίδραση στον ενωσιακό κλάδο παραγωγής σε περίπτωση άρσης των μέτρων αντιντάμπινγκ. Αυτό με τη σειρά του θα είχε αρνητική επίδραση στην παραγωγή και την απασχόληση στην ανάντη αλυσίδα προστιθέμενης αξίας αλουμινίου. Επομένως, αυτή η ένωση υποστήριξε την ανανέωση των υπαρχόντων μέτρων αντιντάμπινγκ.
               
            
                  (271)
               
               
                  Συνάγεται, επομένως, το συμπέρασμα ότι η διατήρηση των μέτρων θα εξυπηρετούσε τα συμφέροντα των ανάντη βιομηχανικών κλάδων.
               
            
                  (272)
               
               
                  Ένα ενδιαφερόμενο μέρος ισχυρίστηκε ότι η Επιτροπή είχε αδικαιολόγητα αγνοήσει βάσιμα και ουσιώδη στοιχεία που παρασχέθηκαν από τους κατασκευαστές αυτοκινήτων και εξήγαγε αντιθέτως συμπεράσματα βάσει ατεκμηρίωτων δηλώσεων εκ μέρους του ενωσιακού κλάδου παραγωγής. Η Επιτροπή διευκρίνισε κατά την ακρόαση με τον σύμβουλο ακροάσεων που αναφέρθηκε στην αιτιολογική σκέψη 10 ότι όλες οι πληροφορίες που παρασχέθηκαν έχουν ληφθεί υπόψη. Οι πληροφορίες που παρέσχε ο κλάδος παραγωγής της Ένωσης επαληθεύτηκε. Ως εκ τούτου ο ισχυρισμός αυτός απορρίφθηκε.
               
            6.   Συμπέρασμα σχετικά με το συμφέρον της Ένωσης
      
      
                  (273)
               
               
                  Βάσει των ανωτέρω, η Επιτροπή κατέληξε στο συμπέρασμα ότι δεν υπήρχαν επιτακτικοί λόγοι που να δείχνουν ότι δεν θα ήταν προς το συμφέρον της Ένωσης να διατηρηθούν τα μέτρα στις εισαγωγές τροχών αλουμινίου καταγωγής ΛΔΚ.
               
            Ζ.   ΣΥΜΠΕΡΑΣΜΑ ΚΑΙ ΔΗΜΟΣΙΟΠΟΊΗΣΗ
      
      
                  (274)
               
               
                  Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να διατηρηθούν τα υφιστάμενα μέτρα κατά της ΛΔΚ. Επίσης, τους δόθηκε χρόνος για να υποβάλουν παρατηρήσεις μετά την εν λόγω γνωστοποίηση. Οι παρατηρήσεις και τα σχόλια ελήφθησαν δεόντως υπόψη, εφόσον κρίθηκαν δικαιολογημένα.
               
            
                  (275)
               
               
                  Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές ορισμένων τροχών αλουμινίου καταγωγής ΛΔΚ και έχουν επιβληθεί μέσω του κανονισμού (ΕΕ) αριθ. 964/2010 θα πρέπει να διατηρηθούν.
               
            
                  (276)
               
               
                  Η επιτροπή που έχει συσταθεί βάσει του άρθρου 15 παράγραφος 1 του βασικού κανονισμού δεν διατύπωσε γνώμη,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      1.   Επιβάλλεται οριστικός δασμός αντιντάμπινγκ στις εισαγωγές τροχών αλουμινίου για τα μηχανοκίνητα οχήματα υπαγόμενα στις κλάσεις ΣΟ 8701 έως 8705, έστω και αν συνοδεύονται από τα εξαρτήματά τους και έστω και αν είναι εξοπλισμένοι με ελαστικά, οι οποίοι επί του παρόντος υπάγονται στους κωδικούς ΣΟ ex 8708 70 10 και ex 8708 70 50 (κωδικοί TARIC 8708701010 και 8708705010) και είναι καταγωγής Λαϊκής Δημοκρατίας της Κίνας.
      2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή, ελεύθερη στα σύνορα της Ένωσης τιμή, πριν από την επιβολή δασμού, του προϊόντος που περιγράφεται στην παράγραφο 1, είναι 22,3 %.
      3.   Αν δεν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
      Άρθρο 2
      Εφόσον προσκομιστεί διασάφηση για θέση σε ελεύθερη κυκλοφορία ως προς εισαγωγές τροχών αλουμινίου για οχήματα υπαγόμενα στην κλάση 8716 της ΣΟ, έστω και αν είναι με τα εξαρτήματά τους και έστω και αν είναι εξοπλισμένοι με ελαστικά, οι οποίοι επί του παρόντος υπάγονται στον κωδικό ΣΟ ex 8716 90 90, στο σχετικό πεδίο της διασάφησης αναγράφεται ο κωδικός TARIC 8716909010.
      Τα κράτη μέλη ενημερώνουν, σε μηνιαία βάση, την Επιτροπή για τον αριθμό εισαγόμενων μονάδων που υπάγονται στον ανωτέρω κωδικό και για την καταγωγή τους.
      Άρθρο 3
      Οσάκις για τα αναφερόμενα στα άρθρα 1 και 2 προϊόντα προσκομίζεται διασάφηση για τη θέση σε ελεύθερη κυκλοφορία, αναγράφεται ο αριθμός μονάδων των εισαγόμενων προϊόντων στο σχετικό χώρο της εν λόγω διασάφησης.
      Άρθρο 4
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 23 Ιανουαρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 176 της 30.6.2016, σ. 21.
      
         (2)  Εκτελεστικός κανονισμός (ΕΕ) αριθ. 964/2010 του Συμβουλίου, της 25ης Οκτωβρίου 2010, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων τροχών από αλουμίνιο για οδικά οχήματα καταγωγής Λαϊκής Δημοκρατίας της Κίνας (ΕΕ L 282 της 28.10.2010, σ. 1).
      
         (3)  Ανακοίνωση για την επικείμενη λήξη της ισχύος ορισμένων μέτρων αντιντάμπινγκ (ΕΕ C 47 της 10.2.2015, σ. 4).
      
         (4)  Κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 343 της 22.12.2009, σ. 51). Ο κανονισμός αυτός καταργήθηκε από τον βασικό κανονισμό.
      
         (5)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων τροχών αλουμινίου καταγωγής Λαϊκής Δημοκρατίας της Κίνας (ΕΕ C 355 της 27.10.2015, σ. 8).
      
         (6)  Όπως εξηγήθηκε στην αιτιολογική σκέψη 11, οι επωνυμίες των ενωσιακών παραγωγών δεν κοινοποιούνται για λόγους εμπιστευτικότητας.
      
         (7)  Τα εταιρικά στοιχεία τόσο των ενωσιακών όσο και των Κινέζων παραγωγών τηρούνται σε τεμάχια. Ωστόσο, τα στατιστικά στοιχεία για τις εισαγωγές είναι διαθέσιμα μόνο σε kg. Για τους τέσσερις επαληθευμένους ομίλους, το μέσο βάρος ανά τροχό των πωλήσεων στην ΕΕ ήταν 10,91 kg. Ο εν λόγω δείκτης μετατροπής χρησιμοποιείται σε όλο τον κανονισμό.
      
         (8)  Οι χώρες αυτές μαζί με την Κίνα αντιπροσώπευαν πάνω από το 97 % των συνολικών εισαγωγών τροχών αλουμινίου κατά την περίοδο της έρευνας. Η Βοσνία-Ερζεγοβίνη (με 3 % των εισαγωγών) συγκαταλέγεται σε αυτό το 97 %, ωστόσο απορρίφθηκε ως κατάλληλη ανάλογη χώρα λόγω του μικρού της μεγέθους και του μικρού αριθμού παραγωγών.
      
         (9)  Η Τουρκία διαθέτει τουλάχιστον οκτώ γνωστούς παραγωγούς τροχών αλουμινίου που ανταγωνίζονται στην εγχώρια αγορά της. Επιπλέον, η Τουρκία διαθέτει χαμηλό (4,5 %) συντελεστή δασμού στις εισαγωγές τροχών αλουμινίου από τρίτες χώρες, γεγονός το οποίο διευκολύνει τις εισαγωγές. Κατά την ΠΕΕ, μόνο η ΛΔΚ εξήγαγε περίπου 843 926 τεμάχια στην Τουρκία, αριθμός που αντιστοιχεί σχεδόν στο ήμισυ του όγκου των κινεζικών εισαγωγών στην Ένωση για την ίδια περίοδο.
      
         (10)  Όσον αφορά τον όμιλο Baoding, όλοι οι τύποι του προϊόντος που πωλήθηκαν στην τουρκική αγορά θεωρήθηκαν αντιπροσωπευτικοί. Όσον αφορά τους τρεις άλλους ομίλους, συνολικά 6 τύποι προϊόντος που αντιστοιχούσαν σε λιγότερο από 0,12 % των συνολικών τουρκικών πωλήσεων θεωρήθηκαν μη αντιπροσωπευτικοί.
      
         (11)  Όλες οι πωλήσεις των ομίλων Baoding και Dicastal και η πλειονότητα των πωλήσεων του ομίλου Wanfeng.
      
         (12)  Πωλήσεις των ομίλων Wanfeng και Lioho στο Ηνωμένο Βασίλειο.
      
         (13)  «Στο τέλος του 2012, η παραγωγική ικανότητα τροχών αλουμινίου της Κίνας προσέγγισε τα 180 εκατ. τεμάχια, ενώ ο όγκος πωλήσεων υπερέβη τα 120 εκατ. τεμάχια, με ποσοστό χρησιμοποίησης της παραγωγικής ικανότητας πάνω από 70 %». Απόσπασμα από την έκθεση για την παγκόσμια και την κινεζική βιομηχανία τροχών αυτοκινήτου (Global and China Automotive Wheel Industry Report) του 2012/2013 που είναι διαθέσιμη στη διεύθυνση http://www.prnewswire.com/news-releases/global-and-china-automotive-wheel-industry-report-2012-2013-204706201.html
      
         (14)  Κατάλογος των εταιρειών διατίθεται στον ανοικτό φάκελο.
      
         (15)  Σε δημόσια διαθέσιμο απόσπασμα από την έκθεση για την παγκόσμια και την κινεζική βιομηχανία τροχών αυτοκινήτου (Global and China Automotive Wheel Industry Report) του 2013-2014 γίνεται αναφορά για τουλάχιστον 110 ΜΜΕ παραγωγών τροχών που είναι προσανατολισμένες στις εξαγωγές, γεγονός που σημαίνει ότι υπάρχουν και άλλοι που προμηθεύουν μόνο την εγχώρια αγορά. http://www.reportsnreports.com/reports/287067-global-and-china-automotive-wheel-industry-report-2013-2014.html.
      
         (16)  Οι πληροφορίες για την παραγωγική ικανότητα ήταν διαθέσιμες στους δικτυακούς τόπους της εταιρείας ή σε εμπορικούς ιστοτόπους πωλήσεων, όπως οι http://www.made-in-china.com/ ή www.tradeee.com.
      
         (17)  Οι 300 000 μονάδες/έτος είναι η μικρότερη δηλωθείσα παραγωγική ικανότητα μεταξύ των 21 συνεργαζόμενων παραγωγών. Επίσης, σύμφωνα με τα ευρήματα της έρευνας, απαιτούνται εγκαταστάσεις παραγωγής τουλάχιστον 300 000 μονάδων ετησίως ώστε να υπάρχει οικονομική βιωσιμότητα. Οι έξι εκατ. μονάδες/έτος αντιστοιχούν στις μεγαλύτερες εγκαταστάσεις παραγωγής που εντοπίστηκαν κατά την έρευνα.
      
         (18)  http://www.prnewswire.com/news-releases/global-and-china-automotive-wheel-industry-report-2012-2013-204706201.html Αυτό το ποσοστό χρησιμοποίησης ύψους 70 % μπορεί να θεωρηθεί συντηρητική εκτίμηση. Πρόκειται για μέση εκτίμηση για όλη την Κίνα, συμπεριλαμβανομένων των συνεργαζόμενων εταιρειών με επιβεβαιωμένο υψηλότερο ποσοστό χρησιμοποίησης (87 %), γεγονός που υποδεικνύει ότι το ποσοστό χρησιμοποίησης της παραγωγικής ικανότητας των μη συνεργαζόμενων εταιρειών είναι πιθανώς ακόμη χαμηλότερο.
      
         (19)  Το ποσοστό χρησιμοποίησης της παραγωγικής ικανότητας που διαπιστώθηκε στις τέσσερις εταιρείες του δείγματος ήταν 89 % και όχι 99 %, όπως ισχυρίστηκε το ενδιαφερόμενο μέρος.
      
         (20)  Το ποσοστό αφορά την εκτίμηση για την αναθεωρημένη παραγωγική ικανότητα της ΛΔΚ μετά τις παρατηρήσεις σχετικά με τις δημόσια διαθέσιμες πληροφορίες για ορισμένες μη συνεργαζόμενες εταιρείες, όπως επεξηγείται στις αιτιολογικές σκέψεις 68 και 69 παρακάτω. Ο δηλωθείς όγκος παραγωγής των 21 συνεργαζόμενων εταιρειών αντιπροσωπεύει το 48 % του συνολικού εκτιμώμενου όγκου παραγωγής στην ΛΔΚ.
      
         (21)  Δεν είναι ασύνηθες στην Κίνα οι μεγάλοι παραγωγοί να αναθέτουν σε μη συνδεδεμένους προμηθευτές μέρος των παραγγελιών παραγωγής. Αυτό τους δίνει τη δυνατότητα να προσαρμόζονται γρήγορα σε αυξήσεις (ή μειώσεις) στη ζήτηση και να συνεργάζονται με προμηθευτές μόνο αφού κατορθώσουν να επιτύχουν τη βέλτιστη χρησιμοποίηση της παραγωγικής ικανότητας για τις δικές τους θυγατρικές. Η πρακτική αυτή διαπιστώθηκε στον μεγαλύτερο όμιλο των ομίλων παραγωγών που συμπεριλήφθηκαν στο δείγμα.
      
         (22)  Κανονισμός (ΕΕ) αριθ. 404/2010 της Επιτροπής, της 10ης Μαΐου 2010, για την επιβολή προσωρινού δασμού αντιντάμπινγκ στις εισαγωγές ορισμένων τροχών από αλουμίνιο καταγωγής Λαϊκής Δημοκρατίας της Κίνας (ΕΕ L 117 της 11.5.2010, σ. 64).
      
         (23)  Λεπτομέρειες σχετικά με την ανάλυση και την αναθεωρημένη παραγωγική ικανότητα παρατίθεται στον κατάλογο του ανοικτού φακέλου.
      
         (24)  http://www.researchinchina.com/Htmls/AboutUs/Index.html
      
         (25)  Οι 91,8 εκατ. μονάδες από τις 21 συνεργαζόμενες εταιρείες και η εκτιμώμενη παραγωγική ικανότητα 98,4 εκατ. των 59 μη συνεργαζόμενων εταιρειών.
      
         (26)  Σύμφωνα με την έκθεση για την παγκόσμια και την κινεζική βιομηχανία τροχών αυτοκινήτου του 2012/2013, η εγχώρια αγορά της Κίνας ανερχόταν σε 45 εκατ. μονάδες έως το τέλος του 2012. Μελέτη της εταιρείας McKinsay με τίτλο: «Bigger, better, broader: a perspective on China's auto market in 2020» (Μεγαλύτερη, καλύτερη, ευρύτερη: προοπτική της αγοράς αυτοκινήτων της Κίνας το 2020), που είναι διαθέσιμη στη διεύθυνση http://www.mckinseychina.com/bigger-better-broader-a-perspective-on-chinas-auto-market-in-2020/, εκτιμά ότι η αυτοκινητοβιομηχανία της Κίνας θα αναπτυχθεί με ετήσιο ρυθμό 8 % μεταξύ του 2011 και του 2020. Εάν υποτεθεί ότι το ποσοστό ανάπτυξης για τη βιομηχανία τροχών είναι παρόμοιο, το μέγεθος της εγχώριας αγοράς είναι περίπου 57 εκατ. μονάδες το 2015.
      
         (27)  Βάση δεδομένων για τις κινεζικές εξαγωγές με μέσο δείκτη μετατροπής 10,91 kg/τροχό.
      
         (28)  Το επίπεδο των αποθεμάτων είναι δύσκολο να εκτιμηθεί. Στην περίπτωση των τροχών ΔΑ, ορισμένα αποθέματα είναι κοινά, ενώ στην περίπτωση των τροχών ΚΠΕ, τα επίπεδα αποθεμάτων τροχών είναι συνήθως αμελητέα. Σε κάθε περίπτωση, για τον σκοπό της εκτίμησης της διαθέσιμης ικανότητας προς εξαγωγή δεν υφίσταται σημαντική διαφορά μεταξύ των αποθεμάτων και της πλεονάζουσας παραγωγικής ικανότητας.
      
         (29)  Βάση δεδομένων για τις κινέζικες εξαγωγές. Ο συνολικός όγκος εξαγωγών από τη ΛΔΚ (χωρίς την Ευρωπαϊκή Ένωση) ανήλθε σε 772 720 τόνους (περίπου 71 εκατ. μονάδες) κατά την ΠΕΕ, εκ των οποίων το 81 % (629 854 τόνοι δηλαδή περίπου 58 εκατ. μονάδες) προορίζονταν για τους πέντε κύριους προορισμούς που προαναφέρθηκαν.
      
         (30)  Από τους 65 συγκρίσιμους τύπους προϊόντος, 29 ήταν ακριβότεροι στην αγορά της Ένωσης, 32 στην αγορά των ΗΠΑ και 4 είχαν τις ίδιες τιμές.
      
         (31)  Η αγορά της Ένωσης ήταν ακριβότερη για 29 τύπους προϊόντος από τους 65 συγκρίσιμους στην περίπτωση των ΗΠΑ. Ο όγκος πωλήσεων από τους τέσσερις ομίλους που συμμετείχαν στο δείγμα αυτών των 29 τύπων προϊόντων αντιπροσωπεύει 3,1 εκατ. μονάδες, δηλαδή περίπου 25 % των συνολικών πωλήσεων στις ΗΠΑ. Σύμφωνα με τη βάση δεδομένων για τις κινέζικες εξαγωγές, η ΛΔΚ εξήγαγε 394 693 τόνους (πάνω από 36 εκατ. μονάδες) τροχών αλουμινίου στις ΗΠΑ κατά την περίοδο της έρευνας επανεξέτασης. Το ως άνω 25 % αντιστοιχεί σε 8,9 εκατ. μονάδες που αποτελούν το 12,7 % της κατανάλωσης της Ένωσης.
      
         (32)  Η αγορά της Ένωσης ήταν ακριβότερη για 7 τύπους προϊόντων από τους 20 συγκρίσιμους στην περίπτωση του Καναδά, για 7 τύπους προϊόντων από τους 15 συγκρίσιμους στην περίπτωση της Ινδίας, για 40 τύπους προϊόντων από τους 54 συγκρίσιμους στην περίπτωση της Ιαπωνίας και για 6 τύπους προϊόντων από τους 12 συγκρίσιμους στην περίπτωση του Μεξικού. Οι εν λόγω πωλήσεις από τους Κινέζους παραγωγούς-εξαγωγείς που συμμετείχαν στο δείγμα αντιπροσωπεύουν 2,3 εκατ. μονάδες, δηλαδή περίπου 22 % των συνολικών πωλήσεών τους σε αυτές τις χώρες. Σύμφωνα με τη βάση δεδομένων για τις κινέζικες εξαγωγές, η ΛΔΚ εξήγαγε 235 161 τόνους (περίπου 21,5 εκατ. μονάδες) τροχών αλουμινίου σε αυτές τις χώρες κατά την περίοδο της έρευνας επανεξέτασης. Το ως άνω 22,3 % αντιστοιχεί σε 4,8 εκατ. μονάδες που αποτελούν το 6,8 % της κατανάλωσης της Ένωσης.
      
         (33)  Τα ξεχωριστά αριθμητικά στοιχεία ανά χώρα έχουν ως εξής: η αγορά της Ένωσης ήταν ακριβότερη για 7 τύπους προϊόντων από τους 20 συγκρίσιμους στην περίπτωση του Καναδά, για 7 τύπους προϊόντων από τους 15 συγκρίσιμους στην περίπτωση της Ινδίας, για 40 τύπους προϊόντων από τους 54 συγκρίσιμους στην περίπτωση της Ιαπωνίας και για 6 τύπους προϊόντων από τους 12 συγκρίσιμους στην περίπτωση του Μεξικού. Οι όγκοι αυτών των τύπων προϊόντων αντιπροσωπεύουν 1 263 052 τροχούς στην περίπτωση της Ιαπωνίας, 721 220 τροχούς στην Ινδία και 107 740 και 224 364 τροχούς στο Μεξικό και τον Καναδά αντίστοιχα. Το σύνολο και για τους τέσσερις είναι 2 316 376. Ο συνολικός όγκος πωλήσεων των τεσσάρων ομίλων που συμμετείχαν στο δείγμα στους παραπάνω τέσσερις προορισμούς ανέρχεται σε 10 384 797 μονάδες, εκ των οποίων η πιθανή ανακατεύθυνση (2,3 εκατ.) αντιπροσωπεύει ποσοστό 22,3 %. Κατά την εκτίμηση της πιθανής ανακατεύθυνσης από τη ΛΔΚ, αυτό το 22,3 % εφαρμόστηκε στο σύνολο των κινεζικών εξαγωγών στους εν λόγω τέσσερις προορισμούς, όπως αναφέρεται στη βάση δεδομένων για τις κινεζικές εξαγωγές, δηλαδή 2 350 161 τόνοι (περίπου 21,5 εκατ. μονάδες), δίνοντας πιθανή ανακατεύθυνση της τάξης των 4,8 εκατ. μονάδων.
      
         (34)  8,9 εκατ. από τις ΗΠΑ και 4,8 εκατ. από τους τέσσερις άλλους προορισμούς.
      
         (35)  McKinsey: «Bigger, better, broader: a perspective on China's auto market in 2020» (Μεγαλύτερη, καλύτερη, ευρύτερη: προοπτική της αγοράς αυτοκινήτων της Κίνας το 2020), που είναι διαθέσιμη στη διεύθυνση http://www.mckinseychina.com/bigger-better-broader-a-perspective-on-chinas-auto-market-in-2020/, εκτιμά ότι η αυτοκινητοβιομηχανία της Κίνας θα αναπτυχθεί με ετήσιο ρυθμό 8 % μεταξύ του 2011 και του 2020.
      
         (36)  Βλέπε υποσημειώσεις 31 έως 34, όπου έχουν υπολογιστεί οι ποσότητες για τις σημαντικότερες εξαγωγικές αγορές.